
ভু কা 
দক্ষিণ আফ্রিকার প্রসিদ্ধ নেতা স্মাটসের সম্বন্ধে বলা হয় 
যে বুয়র যুদ্ধের সময়েও প্রতি রাত্রিতে তিনি কান্টিয় দর্শন 


. অধ্যয়ন করিতেন। সে সম্বন্ধে একজন ইংরেজ দার্শনিক 


বলিয়াছিলেন যে এ রকম লোকের বিরুদ্ধে ইংরেজ সেনা- 
পতির! যে বারে বারে পরাজিত হইবেন তাহাতে আশ্চর্য্য 
হইবার কিছুই লাই। ভাবিয়া দেখিলে কিন্ত স্মাটসের 
কাধ্যকলাপের মধ্যে গভীর যৌক্তিকতার পরিচয় পাওয়া যায় । 
যুদ্ধক্ষেত্রে মানুষের দৃষ্টি সাক্ষাৎ বর্তমান বা ক্ষণিকের প্রতি 
নির্দিষ্ট । কিন্তু ক্ষণিককে ক্ষণিক বলিয়া জানিতে হইলেও 
তাহার নশ্বরতাকে অতিক্রম করিতে হইবে । কেবল তাহাই 
নহে, যুদ্ধক্ষেত্রের উন্মাদনায় বুদ্ধির শান্ত সমাহিত দৃষ্টি 
যেমন প্রয়োজনীয় তেমনি ছুল্লভ। ক্ষণিকের উত্তেজনায় 
স্থায়ী কল্যাণকে ভুলিবার সম্ভাবনা সেখানে বেশী,_অথচ 
যুদ্ধক্ষেত্রের বিভ্রান্তির মধ্যে মুক্তির একমাত্র উপায় বুদ্ধির 
স্থির বিচার । 

বর্তমানে বাঙলাদেশে বিভ্রান্তি এবং উত্তেজনার লক্ষণ এত 
তীত্র যে তাহাকে যুদ্ধক্ষেত্রের সঙ্গে তুলনা করা অসঙ্গত নহে । 
প্রাদেশিকতা ও সাম্প্রদায়িকতা, ব্যক্তি এবং দলগত বিদ্বেষ, 
দার্শনিক দিকভ্রান্তি এবং এতিহাসিক বিভ্রম, রাজনৈতিক 


অস্থিরমতি এবং অর্থনৈতিক কুচ্মাটিকায় চারিদিক এমন 
ধুমাচ্ছন্ন হইয়া উঠিয়াছে যে তাহাতে যে কেবল দৃষ্টির ব্যাঘাত 
'ঘটিতেছে তাহ! নহে, জীবন ধারণের পক্ষেও তাহ! প্রতিকূল 
আবহাওয়ার স্থপ্টি করিতেছে । এ সঙ্কটের দিনে কান্টিয় 
দর্শনের নিরাবেগ ও সমাহিত বুদ্ধির সাধন! আমাদের জীবনে 
নূতন প্রেরণা আনিতে পারে, কারণ সে দর্শনের সিদ্ধান্তকে না 
মানিলেও তাহার বিচার-ভঙ্গি এবং মানসিকতা যদি আমরা 
গ্রহণ করি, তবে হয় তো আজিকার দিনে নূতন লক্ষ্যের 
সন্ধান মিলিবে । 

* এ আশ। যে ছুরাশা। নয়, তাহ! মনে করিবারও কারণ 
রহিয়াছে। বাঙল। দেশে আজ যে চিন্তা এবং আদর্শের 
নৈরাজ্য, বিশ্বব্যাপী বিভ্রান্তি এবং অনিশ্চয়তার প্রাদেশিক 
বিকাশ হিসাবেই তাহার অস্তিত্ব । বাঙলার সমস্যাগুলিই 
ভারতবর্ষের ক্ষেত্রে বৃহত্তর আকারে ধর! দেয়, এবং ভারত- 
বধের সমস্ত বিশ্বসমস্তারই অচ্ছেছ্া অঙ্গ । সভ্যতায় আজ 
ভাঙন ধরিয়াছে। সেই ভাঙনের ডেউই বিভিন্ন দেশে বিভিন্ন 
আকারে দেখ! দিতেছে । সে ভাঙনের অর্থ যদি আমরা 
বুঝিতে চাহি, ভাঙনের মধ্যেও নূতন স্থপ্টির ইঙ্গিতের সন্ধান 
করি, তবে বর্তমানের সভ্যতার আঙ্গিক এবং উপাদান ছুইয়েরই 
সঙ্গে নিগৃঢ় পরিচয় প্রয়োজন । সে পরিচয়ের জন্য কান্টিয় 
দর্শন একেবারে অপরিহাধ্য, কারণ কান্টের চিন্তাধার! বর্তমান 
সভ্যতার আকৃতি এবং প্রকৃতিকে গভীরভাবে রঞ্জিত 
করিয়াছে । দর্শনের ক্ষেত্রে যে আজিও কান্টিয় যুগ চলিতেছে, 
সে বিষয়ে সন্দেহ নাই। বিজ্ঞানের ক্ষেত্রেও কান্টিয় 
আপেক্রিকতার প্রসার হিসাবেই অনেক দার্শনিক ও বৈজ্ঞানিক 

পদার্থবিগ্যার নৃতন তন্বগুলিকে বুঝিতে চাহিয়াছেন। রাজ- 
নীতি ও শিল্পশান্ত্র, ইতিহাস এবং জীবতন্ব__সমস্ত ক্ষেত্রেই 
কাট্টিয় দর্শনের প্রগাঢ় প্রভাব প্রতিপদে ধর! দেয়। বর্তমান 
সভ্যতাকে নূতন করিয়া গড়িতে চাহিলেও তাই কান্টিয় 
বিশ্বদৃষ্টি বোঝা আমাদের জন্য প্রয়োজন ॥ 

বাঙলায় কান্ট সম্বন্ধে কোনদিন বিস্তারিত আলোচনা 
হয় নাই । শুনিয়াছি যে বলতদিন পুবের্ব একবার ন্বর্গীয় 
দ্বিজেন্দ্ৰ নাথ ঠাকুর এ সম্বন্ধে আলোচনা সুরু করিয়া- 
ছিলেন, কিন্ত সে বহুদিনের কথা, এবং সে সম্বন্ধে খুব কম 
লোকই জানে । তাহা ছাড়া, সে যুগে ইংলগও কান্টিয় 
দর্শনের সম্যক উপলব্ধি হয় নাই, হোগেলীয় দর্শনের উপক্র- 
মণিক! হিসাবেই সেদিন ইংরেজ কান্টিয় দর্শনের আলোচনা 
করিয়াছে । আজ কিন্ত দৃষ্টির মোড় ফিরিয়াছে, এবং তাহার 
ফলে বর্তমানের দার্শনিকের কাছে কা্টিয় দর্শনের 
তুলাদণ্ডেই হেগেলীয় দর্শনের বিচার । নানান কারণে দৃষ্টির 
এ পরিবর্তন, সে সঙ্খন্ধে বিস্তৃত আলোচনার এখানে প্রয়োজন 
নাই, তবে সেই পরিবর্তনের ফলে আজ কান্টিয় দর্শনের 
বিচার নূতন করিয়া স্থুরু হইয়াছে এবং তাহারই খালিকট। 
পরিচয় দেওয়া এই পুস্তিকার লক্ষ্য । 

কান্টিয় দর্শনের ছুব্রোধ্যতা প্রায় সকলেই স্বীকার 
করিয়াছেন, যদিও বহুক্ষেত্রে সে ছুবেবাধ্যতা যে ভাস্যকারেরই 
স্থষ্টি, তাহ! অস্বীকার করিবার উপায় নাই । ভাগ্যাকারের 
অক্ষমতা! ব অপরাধ মানিয়া লইলেও কিন্তু কাণ্টকে সহজ বলা 
চলে না, এবং তাহার দর্শন সাধনার মধ্যেই এই ছরূহতার 
কারণ মেলে । তাহার মতে পুব্বের সমস্ত সহজ সিদ্ধান্ত এবং 





সমাধানই ব্যর্থতায় পর্যবসিত হইয়াছে, তাই দর্শনকে যদি 
আবার নুতন করিয়! স্থাপিত করিতে হয়, তবে কঠিন 
পথে না চলিয়া উপায় নাই । বিজ্ঞানের পদ্ধতি দর্শনে 
প্রয়োগ করিতে গিয়া অবশেষে সে পদ্ধতির সংকোচন 
ও সীমানিদ্দেশেই কান্টিয় দর্শনের পরিসমাপ্তি, এবং সুরু 
ও সারার মধ্যে এই রূপান্তর তাহার দর্শন সাধনাকে 
আরে! জটিল করিয়া! তুলিয়াছে। বাডলায় এ সম্বন্ধে বই 
লেখা! যে ছঃসাহসের পরিচায়ক, সে কথা। বোধ হয় সহ্নদয় 
পাঠক মাত্রই স্বীকার করিবেন, এবং সেই ছুঃসাহসের 
অজুহাতেই পুক্তিকার সমস্ত দোব-ক্রুটীর জন্য তাহাদের কাছে 
অনুমোদন বা অন্ততপক্ষে ক্ষমার দাবী করিব । বনু ক্ষেত্রেই 
ইংরিজি শব্দের প্রতিশব্দের অভাব অনুভব করিয়াছি, কারণ 
বাঙলায় দার্শনিক শব্দ-সংগ্রহ এখনো। গড়িয়া উঠে নাই, 
বলিলেগ চলে । সংস্কতের বিপুল ভাণ্ডার হইতে শব্দ আহরণ 
করিতে পারি নাই, আমার সংস্কৃত জ্ঞানের একাম্ত অভাব 
তাহার একমাত্র কারণ নহে । আমার বিশ্বাস যে সংস্কতে 
শব্দের যে দার্শনিক সংজ্ঞা আছে, বাঙলায় বহুক্ষেত্রেই তাহার 
লঙ্ঘন হইয়াছে । “সামান্য” বলিলে বাঙলায় সব্বল্পেরই ছায়া 
মনে আসে, তাহার বিশ্বরূপের আভাষ তাহার মধ্যে নাই। 
এসব ক্ষেত্রে “সাধ্িবকের” মতন নূতন কথা ব্যবহারই আমার 
সঙ্গত মনে হইয়াছে । 

পুস্তিকাখানির কতক কতক অংশ “পরিচয়ে” প্রকাশিত 
হইয়াছিল । সম্পাদক স্তরীষুক্ত স্ুধীন্দ্রনাথ দন্ত এবং অন্যান্য যে 
সমস্ত বন্ধুর আগ্রহে এ প্রবন্ধগুলির রচনা, তাহাদের কাছে 
আমি কুতজ্ঞ । বাঙলায় এ ধরণের বইয়ে নৃতনত্বের দাবী 

হাস্যকর, সাধারণ শিক্ষিত পাঠক এবং যাহারা দর্শনের ছাত্র, 
তাহাদের কাছে যদি বাঙল। ভাবায় কান্টের দার্শনিক তত্বের 
সাধারণ বর্ণনাও বোধগম্য করিয়। আনিতে পারি, তবে আমার 
শ্রম সার্থক মনে করিব । 

পরিশেষে কলিকাতা বিশ্ববিদ্যালয়ের রেজিষ্ট্রার শ্রীযুক্ত 
যোগেশচন্দ্র চক্রবর্তী, বাঙলা প্রকাশ বিভাগের শ্রীযুক্ত 
অমরেন্দ্রনাথ রায় এবং প্রীসরন্বতী প্রেস লিমিটেডের শ্রীযুক্ত 
শৈলেন্দ্রনাথ গুহ রায়কে ধন্যবাদ জানাইতেছি কারণ 
তাহাদের সহযোগিতা ভিন্ন এ পুস্তিকা এত সত্বর প্রকাশ 
সম্ভব হইত না। 


কলিকাতা 


যুন কবির 
আবণ, ১৩৪৮ হর 





ইহ্ালুহত্ন্লভল কালি 


দর্শনের সঙ্গন্ধে প্রায়ই একথা! বল! হয় যে এতখানি উদ্যমের এত 
সঅপবায় বোধ হয় জ্ঞানরাজ্যের আর কোন প্রদেশেই ঘটে নাই | 
ইতিহাসের আদিযুগ হইতে মানুষ দর্শনের সমস্যা লইয়া ভাবিয়াছে, কত 
জ্ঞানী কত বুদ্ধ আপনার জীবন পণ করিয়া স্থষ্টির রহস্য উদঘাটন করিতে 
চাহিয়াছেন, কিন্ত সমস্ত প্রযাসকে ব্যক্দ করিয়া স্থষ্টির রহস্য চিরকাল 
রহশ্থাই বহিয়া গিয়াছে । অন্যান্য সমস্ত ক্ষেত্রেই মাঙ্ুবের জ্ঞান প্রগতি- 
শীল, নিত্য নব আবিষ্কারে বিশ্বের নৃতন নূতন তন্ধ বুদ্ধির আলোকে 
উদ্ভাসিত হইয়া উঠিতেছে, সহ্র কর্মীর সম্মিলিত সাধনা সেখানে 
একলক্ষ্য হইয়া সত্যের আপন সত্তা প্রকাশে উন্মুখ । 

জ্ঞানের লক্ষণই এই যে জ্ঞান সার্বজনীন ও নার্ধবকালিক । স্থান-কাল- 
পাত্রভেদে তাই জ্ঞানের বিকার হয় না_যাহা সত্য তাহা চিরকালের 
অন্য সকলের কাছেই সত্য । দর্শনের ক্ষেত্রে কিন্তু মনে হয় যে পদে 
পদে আমরা তাহার ব্যতিক্রম দেখি, একজন দার্শনিক যাহাকে সত্য মনে 
করিয়া অকুষ্ঠিত চিত্তে বিশ্বের সম্মুখে প্রচারিত করেন, অন্য দার্শনিকেরা 
ঠিক তাহাকেই ঠিক তেমনি অকুণ্ঠায় মিথ্যা বলিয়া অগ্রাহ করিতে চান । 
জ্ঞানের অন্যান্য ক্ষেত্রেও যে মতভেদ হয় না, তাহা নহে, কিন্ত সে সমস্ত 
ক্ষেত্রেই মতভেদের মীমাংসা সাধিত না হইলেও সম্ভবপর । উদাহরণ- 
স্বরূপ ইতিহাসের কথা বলা যায় যে কোন একটি বিশেষ ঘটনা স্গন্ধে 
মতভেদ যতই থাকুক না কেন, সেবিষয়ে সর্ব্ববাদিসন্মত সিদ্ধান্ডে উপনীত 
হওয়া একেবারে অসম্ভব নহে । যেখানে ইতিহাস দর্শনের সঙ্গে সমন্বয়ের 
ফুলে তথ্য ছাড়িয়া তথ্যের সুল্যবিচারে প্রবৃত্ত হয়, ঘটনার এীতিহাসিক তার 

বিচারের বদলে তাহার গুরুত্ব এবং তাৎপর্য বুঝিতে চেষ্টা করে, 
কেবলমাত্র সেই সমস্ত ক্ষেত্রেই ইতিহাসের মতভেদের কোন সমাধান 
অসম্ভব । কিন্ত সে সব ক্ষেত্রে ইতিহাস আর ইতিহাস থাকে না__তাহা 
দর্শন হইয়া দাড়ায় । 

দর্শনের ক্ষেত্রে এরকম মতদন্ছের কারণ সহজেই বোঝা যায়। 
জ্ঞানের প্রায় সমস্ত ক্ষেত্রেই জ্ঞানের বিষয় এবং প্রতিমানের পার্থকা 
লক্ষ্যণীয়, তাই প্রত্যেক বিষয়কেই প্রমাণ বা অপ্রমাণ করিবার সম্ভাবনা 
রহিয়াছে । দর্শনের ক্ষেত্রে এ পার্খকোর কোন স্থান নাই, প্রযাণকেই 
দর্শন অন্ুসন্ধিৎসার বিষয়বঞ্জ বলিয়| গণ্য করে । চরম সত্যের সন্ধানেই 
দর্শনে এ পদ্ধতি অবলস্বিত, কিন্তু ফলে দর্শনের জ্ঞান সকল ক্ষেত্রেই 
ব্যক্তিগত স্বীকৃতি বা অস্থীকুতির নামান্তর হইর! দীড়ায়। এই জন্যই 
দাশনিকের সঙ্গে দার্শনিকের মতভেদ, কিন্তু অনাপক্ষে প্রত্যেক দাশনিকই 
আপনার মতকে কেবলমাত্র মত না বলিয়া সাব্দিক সতারূপে উপস্থাপিত 
করেন । 

একদিকে দার্শনিকের সঙ্গে দার্শনিকের মতভেদ, বিভিন্ন মতের 
নৈরাজ্য এবং তাহার ফলে দর্শনের সার্থকতা সম্বন্ধে সন্দেহ । অন্যদিকে 
মানবচিত্তের অদম্া আগ্রহে দর্শনের উৎপত্তি, দর্শনের সমস্যা লইয়া 
মানুষের বুদ্ধিবৃত্তির উৎকণ্ঠা । দর্শনকে যাহারা কেবলমাত্র বুদ্ধির 
বিলাস বলিয়! ব্রন করিতে চায়, জনপ্রবাদের ভাষায় তাহাদিগকে 
বলিতে হয়, “কন্বলকে আমি ছাড়তে চাইলেও কম্বল তো আর 
আমাকে ছাড়ে না!” দর্শনকে ছাড়িতে চাহিলেও দর্শন যে আমাদের 
ছাড়ে না। 

মাস্থষের চিন্তারুত্তির এই উদ্যম এবং তাহার আপাতবার্থতার এই 
দৃশ্তও দর্শনেরই সমস্যা । পৃথিবীতে সব কিছুরই যদি কোন না কোন, 
কারণ থাকে,_এবং কারণ আছে কি নাই সেকথাও দর্শনের বিবেচা,_ 
তবে মাঙ্গযের চিত্তের এই অন্থসন্ধিৎসারই বা কারণ কি? দর্শন যদি 
মান্তষের আয়ত্তাতীত হয়, তবে দর্শন-রচনার প্রেরণাই বা রহিয়াছে 

কেন? প্রতি যুগেই দার্শনিক এ প্রশ্নের উত্তর দিতে চেষ্টা করিয়াছেন, 
এবং সে উত্তর সে যুগের দর্শনের সাধনাকে অন্থপ্রাণিত করিয়াছে । 
দর্শনে আজও যে যুগ চলিতেছে, তাহার প্রশ্ন এবং তাহার মীমাংসার 
মূলে রহিয়াছে কাণ্টের দর্শন । তিনি যে ভাবে এ সমস্যাকে উপলদ্ধি 
করিয়াছিলেন, তাহাই এ যুগের দার্শনিকদের বিশ্বদৃষ্টিকেও অঙ্রঞ্জিত 
করিয়াছে । আমাদের মত কাশ্টবাদী বা কাণ্টবিরোধী হইতে পারে, 
কিন্তু কাণ্টকে 'অন্দীকার করিতে চাতিলেও সেই কাণ্টেরই ভাষা বাবহার 
ন! করিয়া তাই আমাদের আর কোনও উপায় নাই । 


হা 








এক 


কান্টের সম্বন্ধে এককালে আমাদের ধারণা ছিল যে 
শুক্চচিত্ত রসজ্ঞানহীন এক বৃদ্ধ অধ্যয়ন এবং অধ্যাপনায় 
দীর্ঘজ্জীবন যাপন করিয়া প্রৌঢ় বয়সে যে গ্রন্থ লিখিয়াছেন, 
তাহাই তাহার একমাত্র পরিচয়। তাই কান্টের এক 
জীবনীকারের মতে 'কাণ্টের জীবনও ছিল না, কোন ইতিহাস 
ছিল না, কাজেই তাহার জীবনের ইতিহাস লেখা সম্ভব নয়। 
কলের পুতুলের মতন নিয়মিতভাবে প্রৌঢ়ের দিন কাটিত। 
তাহার অবিবাহিত জীবনে কোনদিন রূপ, রস, গন্ধের স্পর্শ 
লাগে নাই । নিদ্রাভঙ্ষের পরে প্রাতঃকত্য সমাপন ও 
কফিপান, ছাত্রদের অধ্যাপনা ও মধ্যাহু-ভোজন, সায়াহ্ন-ভরমণ 
এবং গৃহে ফিরিয়া! অধ্যয়ন ও রচনা,_-সমস্তই ঘড়ির কাটার 
মতন নিয়মিতভাবে তিনি সম্পন্ন করিতেন । তাই ধুসর-বেশ 
কান্টের সুত্তি দেখিয়া নগরবাসীরা সময় নিদ্ধারণ করিত, 
জানিত যে তাহার জীবনে মুহুর্তের ব্যতিক্রম কেহ কোনদিন 
লক্ষ্য করে নাই ৷" 

এ ধারণার মূলে যে অনেকখানি সত্য রহিয়াছে, তাহা 
অস্বীকার কর! যায় ন] । তাহার যে রচনার সঙ্গে আমাদের 
পরিচয় নিবিড়, তাহার মধ্যে তাহার মন্নুয়াধর্ম্্ের পরিচয় 

প্রবল নহে, সতাসন্ধানের প্রখর আগ্রহে যুক্তিতর্কের নিশ্মম 
পরাবন্তন ছাড়া অন্যা কিছুরই সেখানে স্থান নাই। সে 
আলোচনাকে তাই জীবন হইতে বড় বেশী বিচ্ছিন্ম মনে হইতে 
পারে, এবং মান্রবটিকে৪ আমরা কেবলমাত্র নিরাবেগ যুক্তি- 
যস্ত মনে করিতে পারি, কিন্তু কান্টের জীবনেরও অন্থা অনেক 
দিক ছিল। ঠাহাকে বুকিতে হইলে সে সমস্ত দিককেও 
আঅগ্রাহা। করা চলে না। 

বিলিয়ার্ড এবং তাস খেলিয়া কা্ট ছাত্রজ্জীবনের খরচের 
অংশ জোগাইতেন শুনিলে তাই আশ্চর্য্য লাগে। নিজে 
মিতাহারী হইলেও তাহার মধ্যাহ্ন ভোজনের মজলিসে 
সামাজিক জীবনের যে প্রবাহ বহিত, তাহা দেখিয়া তাহার 
শুভান্তধ্যায়ী বন্ধুদের প্রায়ই মলে হইত যে জনসঙ্গ গাহার এত 
প্রিয়, তাহার পক্ষে দর্শন রচনা হয়তো সম্ভবপর হইয়া উঠিবে 
ন! । তখনকার দিনে পরিচিতের! তাহাকে তাই স্থনী অপেক্ষা 
স্থপ্রিয় বলিয়াই জানিত, ছাত্রের! মুক্তক্ঠে বলিত যে দার্শনিক 
কান্ট কেবলমাত্র হবেধাধা নহে, অবোধাঞ বটে, কিন্তু শিক্ষক 
কান্টের তুলনা মেলে না । লিগুসে তাহার নৃতন গ্রন্থে কাণ্টের 
জীবনের এই দিকটি প্রকাশিত করিয়া সেই প্রসঙ্গে বলিয়াছেন 
যে প্রৌঢ় বয়সে কান্ট হয়তো আমাদের কল্পনারচিত রসঙ্বীন 
যুক্তিসব্বহ্ম শুক্কচিন্ত দার্শনিক মাত্র হইয়া দাড়াইয়াছিলেন, 
কিন্ত ভাহার দর্শনের ম্শ্মকথ| জানিতে হইলে আমাদিগকে 
স্মরণ রাখিতে হইবে যে এ ছবি কান্টের জীবনের শেষ বয়সের 
ছবি, দর্শনের সাধনা সম্পঙ্ন করিয়া খ্যাতিলাভের পরে ভাহার 
যে জীবন, ইহাতে কেবল তাহাই প্রকাশিত হইতেছে। যে 
কান্ট দর্শন রচনা! করিতেছিলেন, ভাহাকে জানিতে হইলে 








ইমান্থয়েল কান্ট ES 


আমাদের এই প্রচলিত ধারণার পরিবর্তে যে মৃত্তির কথা 
ভাবিতে হইবে, সে ছবি যুবক কান্টের, ফোরলেণ্ডারের 
ভাষায় সে কান্ট ছিলেন রসিক পুরুষ । ভাহার দর্শনের 
ব্যাপকতা বুঝিতে হইলে, তাহার জীবনের প্রসারের কথাও 
স্মরণ রাখা আবশ্যক । 

কেহ হয়তো জিজ্ঞাসা করিবেন যে কান্ট রসিক পুরুষ 
ছিলেন না রসজ্জানহীীন যুক্কিযন্ত্র ছিলেন, তাহ জানিয়া 
আমাদের লাভ কি? তাহার দর্শনের প্রকাশ তো! তাঁহার 
রচনায়ই রহিয়াছে, তাহার পরিচয় জানিলেই আমাদের উদ্দেশ্য 
সিদ্ধ, হার চরিত্রবিচারে আমাদের প্রয়োজন কি? এ কথার 
উত্তরে বলিতে হয় যে দর্শন বাক্তিবিশেষের অভিজ্ঞতাসঞ্জাত 
বলিয়া যতই বাক্রিনিরপেক্ষ , হইতে চাভুক না কেন, 
কোনকালেই সম্পূর্ণ ব্ক্তিন্বনিরপেক্ষ হইতে পারে না। 
ব।ক্তিলিরপেক্ষ বলিয়া! সত্যের সাব্বজনীনতার আভাস দশনে 
আমরা পাই, কিন্ত বাক্তিহছকে সম্পূর্ণ অতিক্রম করিতে পারে 
ন! বলিয়া সে সান্বিবকতা। আপেক্ষিক । সে সম্বন্ধে আরো। বল! 
চলে যে ব্যাপকতা দর্শনের প্রাণ, অভিজ্ঞতার বৈচিত্রোর 
সংশ্লেষণেই তাহার বৈশিষ্ট্যা। তাই যাহার জীবনের 
আভিজ্ঞতা যত গভীর, দর্শনের প্রয়োজনীয়তা তাহার পক্ষে 
তত তীব্র, এবং দর্শন-রচনার অবকাশ ও সম্ভাবনাও তাহার 
জীবনে তত অধিক । নিরুদ্ধ বা বঞ্চিত জীবনে দর্শন বিকাশ 
লাভ করে না_জীবনের বিচিত্র অভিজ্ঞতার সামঞ্রস্কসাধনই 
দর্শন | তাই দর্শনের অন্য নান বিশ্বদৃষ্টি, এবং বিশ্বদৃষ্টি বলিয়া 
ব্যক্তি হইতে ব্যক্তিবিশেষে তাহ! বিভিন্ন হইতে বাধ্য । কান্টের 
ভাষায় তাই বলিতে হয় দর্শন বলিয়া কিছুই নাই, দর্শন তাই 


ও 

কেহ কাহাকেও শিখাইতেও পারে না, দার্শনিক মনোবৃত্তি 
এক চিত্ত হইতে অন্য চিন্তে সংক্রামিত হয় মাত্র। দর্শনের 
সত্যের এই আপেক্ষিকত স্বীকার করিলেই দার্শনিকের মনো- 
বৃত্তি আমাদের কাছে তাহার দর্শন অপেক্ষাও অধিক মূল্যবান 
বলিয়া প্রতিভাত হয়, কারণ সেই মনোব্ৃন্তির বিচার করিয়া 
আমর! ঠাহার দর্শনের যৌনক্রিকতা বা প্রয়োজনীয়তার বিচার 
করিতে পারি। ফলে দার্শনিক কী বলিয়াছেন, তাহার 
পরিবর্তে কেন তিনি এমন কথা বলিলেন এই বিচারই 
আমাদের লক্ষ্য হইয়া দাড়ায়, এবং সে আলোচনায় মানব- 
মনের কম্মপদ্ধতি আমাদের জ্ঞানগোচর হইয়া আমাদের 
নিজেদের বিশ্বদৃষ্টিকে সমৃদ্ধ করিয়া তোলে । 

দার্শনিকের ঝাক্তিত্ববিচার তাই দর্শনের লক্ষ্যের বাহিরে 
নহে, বরং দর্শনের উপলব্ধির একটি প্রধান উপকরণ । কান্টের 
বেলায় দর্শনের এ সাধারণ নিয়মটি আরো বেশী করিয়া 
প্রযোজ্য, কারণ ঠাহার মানস-ইতিহাস এবং চরিত্রের সংগঠন 
ন! জানিলে তাহার দর্শনের যৌক্তিকতা বোঝাও অসম্ভব । 
তিনি যে দর্শনের অধ্যাপক এবং সে হিসাবে দর্শন-ব্যবসায়ী, 
এ কথ! মনে না রাখিলে ভাহার দর্শন-বিচারে আমাদের প্রতি 
পদে ভুল হওয়া অবস্থাস্তাবী। তাহার দর্শনের অনভ্যন্ত রূপ 
এবং ঠাহার সমস্তা ও সমাধানের অন্তুত পরিকল্পনার কারণও 
এইখানেই মিলে, কারণ অতীত দর্শনের ইতিহাস কান্টের দর্শন- 
জিন্দাসাকে অনুরঞ্জিভ করিয়াছিল বলিয়াই তাহা আপনার 
বিশিষ্ট গতি ও অভিমুখ পাইফাছিল। হেগেল নিজের 
দর্শনের সম্পর্কে বলিয়াছিলেন যে দর্শনের ইতিহাসই দর্শন । 
কিন্ত একথা সমানভাবে কান্টের বেলা প্রযোজ্য । দর্শনের 

বিভিন্ন মতের সঙ্গে তাহার নিবিড় পরিচয় ছিল বলিয়াই 
তাহাদের বিভিন্ন সাফল্য এবং ব্যর্থতাকে একত্রিত করিয়া 
জ্ঞানের নূতন সামগ্জস্ত সাধনার চেষ্টায় তাহার দর্শন । এই 
সামগ্রস্ত সাধনের প্রয়াসই তাহার দর্শনের মূলমন্ত্র এবং শতাব্দীর 
ইতিহাসের অভিব্যক্তির ফলে ভাহ। ভাহার সম্মুখে যে সমস্তা 
উপস্থাপিত করিয়াছিল তাহার মর্শ্মকথাকে প্রকাশ করিয়। 
বল! যায়-__একদিকে বিজ্ঞানের বিজয় অভিযান এবং তাহার 
ফলে স্থপ্রির সমস্ত রহৃস্তের যাস্তিক বিবরণে পৌবর্বাপর্ধ্যের 
অলজ্ঘনীয় সূত্রের শৃঙ্খল, অন্যদিকে মানবাত্মার আস্মোপলন্দি 
ও গৌরববোধে এই যাত্ত্রিকতার সাবিবকতাকে অন্বীকার । 
স্বভাবের নিয়মে বদি বিশ্বস্থপ্টির সমস্ত কিছুকেই বোঝ যায়, 
তাহাদের সম্বন্ধে ভবিষ্বাদ্ধাণী করা চলে, তবে আত্মার 
স্বাধীনতা! কই, মানুষের কশ্মফালের জন্য তাহার দায়িত্ববোধের 
অথ কি? 





দুই 

আধুনিক জগতের মনোবৃত্তির দিকে লক্ষ্য রাখিলে বল৷ 
চলে যে ইহা বিশেষ করিয়া বিজ্ঞানের যুগ। এ যুগে 
বিজ্ঞানের যুগান্তরকারী প্রগতির প্রতি লক্ষ্য করিলে এ কণ! 
স্বতঃসিদ্ধ বলিয়া মনে হয়, কিন্ত কেবলমাত্র সে প্রগতির দিকে 
দৃষ্টি ন! রাশিয়া আধুনিক যুগকে বিজ্ঞানের যুগ বলা চলে । 
বিজ্ঞানের নিত্য নব আবিষ্কার, নূতন নূতন অভিযান এবং 
নবীন পদ্ধতি আমাদের চিরাচরিত জীবনকে রূপান্তরিত 
করিয়াছে সত্য, কিন্তু সেই রূপান্তর জীবনের প্রচলিত 
ধারাকে অতিক্রম করিয়া আমাদের মানস-গঠন ও 
বিশ্বদৃষ্টিকে৪ রঞ্জিত করিয়াছে বলিয়াই বর্তমান যুগকে 
বিজ্ঞানের যুগ বল! সার্থক । 

বিভিন্ন কালে বিভিন্ন মনোবৃত্তির ফলে পৃথিবীতে বিভিন্ন 
সভ্যতা গড়িয়া উঠিয়াছে, ইতিহাসে তাহার সাক্ষ্য মেলে । 
সভাতার এ বৈচিত্র্যের অর্থ ইহা! নয় যে কোন বিশেষ দেশ 
বা কালের সভ্যতার উপাদান অবিমিশ্ব । মানবচরিত্র এবং 
মানবসমাজের জটিল সংগঠনের দিকে দৃষ্টি রাখিলে এ কথার 
সত্য সহজেই প্রতীয়মান হইবে । রূপবোধ, নৈতিকতা 
'সথবা। ধশ্মান্বেষণার প্রবলতা বিশেষ দেশ অথবা! যুগের 
বিশ্বদৃষ্টিকে রঞ্জিত করিয়া সমসাময়িক সভ্যতার অভিমুখ ও 
সংগঠন নিন্দেশ করিতে পারে, কিন্তু সে নির্দেশের ফলে 
মানবচিত্তের অন্কান্ত বক্তিসমূহ নিস্পেষিত হয় না, কেবলমাত্র 
রূপান্তরিত হয় । ফলে মানবসভ্যতার বৈচিত্র্য উপাদানমূলক 

নহে, সংগঠনমূলক । সমস্ত সভ্যতার ক্ষেত্রেই একই প্রকারের 
উপাদানসমূহ ক্রিয়াশীল, কেবলমাত্ৰ বিভিন্ন ক্ষেত্রে বিভিন্ন 
উপাদানের প্রাধান্তে ও সংগঠনের পার্থকো সভ্যতার অবয়ব ও 
মূত্তি পরিবস্তিত হইয়া প্রকাশ পায় । 

দৃষ্টান্ত স্বরূপ বল! যায় যে সভাতা হিসাবে প্রাচীন চৈনিক 
সভাতা বোধ হয় পৃথিবীর অন্ক যে কোন সভ্যতার অপেক্ষা 
হীন নহে। প্রাচীন চীনের রূপসাধনা, সাহিত্যস্থষ্টি অথবা 
সমাজ-সংগঠনের কথা মনে করিলে আজিও আমাদের 
আশ্চখা লাগে । জীবনযাত্রার ধারা বিচার করিলেও চীন 
সভ্যতার উৎকষ বিস্ময়কর মনে হয়। কালপ্রবাহের দৈখ্য 
এবং নরনারীর সংখ্য! বিবেচনায় বলা চলে যে বিশ্বসভাতার 
বিকাশে চীনের স্থান প্রায় সব্বেবাচ্চে, অথচ এ কথা অন্বীকার 
করিবার উপায় নাই যে চীনসভাতার সে বিকাশে বিজ্ঞানের 
স্থান অতি নগণ্য । ব্যক্তি হিসাবে যে চীনবাসী বিজ্ঞানে 
প্রতিভার পরাকাষ্টা দেখাইতে পারেন, তাহাতে কোন সন্দেহ 
নাই, কিন্তু জাতি অথব! সভ্যতা হিসাবে যে চৈনিক চিত্ত 
বিজ্ঞানে আপনাকে প্রতিষ্ঠিত করে নাই, সে কথাও সমানই 
নিঃসন্দেহ । চীনবাসীর চরিত্র অথবা বুদ্ধির অভাবের কথ! 
এ প্রসঙ্গে উঠিতে পারে না, কারণ দর্শন, সাহিত্য এবং 
কূপস্থষ্টিতে চৈনিক চিত্ত যুগযুগাস্তড ধরিয়া যে স্থির সহিফুতার 
পরিচয় দিয়া আসিয়াছে, বিশ্বের ইতিহাসে তাহার তুলনা 
অধিক মেলে লা। ভারতবর্ষ অথবা পারস্যের সভ্যতা 
সন্বান্ধেও বোধ হয় এ কথা বলা চলে । এই সমস্ত সভাতায় 
বিজ্ঞানের বিকাশ হয় নাই, এ কথা মনে করিলে কিন্ধ ভুল 
হইবে । অনেক বৈজ্ঞানিক তথ্য ও আবিক্কারের ইতিহাসই 

এই সভ্যতাসমূহের ইতিহাসের সঙ্গে জড়িত, কিন্ত বিজ্ঞানের 
সে বিকাশ এ সকল সভ্যতার মশ্মকথ! নহে । 

আধুনিক যুগকে বিজ্ঞানের যুগ বলিবার অথ এইখানেই 
মেলে। কোন একটী বিশেষ আবিষ্কারের তুলাদণ্ডে বিচার 
করিলে আধুনিক যুগের বিজ্ঞানের বিকাশকে পুর্বববন্তী 
যুগসমূহের তুলনায় শ্রেষ্ট বল! চলে কি না, সে কথা বিচারের 
বিষয়। কিন্ত বিশেষ আবিষ্কারের প্রতি লক্ষ্য না রাখিয়া 
যদি যুগধর্শ্ম এবং মানুষের বিশ্বদৃষ্টি দিয়া আমরা সভ্যতার 
স্বরূপ নির্ণয় করিতে চাহি, তবে আধুনিক সভ্যতা যে 
একা স্তভাবে বিজ্ঞানধৰ্্মী সে বিবয়ে সন্দেহের কোন অবকাশ 
থাকে না। প্রাচীন সভ্যতায় বিজ্ঞান ছিল মানুষের চিন্তবৃত্তির 
বিচিত্র সাধনার উপাদানসমূহের মধ্যে একটী মাত্র উপাদান, 
বর্ত্তমান কালে বিজ্ঞান সেই সাধনার ধারানিদ্দেশক | 

আধুনিক যুগে মানুষের চিন্তবৃত্তির সমস্ত প্রকাশের 
ক্ষেত্রেই এই বৈজ্ঞানিক মনোভাবের পরিচয় পাওয়া যায় । 
বর্ত্তমান সভ্যতাকে বুঝিতে হইলে তাই এই বৈজ্ঞানিক 
মনোভাব এবং বিজ্ঞানের পদ্ধতির তাৎপৰ্য্য উপলব্ধি করা 
প্রয়োজন । বৈজ্ঞানিক মনোবৃত্তিকে বিশ্লেষণ করিয়া বল! 
চলে যে বিশ্বস্থপ্টির প্রকাশ শৃঙ্খলাবদ্ধ, এই বিশ্বাসই তাহার 
মূল । প্রকৃতির পধ্যায়ে সহজ বিশ্বাস ন! থাকিলে বিজ্ঞানের 
বিকাশ অসম্ভব, তাই এই বিশ্বাসের আবিষ্ভাবের ফলেই, 
অসভ্য যুগের যাদুবিদ্যা বিজ্ঞানে রূপান্তরিত হয়। 
বৈজ্ঞানিকের সজ্ঞান মতবাদ যাহাই হউক না কেন_-এবং 
নেক স্থলেই সে মতবাদ একাম্তরুপে অভিজ্ঞতানির্ভর 
বলিয়া! শৃঙক্ঘলার সাবিবকতায় অবিশ্বাসী__তাহার বৈজ্ঞানিক 

গবেষণাই প্রমাণ করে যে প্রকৃতির পর্যায়ে সহজ বিশ্বাস 
ভাহার স্বধশ্ম। দর্শনের সিদ্ধান্ত হিসাবে তাই বৈজ্ঞানিক 
বন্ধ স্থলেই হিউমের সন্দেহবাদকে স্বীকার করিয়া লইয়াছেন, 
কিন্তু সাধনার ক্ষেত্রে বৈজ্ঞানিকের নিষ্ঠা দর্শনের সেই অলভ্বা 
পববতকেও অক্লেশে লঙ্ঘন করিয়া যায় । 

প্রকৃতির শৃঙ্খলায় বিশ্বাস তাই বিজ্ঞানের ভিত্তি, কিন্ত 
কেবল মাত্র সাধারণ ভাবে এ বিশ্বাসকে বরণ করিয়া লইলে 
বিজ্ঞানের সাফল্যের কোন বিবরণ দে ওয়া চলে না। পৃথিবীর 
সমস্ত সভ্যতার মূলেই এ বিশ্বাস রহিয়াছে, জগৎ-প্রপঞ্চের 
বৈচিত্র্যের মধ্যে স্থৈধোর এ সন্ধান না পাইলে মানুষের চিন্ত 
অভিজ্ঞতাকে স্ুসংবদ্ধ করিবার কথা কল্পনায় আনিতে 
পারিত লা। স্ুতরাং কেবলমাত্র এই বিশ্বাসকে ভিত্তি 
করিয়। বিজ্ঞানের বিশেষ ননোবুত্তিকে বুঝিবার চেষ্টা ব্যর্থ 
হইতে বাধ্য, কারণ মানবচিন্তের অন্যান্ত বিকাশেও এ 
বিশ্বাস কাধ্যকরী, তাই তুলনায় বিজ্ঞানের বৈশিষ্ট্য ইহাতে 
প্রকাশ পায় ন!। বিজ্ঞানের বৈশিষ্ট্য বিশেষের সঙ্গে 
বিশেষের সম্বন্ধ স্থাপনে । এক পক্ষে এ সম্বন্ধ সাব্বিক 
সম্বন্ধ, কারণ বিজ্ঞানের ক্ষেত্রে বিশেষের সাংখ্যিক বা 
স্থানকালগত বৈশিষ্ট্যকে লক্ষ্য করিবার অবকাশ নাই। 
বিশেষের স্বভাব বা! লক্ষণ বিচার করিয়া সেই লক্ষণের 
সন্বন্ধ নির্ণয় করিয়া বিজ্ঞান তৃপ্ত । সেই লক্ষণের পুনরাবিভাব 
হইলে সেই সন্থন্ধেরই পুনরাবিভ্ভাবও অবশ্থন্তাবী, ইহাই 
বিজ্ঞানের নিন্দেশ। অন্ত পক্ষে এ সমস্ত সাবিবিক সম্বন্ধ ও 
বিশেষের বিশিষ্ট স্বভাববিচারের ফলে আবিক্কত। বিশ্বন্তপ্রি 
নিয়মান্ুবর্তী, প্রকৃতির সমস্ত প্রকাশই শুঙ্খলা মানিয়া চলে, 





বলিয়া! তৃপ্ত লক্ষে, বিচির স্রষ্টির বিভিপ্ন ঘটনার নচ্ছে বিশিষ্ট 
নিশ্তম আবিষ্চারই তাহার লক্ষ্য, প্রকুত্তির বিশিষ্ট প্রকাশের 
মৰো বিশিষ্ট শৃষ্ধলান্থাপনেক্ট তাহার সিন্ধি। কাখ্যকারপ- 
বিধির উদ্লাহুরপ দিনা বলা চলে যে কাখ্যকারণ-বিধির 
সর্ধদব্যাপক্ত্ঞাক। বিশ্বাস বিজ্ঞানের ধান হইতে পারে, কিছ 
ভাঙার সাধন! বিশিষ্ট ক্ষেত্রে বিশেষের মাধ বিশিষ্ট 
ক্াধাকারশ-বিশির আবিষ্কার । 

স্মষ্টির প্রতোকটী ঘটনাই তাহার পুৰ্দৰন্থী ঘটনাসমূছের 
লক্ষে অলনক্ষা নিয়মের সুতে আবদ্ধ এই বিশ্বাস বিজ্ঞানের 
তিঞ্তি। এই বিশ্বাসের বলেই বৈজ্ঞানিক প্রকৃতির রহ 
নির্ণয়ের জন্য অমান্তনিক পরিশন করিতে সমর্থ । কিন্তু 
একটু বিচার করিলেই দেখা যাইবে যে এ বিশ্বাসের ফলে 
ৰবিশ্বন্থরির সর্ব ঘার্মিকতার আঅনোখ বিধানে বিশ্বাস করিতে 
ক্মামরা বাধা । যাত্রিকতার এ সব্দব্যাপাকতা কাখ্যক্ারণ- 
বিবির সাম্রাজ্য স্থাপন করিতে বাঞা, স্্টির সমস্ত রহাম্মের 
উপর বুদ্ধির কসমিক আলোক ফেলিয়া কপৌবদাপখোর আলা 
স্থত্রের শ্রদ্মলে তাহাকে প্রকাশ করিতে উৎসুক ৷ 

স্বাক্ষিকতার এ বিজ্ঞয়-কআভিধান বর্তমান যুগধশ্দ হইলে 
মানবভিন্ত ছুই দিক হইতে তাহাকে বাধা দিতে অগ্রসর হয়। 
কাখ্যকারণ-বিষির সম্প্রসারে যাক্থিকতার বরাজ্ঞান্থাপন 
বিজ্ঞানের লক্ষ্য, কিন্তু বিজ্ঞানের পদ্ধতির মধ্যোই সে সাধনার 
পথে বাধা রহিয়াছে। বিজ্ঞান বিশেষকে ভিত্তি করিয়া সৌধ 
রচনায় রত, কিন্ত বিশেষের প্রতি একাস্মভাবে বন্ধৃষ্টি বলিয়া 





দার্শনিক বিজ্ঞানকে জ্ঞান বলিয়া স্বীকার করিতে চাহেল না, 
কারণ জ্ঞান ব্বপ্রকাশ, তাহার মধো অসঙ্গতি বা বিরোধের 
কোন স্থান নাই। ভাহাদের মতে বিজ্ঞান তাই মানুষের 
কপ্রপদ্ধতি মাত্র, বাবহারিক জীবনে তাহার প্রয়োজনীয়তা 
এবং ক্াধ্যাকারিতা যতক্ট অধিক হউক ন। কেন, জ্ঞানের 
ব্বপ্রকাশ সম্পূর্ণতার কোন চিহ্র সেখানে না । একথা 
মনে করিবার জ্সারো কারণ রহিয়াছে । কার্ধাকারণ- 
বিলি বিজ্ঞানের প্রাণসন্ত্, যতদূর তাহার প্রসার, ততদূর 
প্যান্ট বিজ্ঞানের সাম্াজ্জা, কিন্তু বিচার করিয়া দেখিলে 
কান্যকারণ-বিধির স্বভাবের মধোষ্ট স্ববিরোধ প্রকাশিত 
হইয়া পড়ে । কাখ্যাকারণ-বিপি বিশেষ ঘটনাকে পর্কববন্তী 
খঘটনাসমূহের সঙ্গে তাহার সন্বন্ধ দিয়া বিচার করে, তাহার 
স্বভাবের সম্পূর্ণ পরিচয় পুর্ধববন্তীদের স্বভাবের মধোই পাইতে 
চাহে । ফলে বিশেষের বৈশিষ্ট্য ঘটনা-পখ্যায়ের মধো তাহার 
অবস্থানের ফল বলিয়া প্রতিভাত হয়, কিন্ত অন্ধ পক্ষে 
স্বভাবকে অবস্থান-নিরপেক্ষ বলিয়! স্বীকার না কৰিলে 
বিজ্ঞানের সাধিবক স্মুজ অর্থহীন হইয়া দাড়ায় । 

এই স্মবিরোধের ফলেই বৈজ্ঞানিক কশণ্মপদ্ধতির তাৎপধা 
লইয়া দার্শনিকদের মধো এত মতভেদ । বিজ্ঞানের অভিজ্ঞতা- 
নির্ভরতা! এ বৈশিষ্টাবোধের উপর যাহারা আস্থা স্থাপন 


জিডি 

করিয়াছেন, তাহাদের মতে বৈজ্ঞানিক কর্ম্মপদ্ধতির তাৎপধ্য 
নিরীক্ষ। ও পরীক্ষায় । তাহার ফলে যে সংযোজক বাক্য 
আবিদ্কৃত হয়, তাহাতে আমাদের জ্ঞানের বৃদ্ধি, কিন্তু সে 
বুদ্ধির মধ্যে সাব্বিকতার অবকাশ নাই বলিয়া বস্তুতপক্ষে 
জানের সে বিকাশ কেবলমাত্র আপাতদৃষ্ট, তাহা আমরা 
পূর্বেবই দেখিয়াছি । অন্য পক্ষে বিজ্ঞানের সাব্বিক জ্ঞানকে 
লক্ষ্য করিয়া বিরুদ্ধ মতাবলশ্বী দার্শনিকের! বলিয়াছেন 
যে সন্বন্ধের সার্বিবকতার উপরই বিজ্ঞান প্রতিষ্ঠিত, তাই 
প্রত্যয়ের সঙ্গে প্রত্যয়ের স্বভাবযোগ বিচার করিয়াই 
বিজ্ঞানের পরিণতি । গণিত তাই বিজ্ঞানের প্রতীক, এবং 
গণিতের সাধিবক সুত্রে যাহ! প্রকাশিত হয়, তাহাই প্রকৃত- 
পক্ষে বিজ্ঞানের বিযয়। ফলে বস্তুর দেশকালগত অবস্থান 
বিজ্ঞানের বিচারে অপ্রাসঙ্গিক, এমন কি নিরীক্ষা ও পরীক্ষাও 
বস্তুতপক্ষে বিজ্ঞানের অপরিণতির সাক্ষ্য মাত্র । বিজ্ঞানের 
পরিণতির ফলে তাহাদিগকে বর্চ্ছন করিয়। গণিতের সার্বিবক 
সুত্রে বিশ্বপ্রকৃতির সমস্ত রহস্যই এক দিন উদ্ভাসিত হইবে ॥ 
একপক্ষে আপনার কম্মপদ্ধতির স্ববিরোধ যাস্ত্রিকতার 
সব্বব্যাপী বিজয় অভিযানের অন্তরায় । অন্যপক্ষে মানুষের 
আত্মোপলন্ষি এবং চিত্তবৃত্তির আদর্শাবাধ এ অভিযানকে 
অস্বীকার করিতে চাহে। সোৌন্দর্য্যস্থষ্টিতে মানুষের আত্মা 
বিশ্বের যান্ত্রিকতাকে লঙ্ঘন করিয়া আপনার পূর্ণতার সন্ধান 
খোজে, নীতিবোধের গভীরতায় এবং কর্ন্তব্য-বুদ্ধির প্রেরণায় 
কাধাকারণ-বিধির অজানিত আদর্শকে বাস্তব বলিয়া স্বীকার 
করিয়া! লয়, ধর্ম্মান্বেষণার আহ্বানে বিজ্ঞানের সমগ্র আদেশ 
অন্গুদেশকে অগ্রাহ্য করিয়া পরম সত্যের সন্ধান করে | বিজ্ঞান 

আপনার দৃষ্টিকোণ হইতে তাহাদের সত্যকে অস্বীকার করিতে 
চাহিয়াছে। বর্তমান সভ্যতা! প্রধানতঃ বিজ্ঞানধর্ম্মী বলিয়। সে 
সভ্যতার তুলাদণ্ডে বিজ্ঞানের তুলনায় সৌন্দধ্য, নীতি অথবা 
ধন্মবোধ অবহেলিত হইয়াছে, তাহাও সত্য, কিন্তু মানুষের 
চিত্ত বিজ্ঞানের সে দাবীকে কোনদিনই সম্পূর্ণভাবে স্বীকার 
করিয়া লয় নাই । উনবিংশ শতাব্দীর রোমাস্তিক সাহিত্য 
ও শিল্প, এবং রাজনীতি ও সমাজনীতির ক্ষেত্রে তাহাদের 
প্রতিক্রিয়া বিজ্ঞানের এ সর্বগ্রাসী অভিযানের বিরুদ্ধে 
প্রতিবাদ। নীতি ও ধর্মবোধও চিরদিনই বিজ্ঞানের সে 
যাস্ত্রিকতাকে অস্বীকার করিতে চাহিয়াছে, প্রতিদিনের 
নিত্যকন্মে সামাজিক মানুষও তাহার ব্যবহারে ন্বভাবে 
বিশ্বাসে বিজ্ঞানের সে যাস্ত্রিকতাকে কাৰ্য্যত অগ্রাহ্য করিয়াই 
জীবনযাত্র। নিবর্বাহ করিতেছে । দ্বন্বকে অগ্রাহা করিলেই 
দ্বন্বনিরসন হয় না। তাই আধুনিক সন্থাতার আত্ম-অবিশ্বাস 
এবং আত্মঘাতী সন্দিগ্ধতার মূলও বোধ হয় এই দ্বন্দেরই মধ্যে 
নিহিত। 

কান্টের দর্শনের লক্ষ্যও তাই ছুইটা। বিজ্ঞানের স্বভাবের 
মধ্যে যে বিরোধের সন্ধান মেলে, তাহার প্রকৃত তাৎপধ্য 
নিরূপন এবং সেই সুত্রে বিজ্ঞানের কর্ম্মপন্ধতির পরিপূর্ণতর 
উপলব্ধি তাহার দর্শনসাধনার একটী প্রধান লক্ষ্য। 
বিজ্ঞানকে তাহার স্বাধিকারে প্রতিষ্ঠিত করিয়াই কান্ট ক্ষান্ত 
হন নাই, তাহার অধিকারের সীমানিদ্দেশ করিবার প্রয়াসও 
ভাহার সাধনার অঙ্গীভূত॥ তাহার ফলে নীতি ও ধর্ম 
বোধের প্রেরণায় যে বিশ্বছবি আমাদের কাছে প্রকাশিত হয়, 
সেই ছবির সঙ্গে বিজ্ঞানের যান্ত্রিক বিবরণের সমন্বয়সাধনও 

তাহার দর্শনের অন্যতম লক্ষ্য । একপাক্ষে বিজ্ঞানের কর্ম্ম- 
পদ্ধতির সম্পূর্ণ বিবরণ দিয়! তাহার যৌক্তিকতা ও সত্য- 
সন্ধানকে তিনি সমর্থন করিতে চাহিয়াছেন, অন্যাপক্ষে 
বিজ্ঞানের সঙ্গে আদর্শবোধের যে সংঘর্ষ, তাহার সমাধান 
করিয়া অভিজ্ঞতাকে তিনি পরিপূর্ণ ও সর্ববতোমুখী বলিয়া 
জানিতে চেষ্টা করিয়াছেন । 





তিন 


বিশেষের ভিত্তির উপর সাধিবক স্মত্র স্থাপন কেমন করিয়া 
সম্ভবপর, এই সমস্যাই বিজ্ঞানের কশ্মপদ্ধতিতে সন্দেহ 
জাগাইয়া তোলে । বিজ্ঞানের সঙ্গে আদর্শ বোধের সংঘর্ষ 
সেই সমস্তারই বিপরীত দিক। কারণ বিজ্ঞানের সর্বব্যাপী 
বান্ত্রিকতার মধ্যে ব্যক্তির স্বাধীনতা! ব। বৈশিষ্ট্যের অবকাশ নাই 
বলিয়াই আদর্শবোধের সঙ্গে বিজ্ঞানের সংঘর্ষ । তাই সমস্যা 
দুইটার একটার বিচার করিলেই সঙ্গে সঙ্গে অন্যটারও বিচার 
অবশ্যান্তাবী । কিন্ত সাধারণভাবে এরূপ সমস্যার বিচার করিতে 
চেষ্টা করিলে কোন সিদ্ধান্তে আসা সম্ভব নহে। তাই 
কান্ট সে দ্বন্াকে যুক্তির রাজ্যে সীমাবদ্ধ রাখিয়া ন্যায়ের 
একটি বিশেষ সমস্যার মধ্যে তাহার সমাধান খুঁজিয়াছেন । 
সে সমস্তাটিকে প্রকাশ করিয়া বলা চলে যে, যে বাক্য 
কেবলমাত্র বাক্যার্থকে প্রকাশ করে না, বরঞ্চ ধারণার সঙ্গে 
ধারণার সংযোজন সাধন করে, সেইরূপ বাক্যকে সার্বভৌম 
মনে করিবার যুক্তিসঙ্গত কোন কারণ আছে কি? কান্টের 
সমন্যা। সুবৃহৎ-_আত্মার স্বাধীনতার সঙ্গে বিশ্বব্যাপারের 
যাস্ত্িক বিবরণের দ্বন্দ্ব সমন্বয়, এবং বিজ্ঞানের কম্মপদ্ধতিতে 
বিশেষের ভিত্তির উপর সার্বিক স্থত্রের প্রতিষ্ঠা । তাই 
প্রথম দৃষ্টিতে সেই বিপুল সমস্যা ও ন্যায়ের এই বিশিষ্ট 
প্রশ্থ,_বিশেষ এক প্রকার বাক্য ন্যায়-সঙ্গত কি না”_এই 
দুইয়ের মধ্যে অসঙ্গতি বড় বেশী বলিয়া মনে হয়, কিন্ত 
একটু আলোচনা করিলেই বোঝা যায় যে এ অসঙ্গতি 

কেবলমাত্র আপাতদৃষ্ট, বস্তুতঃ ন্যায়ের এই সমস্যার মধ্যে 
দর্শনের বৃহত্তর সমস্যাও নিহিত। সংযোজক সাবরবভৌম 
বাক্য যুক্তিসঙ্গত কিনা, এই প্রশ্ন তুলিলেই প্রাক্কান্টিয় 
দর্শনের দারিদ্র্য প্রকাশিত হইয়া পড়ে, কারণ বুদ্ধিবাদী বা 
অভিজ্ঞতাবাদী কোন দার্শনিকই আপনার মতে প্রতিষ্ঠিত 
থাকিয়া এরূপ বাক্যকে স্বীকার করিতে পারেন নাই । 

সমস্তাটিকে সম্পূর্ণভাবে বুঝিতে হইলে ইয়োরোলীয় 
দর্শনের ইতিহাসের সঙ্গে খানিকটা পরিচয় থাকা! দরকার । 
দর্শনসাধনার প্রারস্ত হইতেই মানুষ লক্ষ্য করিয়াছে যে 
আমাদের জ্ঞানগোচর সমস্ত বন্তরই দুইটি দিক আছে। 
অভিজ্ঞতায় আমরা প্রতিমূহুর্ত্তেই পরিবর্তনের লীলা দেখিতে 
পাই, অন্যপক্ষে সে পরিবর্তনের মধ্যেও স্থৈধা না থাকিলে 
জ্ঞানলাভ অসম্ভব । ইন্দ্রিয় যে জগৎকে আমাদের সম্মুখে 
উদ্ভাসিত করে, তাহা বিশিষ্ট বস্তুসমূহের সমষ্টি মাত্র । ( ইন্দ্রিয় 
বছ্ছকেও প্রকাশ করে কি না, তাহা লইয়াও প্রশ্ন ওঠে। ) 
বিশিষ্ট হিসাবে তাহার! বিচ্ছিন্ন এবং বিচ্ছিন্ন বলিয়া তাহা- 
দিগকে কোন সাবি্বিক সুত্রে গাথিয়! প্রকাশ করা যায় না। 
অভিজ্ঞতা, তাই নিত্য নুতন এবং প্রতিমুহূর্তেই সঞ্জীবিত 
হইতেছে, এবং তাহার ফলে ইন্দ্রিয়গোচর বিশ্বে জ্ঞান মুহুত্তের 
মধ্যে সীমাবদ্ধ, উপস্থিত স্থানকালকে অতিক্রম করিবার 
নির্দেশ ইন্ড্রিয়ের মধ্যে নাই । 

ইহাকেই যদি আমরা অভিজ্ঞতার সম্পুর্ণ বিবরণ মনে 
করি, তবে ন্যায়সঙ্গত ভাবে অভিজ্ঞতার কোন ,বিবরণই 
আমরা দিতে পারি ন!। যে সত্তা প্রতিমুহূর্তের মধ্যে 
আবদ্ধ, সে যে কেবলমাত্র মুহুত্তিক, দে কথাও সে জানিতে 

পারে না। তাহার সত্তা মুহূর্তে প্রকাশিত হইয়া মুহুর্তেই 
বিলুপ্ত হয়, মুহূর্তের সঙ্গে মুহৃত্তকে গ্রথিত করিয়া স্থান-কালের 
কোন ধারণাই সে সত্তার সাধ্যায়ত্ত নহে । দ্বিতীয়ত, জ্ঞানের 
বিষয়কে বিষয় বলিয়া জানিতে হইলে তাহার বিশিষ্টতাকে 
অতিক্রম করিয়া তাহার সাবিবক স্বভাবের উপলব্ধি আবশ্যক । 
ইন্দ্রিয় তাহ! করিতে পারে না, তাই ইন্দ্রিয়গোচর বস্তুর মধ্যে 
বুদ্ধি ইন্দ্িয়াতীত প্রকৃতির সন্ধান না পাইলে আমাদের 
অভিজ্ঞতার কোন সম্ভাবনাই থাকিত না। 
প্লেটোর দর্শনে এ সমস্যা প্রকাশ পাইয়াছে, কিন্ত তিনি 
যে তাহার কোন সমাধান করিতে পারিয়াছেন, তাহা মনে 
হয় না। তাহার পূর্বের কেহ দেখিয়াছেন অনিবার পরিবর্তনের 
চাঞ্চল্য, কেহ দেখিয়াছেন নিপ্িবকার প্রকৃতির অটুট 
স্ৈ্ধ্য। প্লেটোর কৃতি এই যে তিনি পরিবর্তন এবং স্থায়িত্ব, 
এই দুইয়েরই প্রয়োজনীয়তা উপলব্ধি করিয়া তাহাদের 
সম্বন্ধের বিবরণ দিতে চাহিয়াছেন, বলিয়াছেন যে অভিজ্ঞতায় 
তাহার! যুক্ত, এবং এই সংযোগের ফলেই অভিজ্ঞতার উদ্ভব । 
এ সংযোগ কিন্ত প্লেটোর কাছে অবোধগম্য, এমন কি তাহা 
অন্কুসঙ্গ না এক্য, সে সন্বন্ধেও তাহার মতামত স্ুনিদ্দিষ্ট নহে । 
এক পক্ষে বুদ্ধি আমাদের কাছে ইন্দিয়াভীত, নিতা, সার্বিক 
রূপ-সমূহকে প্রকাশ করে. বুদ্ধির এ অভিজ্ঞতার নাম 
জ্ঞান। অন্যপক্ষে ইন্দ্রিয় আমাদের কাছে অনিত্য এবং 
বিশিষ্ট বন্তবৈচিত্র্যপরিপূর্ণ পৃথিবীকে প্রকাশ করে, এক্ষেত্রে 
আমাদের যে অভিজ্ঞতা, তাহাকে জ্ঞান বলা চলে না: 
সে কেবলমাত্র অভিমত ৷ ভীবনের প্রয়োজনে তাহাদের 
সার্থকতা আছে, কিন্তু জ্ঞানের ন্যয়সঙ্গতির মধ্যে তাহাদের 

স্থান নাই। অথচ পৃথিবীর বস্তুসমূহ এই সমস্ত নিত্য ও 
সাবিবক রূপসমূহের প্রতিকৃতি বা প্রতিবিশ্ব। রূপের সঙ্গে 
বস্তুর সন্বন্ধ যে কি, সে সম্বন্ধে প্লেটোর মতবৈচিত্র্য দেখিয়াই 
বোঝা যায় যে এ সমস্যার প্লেটো কোন সমাধান করিতে 
পারেন নাই, তাই কখনো তিনি বলিয়াছেন যে বস্তু রূপের 
প্রতিবিশ্ব, কখনো বলিয়াছেন যে তাহাদের সম্বন্ধ কাখা- 
কারণের সম্বন্ধ, কখনে। বা বলিয়াছেন বসন্ত রূপের প্রকৃতির 
অংশীদার । 

প্লেটো এ সমস্যার কোন সমাধান করিতে পারেন নাই, 
কিন্ত তাহার বিবরণে যে দুইটি দিক ছিল, ইয়োরোপোর 
পরবর্তী দর্শনের ইতিহাস সেই ছুই ধারার দ্বন্দ্বের ইতিহাস | 
ইন্দ্িয়াতীত যে নিতারূপের পরিকল্পনা প্লেটে! করিয়াছিলেন, 
তাহাকে অবলম্বন করিয়া দার্শনিকের পর দার্শনিক স্থষ্টির 
বুদ্ধিগত বিবরণ দিতে চাহিয়াছেন, বলিয়াছেন, ইন্দ্রিয় যে 
জগতের পরিচয় দেয়, তাহার ব্যবহারিক সত্তা থাকিলেও 
তাহার মধ্যে পারমাথিক সত্য নাই । সেই জগতের সঙ্গে যে 
পরিচয়, সে পরিচয়ও তাই কেবলমাত্র অভিমত, আমাদের 
জ্ঞানের অপূর্ণতার সাক্ষ্য মাত্র । মানবজ্ঞানের বিকাশের সঙ্গে 
সঙ্গে দিনে দিনে তাহা! রূপান্তরিত হইয়া সত্যের রূপ- 
উপলব্ধিতে পরিণত হইবে, জ্ঞানের সেই পূর্ণতার মধ্যে 
বিশেষের আর কোন বিশিষ্ট স্থান থাকিবে না। এক অনাগ্ন্ত 
স্য়ংপ্রকাশ সত্যের বিভিন্ন রূপ বলিয়া জগৎপ্রপণ্ণকে আমরা 
জানিব, বুঝিব যে স্থপ্িতে বিশিষ্টের যে বিচিত্র এশ্বধ্য, তাহার 
মূলেও রহিয়াছে সেই রূপহীন নামহীন গুণহীন ত্রহ্ম ৷ 

প্লেটো বিশিষ্টের যে পরিচয়কে ইন্দ্রিয়গোচর বলিয়াছিলেন, 

তাহাকে অবলম্বন করিয়! বিরুদ্ধমতের দার্শনিকেরা কিন্ত 
বলিয়াছেন যে নিত্যরূপের জ্ঞানসাধনা বুদ্ধির পক্ষে পণ্ডশ্রম, 
নিগুণি ব্রন্মের পরিকল্পনা পরিকল্পনার অভাবেরই নামান্তর ৷ 
প্রতিমুহর্তের সংবেদনায় যে বিশিষ্ট বস্তু প্রকাশিত হয়, 
তাহাই একমাত্র সত্য, তাহাকে লক্ষ্য করাই বিজ্ঞানের পদ্ধতি, 
তাহার মধ্যে নিয়মের শৃষ্খল আবিক্ধার করিয়াই বিজ্ঞানের 
অভিষান। সম্বন্ধ ও লক্ষণ দিয়াই বস্তুর বৈশিষ্ট্য, কিন্ত সেই 
" বৈশিষ্ট্যকে অন্দীকার করিবার সাধনায় সম্বন্ধ ও লক্ষণকে 
অতিক্রম করিয়া বস্তুর পারমাথিক সত্তা খুঁজিলে পারমাথিক 
অথবা! বাবহারিক কোন সন্তারই সন্ধান মিলিবে না, বুদ্ধির এ 
দুঃসাহসের ফলে শূন্যতার সীমাশৃহ্য গহ্বরে অন্মসদ্িৎসার 
অনস্ত সমাধি তবশ্যান্তাবী । & 
বুদ্ধিবাদীর দর্শনে তাই সংযোজনা বা সংশ্লেষণের স্থান 
নাই, তাহার চক্ষে জ্ঞানের প্রগতি বিশ্লেষণে । অভিজ্ঞতা 
নিরীক্ষা ও পরীক্ষার দ্বারা আমাদের কাছে যে অন্টসঙ্গ 
প্রকাশিত করে, তাহা কেবলমাত্র আমাদের সীমাবদ্ধ বুদ্ধির 
অক্ষমতার পরিচায়ক ৷ . দর্শনের পূর্ণতা এই বিশিষ্ট জ্ঞানের 
স্থান নাই, একটি মাত্র স্বতঃসিদ্ধ সাবিবক স্ত্র হইতে বিশ্বের 
সমস্ত বৈচিত্র্যকে নিক্ষাবিত করিতে পারিলেই দর্শনের সাধনা 
সফল । তাই এই বৌদ্ধিক দর্শনে স্থানকালগত পার্থক্য লক্ষণীয় 
নহে, স্থান ও কাল কেবলমাত্র অস্পষ্ট ধারণা বলিয়া বুদ্ধির 
বিজয় অভিযানে তাহাদের অস্পষ্টতা এবং ছুবেবাধ্যতা 
বুর হইয়া কালক্রমে তাহারা সেই স্বতঃসিদ্ধ সাবিবিক স্ত্রের 
অঙ্গীভূত ধারণারূপে প্রতিভাত হইবে । এক কথায়, এই 
বৌদ্ধিক দর্শনের ফলে সার্ববভৌমিকতার সাধনায় সমস্ত 

বৈশিষ্ট্য বিলুপ্ত হইয়া যাইতে বাধ্য। বিজ্ঞানে অন্ুস্থতির 
যে অবদান, তাহ! মানব ক্ষমতার অপূর্ণতাপ্রস্থত বলিয়। 
কালক্ৰমে তাহার বিলয় অবশ্যস্তাবী । কার্টেসিয়ান দর্শনেও 
এই পরিকল্পনার আভাস নেলে। সংবেদনা বিশিষ্ট এবং 
স্থানকালনিদ্দিষ্ট বলিয়া বিজ্ঞানের সাধিবক জ্ঞানে বস্তু বিশেষের 
স্থানসংকুলান দুঃসাধ্য ব্যাপার, ক্ষণিকবাদ বা ০ceasion- 
॥lism-এর পারলোৌকিক রহস্তের মধ্য দিয়া তাই আমাদের 
জীবনের প্রতি মুহূর্তের সংবেদনাকে জ্ঞানগোচর করিয়া 
তুলিবার প্রয়াস । লাইবনিট্‌জের দর্শনে এই সমস্যা 
স্পষ্টতর হইয়া উঠিয়াছে। তিনি স্পষ্টই বলিয়াছেন যে 
জ্ঞানের পুর্ণতায় সংযোজনার স্থান নাই, ঈশ্বরের কাছে 
তাই বিশ্বজগতের সমস্ত বস্তু ও ঘটনাই ন্যায়ের সঙ্গতিস্যত্রে 
বন্ধ । বিশ্লেষণই, সেখানে সত্যের পরিচায়ক, তাই নিরীক্ষা 
বা পরীক্ষা কেবলমাত্র আমাদের পক্ষে প্রয়োজনীয়, পূর্ণজ্ঞানের 
ক্ষেত্রে তাহারা প্রযোজ্য নহে । 

বৈজ্ঞানিক কিন্তু একথা স্বীকার করিতে চাহেন নাই, 
বলিয়াছেন যে কেবলমাত্র বিশ্লেষণে আমাদের ধারণার 
স্ুস্ব্াতিস্থ্্ বিভেদ প্রকাশিত হইতে পারে, কিন্ত বিজ্ঞানের 
জয়যাত্রার বিবরণ তাহাতে মেলে না। বিজ্ঞানে সাব্বিক 
্ুত্রের প্রাধান্য যতই থাকুক না কেন, বিশিষ্টের প্রতি 
নিদ্দেশও সেখানে অবশ্যান্তাবী । ভবিব্যদ্বাপী বিজ্ঞানের 
সাফলোর একটি প্রধান লক্ষণ, এবং সাব্বিক স্থত্রের উপর 
তাহ! যতই নির্ভর করুক না কেন, তাহার প্রয়োগ 
বিশেষের ক্ষেত্রে । এই বিশেষকে বজ্জন করিলে বিজ্ঞানের 
বিজয় অভিযানের অনেকখানিই বজ্জন করিতে হয় । 

অভিজ্ঞতাবাদীরা তাই বিজ্ঞানের পক্ষ হইতে প্রশ্ন 
করিলেন যে বিশ্লেষণই যদি জ্ঞানের বাহন হয়, তবে বিশ্লেষণ 
করিবার বিষয় আসিল কোথা হইতে ? বিশ্লেষণের ফলে 
তো আর বিশ্লেষণের বিষয়ের উদ্ভব হইতে পারে না, কাজেই 
বুদ্ধির গবেষণাকে আমরা যত দূরই প্রসারিত করি না কেন, 
অবশেষে এমন একটি স্থলে পৌছিতে আমরা বাধ্য যেখানে 
বুদ্ধি দরষ্টা মাত্র, অষ্ট নহে। কাজেই অভিজ্ঞতার রূপ সম্বন্ধে 
আমাদের ধারণা যাহাই হউক না কেন, অভিজ্ঞতাজাত 
জ্ঞানের বিষয়কে আমাদের স্বীকার করিতেই হইবে । 

বস্তুতঃ তাহাই হইয়াছে । বুদ্ধিবাদীরাও বাধ্য হইয়া 
স্বীকার করিয়াছেন যে কোন একটি স্বতঃসিদ্ধ সাধিবক 
সূত্রের বিশ্লেষণেই জ্ঞানের বিকাশ । সেই সাধিবিক স্থত্রটি 
কিন্তু আমাদের স্থষ্ট বা কল্পনাপ্রস্থত নহে, আমাদের পক্ষে 
তাহ! দত্ত এবং সেই হিসাবে তাহ! আমাদের অভিজ্ঞতার 
সামআ্রী। বুন্ধিবাদীরা। বিশ্বব্যাপারের বৈচিত্রের বিবরণ 
দিতে গিয়াও তাই পদে পদে মুস্কিলে পড়িয়াছেন। যদি 
কেবলমাত্র স্বতঃসিদ্ধটিই দত্ত হয়, তবে সে স্বতঃসিদ্ধের 
এক্যের মধ্যে স্থষ্টির বৈচিত্রোর অবকাশ কোথায় ? এই 
বৈচিত্র্য যদি মানব-মন-প্রস্থত হয়, তবে সেই কারণেই তাহা 
বিশ্বব্যাপারের প্রকৃত সত্য নহে । অন্যথায় তাহ! স্বতঃসিদ্ধের 
মধ্যেই নিহিত ছিল, এবং ফলে স্বতঃসিদ্ধের এক্য কেবলমাত্র 
আপাতদৃষ্ট, বস্তুতঃ পৃথিবীর বৈচিত্র্য অভিজ্ঞতার ফলেই 
আমর! জানি । অভিজ্ঞতাবাদী তাই বলেন যে জ্ঞান 
অভিজ্ঞতার ফল । অভিজ্ঞতায় আমরা স্থান-কাল-নিদ্দিষ্ট 
বিশেষকেই জানি, এবং বিশেষের সঙ্গে বিশেষের সাদৃশ্য 

লক্ষ্য করিয়া তাহাদের স্বভাব জানিতে চেষ্টা করি। এই 
সাদৃশ্য লক্ষ্যও অভিজ্ঞতার অঙ্গ, তাই আমরা যাহাকে 
সাধিবক জ্ঞান বলি, তাহা প্রকৃতপক্ষে সাধারণ জ্ঞান । 
তাহাও অভিজ্ঞতা-সঞ্জাত, এবং অভিন্ঞতা-সঞ্জাত বলিয়া 
তাহার মধ্যে অনিবাধ্যতার কোন চিহ্ন নাই । বিজ্ঞানের 
সাৰ্বভৌমিক সত্যও তাই প্রকৃতপক্ষে সার্ববাভৌমিক বা নিত্য 
নহে, আমাদের অভিজ্ঞতায় তাহাদের প্রকাশে কোন 
ব্যতিক্রম দেখি নাই বলিয়াই আমরা তাহাদের সাধিবক 
সত্য বলিয়া মনে করি। যদি কোন দিন কোন ব্যতিক্রমের 
পরিচয় পাই, তবে বিজ্ঞানের স্থত্রও সেই সঙ্গে পরিবন্তিত 
হইয়া যাইবে । 

এক হিসাবে এ বিবরণ যে বিজ্ঞানের প্রকৃত বিবরণ, 
সে বিষয়ে সন্দেহ নাই। নিতা নৃতন আবিষ্কারের ফলে 
আমাদের জ্ঞানের প্রসারের সঙ্গে সঙ্গে বিজ্ঞানের স্তর 
পরিবস্তিত ও পরিবদ্ধিত হইতেছে । স্থান-কাল-নিরপেক্ষ 
নিত্য সত্যের স্থান বিজ্ঞানে লাই । কিন্ত একথা সত্য যে 
এ বিবরণে বিজ্ঞানের মর্শ্মকখ! বাদ পড়িয়া যায়। বিজ্ঞানের 
কোন স্ুত্রকেই আমরা নিত্য সত্য বলিয়া না মানিতে পারি, 
কালে বিজ্ঞানের স্থৃত্রের পরিবর্তন হয়, তাহাও সত্য, কিন্ত 
তবু বিজ্ঞান নিত্যতার যে দাবী করে, তাহাকেও অন্বীকার 
করিবার উপায় নাই । যদি অভিজ্ঞতা কেবলমাত্র বিশেষেরই 
অভিজ্ঞতা হইত এবং বিজ্ঞানের স্থত্র কেবলমাত্র বিশিষ্ট 
অভিজ্ঞতার সংক্ষিপ্ত সমষ্টি বা সাক্ষেতিক প্রতিভাসমাত্র হইত, 
তৰে বিজ্ঞানের বিচারে সত্য মিথ্যার প্রশ্নই উঠিত লা। 
বিশিষ্ট অভিজ্ঞতা! সন্ন্ধে বলা চলে যে তাহা তথ্য, তাহা ঘটে 

অথবা ঘটে না--কিন্তু তাহার বেলা সত্যাসত্যের কোন প্রশ্নই 
উঠে না। তাহাদের সমষ্টিও তথ্যের সমষ্টি, তাহাদের বেলায়ও 
সত্যাসতার প্রশ্ন তাই ঠিক সমান ভাবে অপ্রযোজ্য । কিন্ত 
বিজ্ঞানের সুত্র সত্য বলিয়া দাবী করে এবং সাব্বিকতা ও 
নিত্যতা না থাকিলে এ দাবীর কোন অর্থ-ই হয় না। নূতন 
তথ্যকে বুঝাইতে স্ত্রের যে পরিবন্তন, সেই পরিবর্ত্তনেই 
প্রমাণ হয় যে সূত্র কেবলমাত্র সাধারণ নহে, সাব্বিকও 
বটে। তাহা না হইলে সূত্ৰকে পরিবর্তন করিবার কোন 
প্রয়োজন থাকিত না, বলিলেই হইত যে এতদিন আমরা 
অভিজ্ঞতায় এক রকম পাইয়াছি, এখন অন্য রকম পাইলাম । 
তাহা। কলিলে কিন্ত বিজ্ঞানের অস্তিত্কেই অস্বীকার কর! 
হয়, কারণ তথোর সঙ্গে তথ্যের সন্বন্ধকে একত্রিত করার 
নাম বিজ্ঞান নয়, বিজ্ঞানের লক্ষ্য তথ্যের সঙ্গে তথ্যের 
সন্বন্ধকে বোধগম্য কর! । যে ভবিস্বাদ্ধাণী বিজ্ঞানের সাফল্যের 
একটি প্রধান লক্ষণ, বিজ্ঞানের সাধিবকতায় বিশ্বাস না 
করিলে তাহার সম্ভাবনার কল্পনাও অর্থহীন হইয়া দাড়ায় । 
ফলে বুদ্ধিবাদী এবং অভিজ্ঞতাবাদী, কেহই মানুষের জ্ঞান 
যে কি করিয়া সম্ভবপর, তাহার কোন বিবরণ দিতে পারেন 
ন! । মানুষের জ্ঞান ব্যক্তিকেন্দ্রিক, ব্যক্তিত্বের সীমানাকে লঙ্ঘন 
করিয়া তাহ! যে কেমন করিয়া সাব্বিক সুত্রে উপনীত হয়, 
বুদ্ধিবাদ এবং অভিজ্ঞতাবাদ উভয়ের কাছে তাহ। সমানভাবেই 
রহস্য । বুদ্ধিবাদ জ্ঞানের সাব্বিকতার বিবরণ দিতে গিয়া 
তাহাকে কেবলমাত্র শাব্দিক করিয়া তোলে, কিন্তু যে নৃতনহ 
জ্ঞানের অপরিহাধ্য অঙ্গ, তাহার কোন বিবরণ তাহাতে 
মিলে না । বুদ্ধিবাদের কাছে জ্ঞানের চরম সুত্র স্বতঃসিদ্ধ 

এবং স্বতঃসিদ্ধের বিশ্লেষণের ফলে জ্ঞানের বিকাশ বলিয়া 
জ্ঞান সার্ষিবক এবং স্বতঃসিদ্ধ, কিন্তু সে সাব্বভৌমিকতার 
মধ্যে বিশেষের কোন স্থান নাই। বিশেষ যে কেমন করিয়া 
সামান্তেরই বিশেষ এবং সেই কারণে সাবিবক স্ত্রকে প্রকাশ 
করাই তাহার স্বভাব, বুদ্ধিবাদ তাহার বিষয়ে কিছুই বলিতে 
পারে না, এমন কি আমরা যে কেমন করিয়া বিশেষের কল্পনা 
করিতে পারি, সে কথাও অবোধগম্য থাকিয়া যায়। 
অভিজ্ঞত্তাবাদ বিশেষের জ্ঞানকেই কেন্দ্র করিয়া তোলে, কিন্তু 
সে বিশেষের মধ্যে সাধ্বিবকত! বা স্বতঃসিজ্কতার কোন লক্ষণ 
নাই, তাই বিশেষকে অতিক্রম করিয়া আমাদের অভিজ্ঞতার 
যে রূপ, অভিজ্ঞতাবাদের কাছেও তাহা সমানভাবে 
রহস্য । 

কান্ট বুদ্ধিবাদ এবং অভিজ্ঞতাবাদ, ছুইয়েরই এ ব্যর্থতা 
উপলব্ধি করিয়াছিলেন বলিয়া তাহার দর্শনের প্রথম প্রশ্_ 
সংযোজক সার্বভৌম বাক্য কি করিয়া সম্ভবপর ? বুদ্ধি 
বাদের মতে সমস্ত বাক্যই সাব্বভৌম, কিন্তু তাহারা সংযোজক 
নহে, বিশ্লেবণলব্ধ বলিয়া শাব্দিক । অন্যপক্ষে অভিজ্ঞতাবাদের 
মতে সমস্ত বাক্যই সংযোজক, কিন্ত বিশেষের সঙ্গে বিশেষের 
সন্বন্ধের উপর প্রতিষ্ঠিত বলিয়। তাহার! সার্বভৌম নহে, 
বাস্তব হইয়াও তাহাদের সম্বন্ধ অনিবাধ্য নহে । 

কান্টপৃর্ববন্তী দার্শনিকদের নধ্যে হিউম সে কথা 
বুঝিয়াছিলেন। তিনি দেখিয়াছিলেন যে, কাধ্য-কারণ-বিধি 
বিশ্লেষণের উপর প্রতিষ্ঠিত না হইয়াও অনিবাধ্যতার দাবী 
করে। অভিজ্ঞতাবাদ সে দাবীকে স্বীকার করিতে পারে না, 
বলে যে এ দাবী বুদ্ধিগত নহে, আবেগের উপর তাহার 
প্রতিষ্ঠা । ফলে জ্ঞান আর বোধগম্য থাকে না, কেবলমাত্র 
আবেগের প্রতিক্রিয়া হইয়া দাড়ায়। আবেগ ব্যক্তিগত, 
কাজেই একজনের আবেগের সঙ্গে অন্যের আবেগের কোন 
আসঙ্গতি নাই, সংঘর্ষ বাধিলেও আবেগঞ্চলির মতন সে 
সংঘর্ষও সমানভাবেই তথ্য মাত্র । তাহা হইলে তাহার 
স্বীকৃতি অস্বীকৃতির কোন কথাই ওঠে না, তাহাকে জ্ঞান 
বলাও ভাষার প্রতি অত্যাচার ভিন্ন আর কিছুই নহে । 

কান্ট হিউমের প্রশ্ন ও আলোচনাকে স্বীকার করিয়া 
তাহার শীমাংসাকে অস্বীকার করিয়াছেন । তিনি দেখিলেন যে, 

সংযোজক সাববভৌম বাক্য কেবলমাত্র কাধ্য-কারণ-বিধিকেই 
প্রকাশ করে না, অভিজ্ঞতার সমস্ত ক্ষেত্রেই এই প্রকারের 
বাক্যের প্রসার । জ্ঞানকে সাধারণ ভাবে অস্বীকার করা 
স্ববিরোধী, কারণ সেই অস্বীকারই সে সমস্ত ক্ষেত্রে জ্ঞান 
হইয়া দাড়ায়। কাজেই কোন বিশেষ ভ্ঞানকেই অস্বীকার 
করা চলে এবং তাহার জন্ও অন্য বিশেষ জ্ঞানের প্রয়োজন । 
প্রতি ক্ষেত্রেই আমাদের জ্ঞান অভিজ্ঞতায় সঞ্জাত হইলেও 
অভিজ্ঞতাকে অতিক্রম করিয়া যায়, তাই একপাক্ষে অভিজ্ঞতা- 
জাত বলিয়া তাহা যেমন সংযোজক, তেমনি অন্যাপক্ষে 
অভিজ্ঞতাকে অতিক্রম করে বলিয়া তাহা! সাবিবিক। গণিত 
ও পদাৰ্থবিদ্যা লইয়। কান্ট বিশেষভাবে আলোচনা করিয়াছেন, 
কিন্ত সংযোজক সার্বভৌম বাক্যের প্রয়োগ কোন বিশিষ্ট 
ক্ষেত্রে সীমাবদ্ধ নহে, অভিজ্ঞতার সঙ্গেই তাহা সমপ্রসার । 
সংযোজক সাব্বভৌম বাক্যের অস্তিত্বে সন্দেহও তাই 
অন্যায়, প্রাতিমুহ্র্তের অভিজ্ঞতায়ই এই প্রকারের বাকা 
প্রকাশিত হইতেছে । কিন্তু বুদ্ধিবাদে বা অভিজ্ঞতাবাদে 
এই প্রকারের বাক্যের সম্ভাবনা নাই, সুতরাং আমাদের 
অভিজ্ঞতার বিবরণ হিসাবে দুই মতবাদকেই বাতিল ন! করিয়া 
উপায় নাই । বস্তুতঃ বুদ্ধিবাদ এবং অভিজ্ঞতাবাদ একই 
কারণে আমাদের কাছে অগ্রাহা। তাহাদের উভয়ের পক্ষেই 
জ্ঞান প্রধানতঃ বিশ্লেষণের ফল, কেবলমাত্র জ্ঞানের বিষয়বন্ত 
লইয়া তাহাদের মধ্যে প্রভেদ। বুদ্ধিবাদের মতে একটি 
সব্বব্যালী স্বতঃসিদ্ধ আমরা সাক্ষাতভাবে জানি, সমস্ত জ্ঞান 
সেই স্বতহসিদ্ধেরই ক্রমশীল বিশ্লেষণ । অভিজ্ঞতাবাদের মতে 
ইন্দ্রিয় যে লক্ষণমগ্ডলী প্রকাশ করে, জ্ঞান কেবলমাত্র সেই 

সংবেদনা-জগতের বিশ্লেষণ । বিশ্লেষণের বিষয়বন্ত বিভিন্ন 
হইলেও জ্ঞানের পদ্ধতি দুই ক্ষেত্রেই এক । ছুই ক্ষেত্রেই 
মান্থষের বুদ্ধি নিশ্চেষ্ট ভাবে বিষয়বস্তকে গ্রহণ করে, ব্যক্তির 
চিত্তে জ্ঞান তাই দুই ক্ষেত্রেই ফলব্বরূপ, সক্রিয় চিত্তের 
স্থপ্টিপদ্ধতি নহে। বিশ্লেষণকে ক্রিয়া মনে করিলে দুই 
ক্ষেত্রেই বুদ্ধিকে ক্রিয়াশীল মনে করা যায়, কিন্ত বিষয়বস্তুর 
উপরে সমস্ত ঝোক পড়ায় কোন ক্ষেত্রেই তাহা! হয় নাই । 

বুদ্ধি এবং ইন্দ্রিয়কে পৃথক করিয়া দেখিলে এ রকম সিদ্ধান্ত 
অবশ্যস্তাবী । জ্ঞানের বস্তুকে যদি আমর! বুদ্ধিলন্ধ মনে করি, 
তবে বোধগম্যতাকেই আমর। তাহার সত্তার প্রমাণ বলিয়া 
মনে করিতে বাধ্য । ফলে যাহা বোধগমা, তাহাই সত্য, এবং 
তাহা হইলে ত্রান্ডির কোন বিবরণ দেওয়া অসম্ভব । অন্যথায় 
জ্ঞানের বিযয়বস্তকে ইন্দ্রিয় মনে করিলে তাহার ইন্দ্রিয়গ ম্যতা 
দিয়াই আমরা তাহার সত্য প্রমাণ করিতে চাহি, এবং তাহা 
হইলেও ভ্রান্তির কোন সম্ভাবনা থাকে না। এক কথায় 
জ্ঞানের বিষয়বস্তর দিকে লক্ষ্য রাখিয়া যদি আমর! এমন 
কোন লক্ষণ খুঁজি, যাহার ফলে সতা ও মিথ্যা দৃষ্টিমাত্রই 
স্বকীয় মূস্তিতে প্রকাশিত হইবে, তবে আমাদের চেষ্টা নিক্ষল 
হইতে বাধ্য । কোন ক্ষেত্রেই কোন বিশেষ জ্ঞানই কেবল- 
মাত্র আপনার অধিকারে সত্য নহে”_-০কবলমাত্র স্বাধিকারে 
তাহাকে সত্য মনে করিলে দর্শন পরাবিগ্ভাতে পরিণত হয়। 
তখন বিশেষ জ্ঞানের সঙ্গে বিশেষ জ্ঞানের সম্থন্ধের কথা 
ভুলিয়া! আমর! জানিতে চাহি_-কোন স্বয়ং-প্রকাশ লক্ষণের 
গুণে সত্য আপনাকে সত্য বলিরা প্রকাশ করে। দর্শন 
তখন সত্তার লক্ষণবিচারে প্রবৃত্ত হয়, বসন্ত এবং আত্মার 

পারমাথিক সত্য, তাহাদের পরস্পরের সম্বন্ধ ও তাহার 
সম্ভাবনাই তখন দর্শনের লক্ষ্য হইয়া দাড়ায় । 

কান্ট বুঝিয়াছিলেন যে, এ পথে দর্শনের সাফল্যের কোনই 
আশ! নাই । সত্যের যদি স্প্রকাশ লক্ষণ থাকিত, তবে 
একবার ষাহাকে সত্য বলিয়া জান! যায়, তাহা চিরদিনের 
মতনই সত্য থাকিতে বাধ্য । ভুল করিয়া মানুষ শেখে, 
মানুষের বুদ্ধির সাধনা অতীতের সহজ ত্রান্তিকে সতো 
রূপান্তরিত করে, বিজ্ঞানের প্রগতিতে নৃতন নৃতন তথ্য নিয়মের 
সুত্রে গ্রথিত হয় । তাই জ্ঞানের বিষয়বস্তুর লক্ষণ কি, সে 
প্রশ্ন না তুলিয়! কান্ট জিজ্ঞাসা করিলেন__জ্ঞানের প্রগতিকে 
সম্ভবপর করিতে হইলে অভিজ্ঞতাকে কেমন করিয়া বুঝিতে 
হইবে ? বিশেষ জ্ঞানের সঙ্গে বিশেষ জ্ঞানের যে সঙ্গতি, সে 
সঙ্গতিকে বুঝিবারই বা উপায় কি? সংযোজক সার্বভৌম 
বাক্যের সম্ভাবনায় কান্ট এ প্রশ্নের উত্তর পাইয়াছিলেন, কারণ 
এই প্রকারের বাক্য প্রত্যক্ষকে অতিক্রম করে বলিয়া তাহার 
সত্য কেবলমাত্র বিষয়বন্কে লক্ষ্য করিয়া জানিবার উপায় 
নাই । বর্তমান অভিজ্ঞতার সঙ্গে অতীত অভিজ্ঞতার সাম্য 
যদি তাহাতে সাধিত হয়, ভবিস্যাতের অভিজ্ঞতার সম্ভাবনাকে 
যদি তাহ! বিনষ্ট ন! করে, তবেই তাহাকে আমরা সত্য বলিয়া 
জানি। জ্ঞানের যাহ! বিষয়, তাহাকে যদি বাস্তব এবং 
ভ্রান্তির বিষয়কে যদি অবাস্তব নাম দেওয়া যায়, তবে বলিতে 
হয় যে, পুরাতন দর্শনে বাস্তব এবং অবাস্তবের প্রাভেদ ছিল 
প্রকৃতিগত । কিন্ত কান্টের মতে তাহাদের প্রকৃতিগত পার্থক্য 
যে কেবলমাত্র অন্তরে তাহা নহে, বাস্তব এবং অবাস্তবের 
যথার্থ পার্থক্যকে তাহা প্রকাশই করে না। তাহার মতে 

বাস্তব এবং অবাস্তবের প্রভেদ সম্বন্ধে । বিভিন্ন সম্বন্ধে 
যেখানে সঙ্গতি, তাহাকেই আমরা বলি বাস্তব এবং সম্বান্ধের 
অসঙ্গতি ঘটিলে তাহাকেই অবাস্তব বলি। জাগ্রত জীবনের 
অভিজ্ঞতায় বিভিন্ন সন্বন্ধের সঙ্গতি রক্ষা হয় বলিয়াই তাহ! 
বাস্তব, স্বপ্পে তাহার অভাবের দরুণই স্বপ্ন অবাস্তব । 

বুদ্ধি এবং ইন্দ্রিয়কে পৃথক করিয়া দেখিলে সংযোজক 
সার্বভৌম বাক্যের কোন বিবরণ দেওয়া তাই অসম্ভব । 
এপ্রতিমুহূর্তের অভিজ্ঞতায়ই এই প্রকারের বাক্য প্রকাশিত 
হইতেছে বলিয়। অভিজ্ঞতার বিবরণ হিসাবে বুদ্ধিবাদ এবং 
অভিজ্ঞতাবাদ উভয়েই অগ্রাহা । ঠিক একই কারণে বিজ্ঞানের 
পদ্ধতি এবং তাহার তাৎপধ্যের আলোচনায় বুদ্ধিবাদ এবং 
'অভিজ্ঞতাবাদ উভয়েরই নিক্ষলতা প্রকাশিত হইয়া পড়ে। 
তাই এই সমস্যার সমাধানেই কান্ট তাহার দর্শনের মন্্রকথা 
খুঁজিয়। পাইয়াছিলেন । সে সমাধানের মূলকথ। এই যে বৃদ্ধি 
এবং ইন্দ্রিয়কে স্বতন্ত্র বলিয়া! স্বীকার করিলেও জ্ঞানের ক্ষেত্রে 
তাহাদের সংযোগকে অস্বীকার করিবার কোন উপায় নাই। 
ইন্দ্রিয়গম্য ও বুদ্ধিলন্ধ বিষয় যে বিভিন্ন নহে, সে বিষয়ে 
কান্টের কোন সন্দেহ নাই। তাহাদিগকে পৃথক করিয়া 
দেখিবার ফলেই কান্ট-পুবৰ দর্শন চালমাৎ হইবার উপক্রম 
হইয়াছিল, ইন্দ্রিয় এবং বুদ্ধির বিষয়ের এক্য নিদ্দেশ করিয়া 
কান্ট দর্শনকে সে বিপদ হইতে উদ্ধার করিয়াছেন । বুদ্ধি 
এবং ইন্দ্রিয়ের বিষয়কে যদি আমরা স্বতন্ত্র মনে করি, তবে 
অভিজ্ঞতায় তাহাদের সংযোগের কোন বিবরণ দেওয়া 
অসম্ভব । পক্ষান্তরে অভিজ্ঞতায় তাহাদের সংযোগকে স্বীকার 
করিয়া লইয়া যদি আমরা তাহার বিশ্লেষণ করিতে চাহি, 

‘তবে অভিজ্ঞতার সাধিবকতা এবং বৈশিষ্ট্য বুঝিবার পথে কোন 
বাধা থাকে না । ইন্দ্রিয় এবং বুদ্ধির বিষয়ের এক্য স্বীকারের 
ফলে কান্ট দেখিলেন যে প্রত্যয় এবং সংবেদনার মধ্যে প্রাভেদ 
থাকিলেও তাহার! পৃথক নহে, সংবেদনা না থাকিলে প্রত্যয় 
অর্থহীন, প্রত্যয় না থাকিলে সংবেদন। অজ্ঞেয় । 

এখানে আপত্তি উঠিতে পারে যে প্রত্যয় বস্তু অথবা 
ঘটনার স্বভাবকে প্রকাশ করে বলিয়া তাহা! সাবর্বিক, সাদিক 
বলিয়া দেশ-কালের সঙ্গে তাহার কোন সম্বন্ধ নাই, তাই তাহার 
অস্তিত্বেরও কোন প্রশ্ন উঠিতে পারে না । পক্ষান্তরে সংবেদন! 
বিশিষ্ট, বিশেষ দেশ-কালজ বলিয়া বিশিষ্ট অস্তিত্বের মধ্যে 
তাহা সীমাবদ্ধ । বুদ্ধি এবং ইন্দ্রিয়ের বিষয়কে এক মনে 
করিলে প্রত্যয়কে সংবেদনার মধো আবদ্ধ মনে করিতে হয় 3 
কিন্ত তাহ! হইলে প্রত্যয়ের সাব্বিকতাকে স্বীকার করিবার 
অর্থ কি? এ আপত্তির উত্তরে কাণ্টের বক্তব্য এই যে 
বিভিন্ন সংবেদনার অস্তিত্বগত পার্থকাকে অবহেলা করিয়া 
তাহাদের মধ্যে প্রকৃতিগত একা স্থাপনই প্রত্যয়ের কাজ, তাই 
ইন্দ্রিরজ বিষয়ের মধ্যে সন্বন্ধ স্থাপন করিয়াই বুদ্ধির বিকাশ । 
ইন্দ্রিয়াতীত বিষয় বুদ্ধির পক্ষেও সমানই অলভ্য ৷ ন্যায়ের 
ভাষায় বলিতে হয়, বিশেষ ও সামান্যাকে পৃথক জ্ঞান করিলে 
বিশেষ ব্যতীত সামান্যের অথব! সামান্য ব্যতীত বিশেষের 
জ্ঞান সমানই অসম্ভব ৷ 

কান্টের বক্তব্যকে ঘুরাইয়া বলা চলে যে প্রত্যয়ের ধৰ্ম্ম 
সংবেদনার মধ্যে সন্বন্ধন্থাপন করিয়া তাহাদের শ্রেণীবিভাগ । 
সেইজস্যাই প্রত্যয় এবং সংবেদনার বিষয় এক, অথচ প্রত্যয় 
এবং সংবেদন। বিভিন্ন । ফলে প্রত্যয়কে সংবেদনার সঙ্গে 


মননরীতি মনে করাই সঙ্গত। বিভিন্ন প্রত্যয়ের 
বিষয়ে যাহা সত্য, মানবচিত্তের মননরীতির বেলায় সাধারণ- 
ভাবে তাহা আরে! বিশেষভাবে প্রযোজ্য । ফলে এই সমস্ত 
মননরীতির সম্বন্ধ সাক্ষাৎ-ভাবে সংবেদনার বিষয়বস্তুর সঙ্গে 
নহে, অভিজ্ঞতার যে সংগঠনের উপর তাহাদের সম্ভাব্যত। ও 
বোধগম্যতা নির্ভর করে, তাহাদের সঙ্গেই আমাদের 
মননরীতির কারবার । মননরীতির সম্বন্ধে যাহা আমরা 
বলি, তাহা অভিজ্ঞতার বিষয়বন্তর বর্ণনা নহে, 
অভিজ্ঞতার সম্ভাবনারই তাহ! বর্ণনা । সমস্ত সংবেদনা ও 
চিন্তাধারার মুলে যে সমস্ত সাধারণ সুত্র, অভিজ্ঞতার 
সম্ভাব্যতা। দিয়াই তাহাদের সত্য প্রমাণিত হয়, কিন্তু ঠিক 
সেই কারণেই তাহারা অভিজ্ঞতার সীমানার মধ্যেই 
আবদ্ধ । 

বিজ্ঞান কি করিয়া সম্ভব তাহার বিবরণ এইখানেই 
মেলে । বিশেষের পরীক্ষা ও নিরীক্ষার ফলে তাহার স্বভাব 
সম্বন্ধে সাবিবক স্মত্র-আবিক্ধারই বিজ্ঞানের ধর্ম, তাই 
'ভবিষ্বদ্ধানীতেই বিজ্ঞানের সাফল্যের পরিচয় । ভবিশ্াদ্বাণীর 
অর্থ প্রকৃতিকে আদেশ-দান, বিশেষ বস্তুর অভিজ্ঞতার পূর্বেই 
তাহার স্বভাব সম্বন্ধে জ্ঞানলাভ । আমরা তাহার সম্বন্ধে 
যাহ! ভাবিতেছি, বস্তুতও তাহা সেই স্বভাবের পরিচয় দিবে, 
এই ভরসাই সেই পুর্বভ্ঞানের ভিত্তি । এই ভরসাকে কেবল- 
মাত্র আবেগের দাবী বলিয়া গণনা করা যায় না, কারণ তাহা 
হইলে বিজ্ঞান এবং সমস্ত অভিজ্ঞতাই আবেগের প্রতিক্রিয়া 
হইয়! দাড়ায় । অভিজ্ঞতাকে সাধারণ ভাবে অস্বীকার করা 








স্ববিরোধী, তাই অভিজ্ঞতাকে স্বীকার করিয়া লইয়াই সমস্ত 
সন্দেহের সুরু । সেই অভিজ্ঞতার সাকিবক সর্ভের উপরেই 
কান্ট বিজ্ঞানের সম্ভাবনাকে প্রতিষ্ঠিত করিয়াছেন, বলিয়াছেন, 
যে সমস্ত সাবিবক সুত্র অভিজ্ঞতার সম্ভাবনার সঙ্গেই জড়িত, 
অভিজ্ঞতার সম্ভাবনাই তাহাদের সত্যকে প্রমাণ করে। 
কাজেই যে ভরসা এই সমস্ত সাব্বিক সূত্রের উপর প্রতিষ্ঠিত, 
তাহ! কেবলমাত্র ভরসা নহে, তাহাকে জ্ঞানের পর্ধ্যায়ভুক্ত 
বলিয়া স্বীকার করিতেই হইবে । 

মান্থষের অভিজ্ঞতায় ইন্দ্রিয় ও বুদ্ধির প্রভেদ অথচ 
সংযোগের প্রয়োজনীয়তা আমরা পৃবেধই দেখিয়াছি । চিত্তের 
যে মননরীতি অভিজ্ঞতার সম্ভাবনার ভিত্তি, তাহাকে সাব্বিক 
সুত্রে প্রকাশ করিতে গিয়া কান্ট তাই ইন্দ্রিয় এবং বুদ্ধির 
কশ্মপদ্ধতির খানিকটা প্রাভেদ স্বীকার করিয়াছেন । কান্টপূরব 
দর্শনের মতে কেবলমাত্র তাহাদের কশ্মপদ্ধতিই যে বিভিন্ন, 
তাহ! নহে, মননশক্তি হিসাবেও তাহারা সম্পূর্ণ পৃথক ও 
স্বাধীন, এবং সেই জন্য তাহাদের জ্ঞাতব্য বিষয়ও সম্পূর্ণ 
স্বতন্ত্র। প্লেটোর দর্শনেও আমরা এই মতবাদেরই পরিচয় 
পাই, কারণ ভাহার মতে ইন্দ্রিয়ল্ধ বিষয় জ্ঞানের সামগ্রী 
নহে, তাহা কেবলমাত্র অভিমত । জ্ঞানলাভের সম্ভাবনা 
তাই একমাত্র বুদ্ধির মধ্যেই নিহিত । ত্রক্ম এবং অ-ত্রহ্ষের 
পার্থক্যের সঙ্গে বুদ্ধি এবং ইল্সিয়ের পার্থক্যের সমীকরণের 
চেষ্টা তাই ইয়োরোনীয় বুদ্ধিবাদের একটা প্রধান অঙ্গ। 
তাহাকে অস্বীকার করিয়। কান্ট বলিলেন যে বুদ্ধি ব্রহ্মকে 
জানিবার উপকরণ নহে, বুদ্ধি দিয়! আমর! কেবলমাত্র জ্ঞানের 
বিষয়বন্থ্রকে জানিতে পারি ॥। ফলে ইন্দ্রিয়ের সঙ্গে বুদ্ধির 

পার্থক্য বিষয়গত অথবা ব্বভাবগত নহে, কেবলমাত্ৰ কশ্ম- 
পদ্ধতিতেই তাহাদের পার্থক্য এবং মান্রষের জ্ঞানের পূর্ণতার 
ফলে হয়তো ইন্দ্রিয় এবং বুদ্ধি একই মননশক্তির বিচিত্র 
বিকাশ বলিয়া প্রতিভাত হইবে । 

ত্রক্মের সঙ্গে জ্ঞানের বিষয়বস্তুর পার্থক্যই কান্টের 
বিজ্ঞালবাদের মূলমন্ত্র। প্রথম দৃষ্টিতে এ পার্থকাকে অথহীন 
মনে হইতে পারে, কারণ আমরা সাধারণত মনে করি যে 
যাহা জ্ঞানের বিষয় তাহাই সত্য, ত্রহ্মই জ্ঞানের লক্ষ্য। 
বিশ্লেষণের ফলে কিন্তু এ সহজ্জ বিশ্বাস টিকিতে পারে না, 
কারণ মরীচিকা, ভ্রান্তি, ব্বপ্প এবং অন্ান্ অভিজ্ঞতার ফলে 
কোনটা জ্ঞান এবং কোনটা নহে, সেই সন্বস্ধেই মনে সন্দেহ 
জাগে, এবং ত্রহ্মকে জ্ঞানের বিষয়বস্ত বলিয়! বর্ণনা করিবার 
আর কোন সার্থকত। থাকে না। সেই কথাকেই কাণ্ট 
ত্রক্মের সঙ্গে জ্ঞানের বিষয়বন্ত্রর পার্থকোর মধ্য দিয়া প্রকাশ 
করিতে চাহিয়াছেন। তাহার মতে ব্রহ্মের ন্বপ্রকাশ কোন 
পরিচয় নাই, থাকিলেও আমরা সে সম্বন্ধে কিছুই জানিতে 
পারি না। আমাদের অভিজ্ঞতার মধ্যে ব্রন্মের যতটুকু 
প্রবেশ, সেইটুকুই বাস্তব । কেবলমাত্র সেই বাস্তবকেই আমরা 
জানিতে পারি, কিন্ত অস্থপক্ষে অভিজ্ঞতাকে অত্রান্ত বলিয়া 
জানিবার কোন উপায় নাই, তাই অভিজ্ঞতার আভ্যন্তরীণ 
বাস্তবকেও নিঃসন্দেহভাবে সত্য বলিয়া জানিবার কোন 
স্বপ্রকাশ লক্ষণ মেলে না। অভিজ্ঞতা-নিরপেক্ষ ব্রহ্মা তাই 
আমাদের কাছে অজ্ঞেয় এবং চিরকাল অজ্ঞেয় থাকিতে বাধা, 
--তাহার সম্বন্ধে কোন বিবরণ দিতে যাওয়া অর্থহীন । 
অভিজ্ঞতায় লব্ধ জ্ঞানের বিষয়বন্ত লইয়াই তাই আমাদের 

কারবার, তাহাকে জানিয়া এবং তাহার মধো সত্য মিথ্যার 
বিচার করিয়াই জ্ঞানের বিকাশ । 

এখানে প্রশ্ন উঠিতে পারে যে অভিজ্ঞতার মধ্যে আমাদের 
জ্ঞান সীমাবদ্ধ, এবং অভিচ্জতা-নিরপেক্ষ ব্রহ্মা আমাদের 
কাছে অজ্ঞেয়, একথা স্বীকার করিলে অভিজ্ঞতা-নিরপেক্ষ 
ত্রহ্মের কল্পনাই বা আমাদের মনে কেমন করিয়া আসিল? 
অভিজ্ঞতা-নিরপেক্ষ সন্ধাকে যদি ব্রহ্ম এবং জ্ঞানের বিষয়- 
বস্তুকে যদি প্রকৃতি বলা হয়, তবে বলিতে হয় যে প্রকৃতির 
সঙ্গেই আমাদের সমস্ত কারবার, তাহাকে জানিয়াই বুদ্ধি 
তৃপ্ত, কিন্ত তাহ! হইলে ত্ৰহ্ষের সঙ্গে প্রকৃতির পার্থক্য-জ্ঞান কি 
করিয়া সম্ভবপর হইল ? কান্টের মতে সঙ্গতিই প্রকৃতির 
লক্ষণ, তাই অভিজ্ঞত! সুসংবদ্ধ হইতে বাধা এবং অভিজ্ঞতার 
এই সঙ্গতিই জ্ঞানের ভিন্তি। বিভিন্ন অভিজ্ঞতার মধ্যে 
সঙ্গতি রহিয়াছে বলিয়াই সংযোজক সাবরবভৌম বাকা সম্ভব- 
পর, এবং সেই সম্ভাবনার উপর বিজ্ঞান প্রতিষ্ঠিত । সেই 
জন্যই আমাদের জ্ঞান অভিজ্ঞতার সীমানাকে অতিক্রম করিয়া 
যাইতে পারে না, সাক্ষাৎ অথব। বর্তমানকে অতিক্রম করিলে 
অতীত এবং ভবিষ্বাৎকে লঙ্ঘন করিবার তাহার কোন ক্ষমতা 
নাই । ঘটনার সঙ্গে সম্ভাবনার সন্বন্ধস্থাপন করাই তাই 
বুদ্ধির কাজ, কিন্ত অভিজ্ঞতার সঙ্গতি রক্ষা করিয়া তবেই 
বৃদ্ধি সম্ভাবনার বিচার করিতে পারে । এ সমস্ত কথা স্বীকার 
করিয়া লইয়াও, অথবা। এ সমস্ত স্বীকার করিবার ফলেই কিন্তু 
প্রশ্ন উঠে যে সঙ্গতির প্রতিমানই যখন জ্ঞানের একমাত্র মান- 
দণ্ড, তখন ব্রন্দের নামোল্লোখেরও কান্টের কোন অধিকার 
নাই) 

এ আপত্তি কাণ্টের নিজের মনেও উঠিয়াছিল, কিন্তু বিচার 
করিয়া তিনি দেখিলেন যে প্রথম দৃষ্টিতে যুক্তিযুক্ত মনে 
হইলেও প্রকৃতপক্ষে তাহা ভিত্তিহীন । ইন্দ্রিয় এবং বুদ্ধির 
পার্থক্য সব্বেও সমস্ত অভিজ্ঞতায় তাহাদের সংযোগের 
প্রয়োজনীয়তা উপলব্ধি করিলেই এ প্রশ্মেরও মীমাংসা 
অবশ্যন্তাবী। সমস্ত অভিজ্ঞতায়ঈ ইন্দ্রিয় ক্রিয়া শীল, ইন্দ্রিয় 
মুক্ত অমিশ্া বুদ্ধির বিষয়বন্থব বলিয়া কিছুই নাই । অভিঙ্- 
তাকে ভিত্তি করিয়াই জ্ঞানের বিকাশ, তাই সে বিকাশে 
ইন্দ্রিয়লক্ক অভিজ্ঞতার সম্প্রসারণ হইতে পারে, কিন্তু তাহাকে 
অতিক্রম করিবার কোন ইঙ্গিত তাহার মধ্যে নাই । অন্যাপক্ষে 
ইন্দ্রিয় যে বিষয়বস্ত আমাদের সম্মুখে প্রকাশিত করে, তাহা 
প্রকৃত হইলেও খণ্ডিত। একথা! প্রমাণ করিবার জন্ কোন 
যুক্তির প্রয়োজন নাই, প্রতিদিনের অভিজ্ঞতাই তাহার সতা 
প্রকাশ করে । ইন্দ্রিয়ের সংবেদনায় অভিজ্ঞতার বিষয়বন্ত্বর 
বিশেষ দিক অথবা! খণ্ডমাত্র আমরা জানি, তাহার অন্যান্য দিক 
থবা উপাদান ইন্দরিয়লন্ধ নহে, বুদ্ধি-নিয়ন্ত্রিত কল্পনার ফলেই 
তাহার! জ্জানগোচর । এই সমস্ত অন্যান্ত দিক অথবা 
উপাদানও কিন্তু ইন্দ্রিয়াতীত নহে, ইন্দ্ৰিয়াতীত হইলে তাহারা 
অভিজ্ঞতার বিষয় বলিয়াই গণা হইতে পারিত না। ঘরে 
বসিয়া যখন দেওয়ালের দিকে আমরা চাহি, তখন দেওয়ালের 
অপর দিক সংবেদিত হয় না সতা, কিন্তু তাই বলিয়া 
অন্ত পিঠ নাই, একথা স্বপ্পে আমাদের মনে হয় না। অন্য 
পক্ষে, দেওয়ালের বাহির দিকও সংবেদনারই বস্ত্র, আমাদের 
অবস্থানের পরিবন্ত্রনের সঙ্গে তাহাও ইন্দ্রিরজ বলিয়া 
প্রকাশিত হয়। দূরে যে পাহাড়ের ছড়া আমি এই মুহৃত্তে 

দেখিতেছি, কেবলমাত্র ইন্দ্ৰিয়ের উপর নির্ভর করিয়া তাহাকে 
পাহাড় বলিয়া জানিবার কোন উপায় নাই। ইন্ড্রিয় 
কেবলমাত্র আমার দৃষ্টিপথে বিশেষ আকারবিশিষ্ট বর্ণপুঞ্জকে 
সংবেদনা হিসাবে প্রকাশ করিতেছে । সে সংবেদনা যে 
প্রকৃতপক্ষে কোন বস্তুর অঙ্গীভূত অথবা উপাদান, সে বস্ত্র যে 
কেবলমাত্র দ্রষ্টব্য নহে, তাহা! যে স্পর্শনীয়, দারচযশীল এবং 
অন্যান্য বহু প্রকাশ্য এবং অপ্রকাশ্য গুণসম্পন্ন, ইন্ড্রিয়ের 
উপর নির্ভর করিয়া তাহা জানিবার কোন উপায় 
নাই। 

সঙ্গতি প্রকৃতির লক্ষণ, কিন্ত সঙ্গতিও ইন্দ্িয়গ্রাহ৷ নহে । 
তবুও ইন্দ্রিয় বিষয়ের মধ্যেই সঙ্গতির সম্ভাবনা সীমাবদ্ধ, 
তাই উপস্থিত দেশকালকে অতিক্রম করিয়া গেলেও সমস্ত 
দেশকালকে অতিক্রম করিবার কোন নির্দেশ অভিজ্ঞতায় 
মেলে ন! । ব্রহ্ম এবং প্রকৃতির পার্থকো কান্ট এই কথাই 
প্রকাশ করিতে চাহিয়াছেন। একপাক্ষে সমস্ত অভিজ্ঞতার 
মূলেই ইন্দ্রিয় উপাদান, অন্যপক্ষে ইন্দ্রিয়্জ বর্তমানকে 
অতিক্রম না করিয়া গেলে অভিজ্ঞতার কোন অর্থই হয় না। 
এই অতিক্রমণ বুদ্ধির ধশ্ম, এবং কান্টপুর্বৰ বহু দার্শনিকের মতে 
এই অতিক্রমণেই জ্ঞানের সম্ভাবনা ॥ তাহার! বলিয়াছেন যে 
ইন্দ্রির়লন্ধ বিষয় বাস্তব বা প্রকৃত, কিন্তু ইন্দ্রিয়কে অতিক্রম, 
করিয়া বুদ্ধি যে বিষয়ের পরিচয় পায়,তাহা কেবলমাত্র প্রকৃত 
নহে, তাহ! সত্য অথবা ব্ৰহ্ম । কান্ট কিন্ত সে কথা অস্বীকার 
করিয়াছেন। বারশ্বার এই সত্যই তিনি প্রকাশ করিতে 
চাহিয়াছেন যে এ অতিক্রমণ ইন্ল্রিয়ের বর্তমানের অতিক্রমণ 
হইলেও ই্রিয়ের অতিক্ৰমণ নহে । 

কান্টের জ্ঞানতন্বকে প্রকাশ করিয়া বলা চলে, অভিজ্ঞতায় 
যে প্রকৃতিকে আমরা জানি, তাহ! ব্রহ্ম অথবা বাস্তবেরই 
অংশ । খণ্ডের সঙ্গে সমূহের যে সম্বন্ধ, প্রকৃতির সঙ্গে ব্রহ্ষের 
সম্বন্ধ তাহারি অনুরূপ ॥ ব্রহ্ম এবং প্রকৃতি বিভিন্নধন্মী নহে, 
বিভিন্ন মনোবৃত্তির বিবয়বন্থ হিসাবে তাহাদের গণনা করা 
চলে না, এমন কি প্রকুতিকে ত্রান্ষের প্রতিবিস্ব অথবা কাধ্যকল 
মনে করিবারও কোন কারণ নাই । ফলে তাহাদের পার্থক্য 
স্বভাবগত নহে, আমাদের জ্ঞান ক্রমবর্ধমান বলিয়া তাহা 
বিকাশগত । 

কথাটাকে আরে! একটু পরিষার করিয়া বলা বোধ হয় 
আবশ্যক । আমাদের জ্ঞান ইন্দ্রিয় এবং বুদ্ধির সংযোগের 
ফল। ইন্দ্রিয় কেবলমাত্র দেশকালগত মুহুত্তিক বর্তমানকে 
প্রকাশ করে, কিন্ত সেই আণবিক সময়ের মধ্যে চিত্ত সীমাবদ্ধ 
থাকিতে পারেনা । তাই বুদ্ধি প্রতি নিমেষেই সেই আণবিক 
মুহ্ত্বকে অতিক্রম করিয়া যায়, কিন্ত বুদ্ধির এই অভিযান 
কোনকালেই সমস্ত দেশকালের সীমানা পার হইয়া যাইতে 
পারে না। সংযোজক সাব্বভৌম বাক্যের সম্ভাব্যতা এই 
-অতিক্রমণের উপরেই প্রতিষ্ঠিত । তাই এই প্রকারের বাক্য 
কেবলমাত্র বিজ্ঞানের সাধারণ স্থত্রকেই প্রকাশ করেনা, সমগ্র 

আভিজ্ঞতায়ই এই প্রকারের বাক্য বর্তমান । 
কান্টের মতে আমরা ব্রহ্মকে সাক্ষাৎভাবেই জানি । কিন্ত 
সে জ্ঞান আংশিক এবং সেই কারণে অসম্পূর্ণ । তাহাতে 
ব্রক্মের দিক বা খণ্ডবিশেষ প্রকাশ পায় বলিয়াই তাহাকে 
আমরা প্রকৃতি বলিয়া থাকি । তাহার প্রকৃতি নামের অর্থই, 
এই যে ত্রক্ষের সমগ্রতা আমাদের অভিজ্ঞতার বোধগম্য নহে । 

কালপ্রবাহের সঙ্গে সঙ্গে আমাদের জ্ঞান বিকাশ লাভ করে, 
অবস্থানের পরিবর্তনে নিত্যনৃতন সামগ্রী জ্ঞানের বিবয়ীভূত 
হয়। কিন্ত দেশ ও কালের সকল পরিবর্তনের মধোও 
আমাদের জ্ঞান আংশিকই থাকিয়া যায়। ব্রন্দের বিভিন্ন 
দিক এবং বিভিন্ন রূপ বিভিন্ন দেশে ও কালে জ্ঞানগোচর হয়, 
এবং তাহাদিগকে কল্পনা ও স্মতিশক্তির সাহায্যে গ্রথিত 
করিয়া যাহ। আমরা পাই, তাহাই আমাদের অভিজ্ঞতার 
জগৎ। ত্রন্ষের একা তাই অভিজ্ঞতার পূর্ববমীমাংসা, কিন্তু 
সে একাকে আমরা কখনই সাক্ষাভাবে জানিতে পারি না, 
অন্থমানের সাহায্যে তাহার ধারণা করি মাত্র। অভিজ্ঞতায় 
বিষয়ীর এবং বিষয়ের এক্য এই একাকেই' বিভিন্ন রূপে 
প্রকাশ করিতেছে । তাহারি ফলে বিভিন্ন অভিজ্ঞতাকে 
আমরা আমাদের অভিজ্ঞতা বলিয়া জানিতে পারি, ইন্দ্রিয় 
লব্ধ বিভিন্ন এবং বিচ্ছিন্ন সংবেদনার মধ্যে একই বস্তুর প্রকাশ 
দেখিতে পাই । 

ব্রক্মের যে অংশ সাক্ষাংভাবে আমাদের জ্ঞানগোচর, 
সেখানে সমস্ত সংবেদনাই দেশ ও কালের নিয়মাধীন । সেই 
সাক্ষাৎ সংবেদনাকে আণবিক মনে করিলে অভিজ্ঞতার কোন 
বিবরণ দেওয়া, যায় না, তাই অসাক্ষাৎ সংবেদনার সঙ্গে 
তাহাদের যোগ অবশ্যচিন্্নীয়। এই সংযোগকে আকস্মিক 
অথবা! দৈবাৎ মনে করিবার কোন উপায় নাই, কারণ তাহাই 
আমাদের বস্তবোধের ভিত্তি । বস্তুর বিশিষ্ট স্বভাবকে প্রকাশ 
করে বলিয়া বিশেষ বস্তুর বেলায় এই সংযোগরীতি বিভিন্ন, 
কিন্ত অভিজ্ঞতার সামগ্রী হিসাবে সমস্ত বস্তরই স্বভাবের যে 
কয, সংযোগরীতির উপর তাহার প্রভাব না থাকিয়া পারে 

না। তাই দেশ ও কালের যে সংগঠন সাক্ষাৎ সংবেদনার মধ্যে 
প্রকাশিত, অসাক্ষাৎ সংবেদনার মধ্যেও তাহার উপস্থিতি না 
ভাবিয়া আমরা পারি না। তাই কান্টের মতে অভিজ্ঞতায় 
ইন্দ্রিয়ল্ধ বিষয়মাত্রই দেশকালগত, এবং দেশ ও কালের 
এঁকা অভিজ্ঞতার সঙ্গতির প্রধান উপকরণ । দেশ ও কালের 
এক্য না থাকিলে অভিজ্ঞতার সম্ভাবন! বিনষ্ট হয়, তাই দেশ 
এবং কালের এঁক্য বুদ্ধির পক্ষে অনতিক্রমশীয় । ব্যক্তির সমস্ত 
অভিজ্ঞতাই তাই দেশকালনিদ্দিষ্ট, এবং ব্যক্তির সঙ্গে ব্যক্তির 
সম্বন্ধ ও অভিজ্ঞতার বিষয়বস্তু বলিয়া এই দেশকাল কেবলমাত্র 
বাক্কিবিশেষের প্রতি প্রযোজ্য নহে, সমস্ত বিশ্বস্থষ্টিরই 
দেশকাল এক । ফলে দেশ ও কাল কেবলমাত্র ঘটনার সঙ্গে 
ঘটনার সগ্গন্ধের ফল নহে, বরঞ্চ এক অসীম ও অন্ত দেশ- 
কালের কাঠামোর মধ্যেই অভিজ্ঞতা বিকশিত হইতেছে । 
প্রকৃতি এবং ব্রন্দের পার্থকো কান্ট কাল্পনিক বা মানসিকের 
সঙ্গে বাস্তবের পার্থক্যকে প্রকাশ করিতে চাহেন নাই। 
তাই তাহার মতে প্রকৃতি চিত্তজাত নহে, বরঞ্চ বস্তু এবং চিত্তের 
পার্থক্য প্রকৃতিরই অস্তভু ক্ত । প্রতিবিস্ববাদের বিরুদ্ধে তিনি 
তাই বারে বারে বলিয়াছেন যে বস্তুকে জানিয়াই আমরা 
চিন্তকে জানিতে পারি, বিষয় না থাকিলে বিষয়ীর জ্ঞানও 
সমানই অসম্ভব । সংযোজক সার্বভৌম বাক্য কি করিয়া 
সম্ভবপর, তাহাই কান্টের প্রধান সমস্যা ৷ ইন্দ্রিয় যে জগৎকে 
প্রকাশ করে, তাহা আণবিক ও বিচ্ছিন্ন, অথচ অভিজ্ঞতা 
সংবেদনার মধ্যে আবদ্ধ নহে, বর্তমানকে অতিক্রম করিয়া 
অতীত ও ভবিব্যতের সঙ্গে তাহা বন্তমানের সন্বন্ধস্থাপন করিতে 
চাহে । এ সমস্যার উত্তর প্রতিবিস্ববাদে মেলে না, কারণ 

ইন্দিয়ল্ধ বিষয় ব্রন্ষের প্রতিবিশ্ব, একথা বলিলে 
সংবেদনার সঙ্গে সংবেদনার সম্বন্ধের যে প্রয়োজনীয়তা, 
তাহার বিষয়ে কিছুই বলা হয় না। জ্ঞানতন্ত্রবাদ এবং 
বন্ধস্বাতন্তযবাদও এ প্রশ্ন সম্বন্ধে নিরুত্তর, কারণ অভিজ্ঞতার 
বিষয় মানসিক অথবা। চিন্তবহিভূতি, যাহাই হউক না কেন, 
সাক্ষাতের সঙ্গে অসাক্ষাৎ অভিজ্ঞতার অচ্ছেদ্য বন্ধনের 
কোন বিবরণই তাহাতে মেলে না। বস্তু ও চিত্তের 
সত্তার আলোচনা কান্টের উদ্দেশ্য নহে, প্রকৃতি ও ব্রহ্ষের 
পার্থক্যেও তাই তিনি স্বভাবের কোন পার্থক্য প্রকাশ করিতে 
চাহেন নাই । তাহার বক্তব্যকে প্রকাশ করিয়া বলা চলে যে 
ইউল্দ্রিয়জ্ঞান সাক্ষাৎ দেশকালের মধ্যে সীমাবদ্ধ । বুদ্ধি 
সাক্ষাৎকে অতিক্রম করিয়া যায়, কিন্তু সে অতিক্রমণেও 
ইন্দ্রিয় জগতের সংগঠন ও সংযোগরীতিকে পরিত্যাগ করে 
না। তাই মনে হইতে পারে যে এই সংগঠন ও সংযোগ- 
রীতি সমগ্র ব্রন্মেরই পক্ষে সত্য, স্থতরাং তাহার! ব্রক্ষেরই 
স্বভাবকে প্রকাশ করিতেছে, তাহাদিগকে জানিয়া আমরা 
ব্রঙ্মকে জানিতেছি। এই সংগঠন ও সংযোগরীতি কিন্ত 
ইন্দ্রিয়লন্দ নহে, তাহারা বুদ্ধির সামগ্রী, এবং সেই জন্যই 
কান্টপুবৰ বুদ্ধিবাদী দার্শনিকদের ধারণ! যে বুদ্ধি দিয়া আমর! 
ত্রন্ষের স্বভাব জানিতে পারি। ফলে ইন্দ্রিয় এবং বুদ্ধির 
বিষয়ের দ্বিতন্বীকার অবসশ্থাস্তাবী, এবং অভিজ্ঞতায় তাহাদের 
সংযোগ রহস্তই থাকিয়া যায় । 

এই রহস্যের সমাধান করিবার সাধনায় কান্টের 
বিজ্ঞানবাঁদের বিকাশ । তিনি দেখিলেন যে ইন্দ্রিয় 
অভিজ্ঞতার সংগঠন ও সংযোগরীতিকে ইন্দ্রিয়াতীত ব্রন্মের 

স্বভাবের পরিচয় মনে করিলে স্ববিরোধী সিদ্ধান্ত অবশ্যাস্তাবী । 
ইন্দ্রিয় এবং বুদ্ধির সংযোগকে স্বীকার করিয়া লইয়া এই 
সমস্ত মননরীতিকে আমরা যতদূর ইচ্ছা প্রসারিত করিতে 
পারি। তাহার ফলে ব্রন্ষের নৃতন নূতন অংশ এবং রূপ 
আমাদের জ্ঞানগোচর হয়, বিজ্ঞানের সাধনা বর্তমান এবং 
বাক্তিবিশেষের অভিজ্ঞতাকে অতিক্রম করিয়া মানব চিত্তের 
সম্মিলিত অভিজ্ঞতায় সমগ্র জগতের পরিচয় দিতে চাহে । 
কিন্তু ইন্দ্রিয়কে অতিক্রম করিতে চাহিলেই মুস্কিল বাধে, 
তাহার ফলে জ্ঞানের বিকাশের পরিবর্তে ভ্রান্তির বিস্তার 
অবশ্যন্তাবী । তাই কাণ্টের মতে ইন্দ্রিয় এবং বুদ্ধিকে বিচ্ছিন্ন 
করা অসম্ভব, তাহাদের বিষয়বন্্রও স্বতন্ত্র নহে । বুদ্ধি তাই 
ইক্দ্রিয়াতীত সত্যকে প্রকাশ করিতে পারে না, ইন্দ্িয়জ 
বিষয়ের মধ্যে সন্বন্ধন্থাপন করিয়াই তাহাকে তৃপ্ত থাকিতে 
হয়। বুদ্ধির জ্ঞানে তাই সম্পূর্ণতার সাধনা রহিয়াছে, কিন্ত 
সাধনা রহিয়াছে এই বোধই সে জ্ঞানের অপুর্ণতার পরিচায়ক। 
এই অপুর্ণতা-বোধ হইতেই আমর! ব্রন্মের পূর্ণতার ধারণা 
করি, কিন্তু তাহ! কেবলমাত্র ধারণা থাকিতে বাধ্য । ক্রম- 
বৰ্ধনশীল হইয়াও মানুষের জ্ঞান তাই চিরদিনই আংশিক এবং 
অসম্পূর্ণ । প্রকৃতি এবং ব্রন্দের পার্থক্য কান্ট এই সত্যকে 
প্রকাশ করিতে চাহিয়াছেন,_ইহাই তাহার বিজ্ঞানবাদের 
মন্মকথা । 


© 


পীচ 


ইন্দ্িয়ের সঙ্গে বুদ্ধির পার্থক্য বিষয়গত বা ব্ৰভাবগত নহে, 
তাহ! আমর! দেখিয়াছি, অন্যপক্ষে বুদ্ধি এবং ইন্দ্রিয়ের বিষয়ের 
মধ্যে দ্বিত্ব-স্বীকার না করিয়াও উপায় নাই। বস্তুতপক্ষে, 
বিচার করিতে বসিলে ইন্দ্িয়সুক্ত বুদ্ধির বিষয় যেমন অকল্পনীয়, 
বুদ্দিবিমুক্ত ইন্ড্রিয়ের বিষয় সমানই অচিন্তনীয় । সংবেদনায় 
যাহা প্রকাশিত হয়, তাহাকে সাধারণতঃ আমরা ইন্দ্রিয় 
বলিয়া! জানি, কিন্ত একটু চিন্তা করিলেই দেখ! যায় যে, তাহার 
মধ্যে বুদ্ধির দান কম নহে। দৃষ্টিতে কেবলমাত্র বর্পুপ্জ 
সংবেদিত হয়, কিন্ত অভিজ্ঞতায় আমরা বর্ণপুঞ্জকে জানিনা, 
আমরা! মান্তষ অথবা! পাহাড়কে মান্থষ বা পাহাড়রূপেই দেখিতে 
পাষ্ট । বুদ্ধি সংবেদনায় যে কি ভাবে ক্রিয়াশীল, তাহার একটা 
দৃষ্টাস্ত দিলেই চলিবে । পথে দাড়াইয়া তিন নম্বর বাসের জন্থা 
অপেক্ষা করিলে দূরে যে বাসই আস্মক না কেন. তাহাদের 
প্রায় সকলগুলিকেই তিন নম্বর বলিয়া মনে হয়। এক কথায় 
আমরা! যাহা দেখিতে চাই, তাহাই দেখি, অর্থাৎ সংবেদনায় 
আমাদের চিন্তাধারার প্রভাব সুস্পষ্ট । নিজের লেখায় বানান 
তুল বা পরিত্যক্ত শব্দও তাই সহজে চোখে পড়ে না__অথচ 
বানান ভুল যে সংবেদিত হইতেছে, তাহ! নিঃসন্দেহ । 

ইন্দ্রিয় এবং বুদ্ধি কাহাকেও তাই অস্বীকার করা চলেনা । 
সংবেদনায় যাহা অপূর্ণ থাকে, অনেক ক্ষেত্রেই বুদ্ধি দিয়া 
আমর! তাহার পূরণ করি, তাই বানান ভুল সংবেদিত হইয়া 
ধরা পড়ে না । কিন্তু একেবারে সংবেদনা না থাকিলে বুদ্ধি 

অচল ৷ কান্টের মতে সংবেদনার মধ্যে সংযোগ স্থাপনই বৃদ্ধিত 
ধৰ্ম্ম । সংবেদনায় যাহ! আমাদের কাছে প্রতিভাত হয়, তাহার 
মধ্যে বিভিন্ন লক্ষণ বা গুণ-নির্ণয় করিয়াই বস্তবিচার সম্ভবপর । 
ইন্দ্রিয় সংবেদনার বৈচিত্রা অনন্ত, কিন্তু তাহাদের মধ্যে 
সংযোগ স্থাপন করিতে না পারিলে অভিঙ্্ষত| অসম্ভব হইয়া 
পড়ে। দৃষ্টান্তত্বরূপ বলা চলে যে, এই মুহুর্তে আকাশের 
সাদানীল বর্ণ বৈচিত্র্য," উড়ন্ত পাখীর বর্ণ বিকাশ, কতগুলি 
গাছের নানাধরণের সবুজ রঙ, নানান রঙের বন দালানের 
বিভিন্ন বর্ণ, রাস্তায় মোটর, লোক, গাড়ী চলাচলের 
শব্দ, দূরে দালানের ছাদ পেটানোর আওয়াজ, হাওয়ার 
ম্বছুস্পর্শ_-প্রভৃতি সহস্র সংবেদনা আমার দৃষ্টি, শ্রবণ € 
স্পর্শে আসিতেছে, কিন্তু তাহাদের মধ্যে অধিকাংশই 
সামাদের চেতনায় ধরা পড়ে না, আর যদি তাহারা 
সমস্তই এক সঙ্গে চেতনায় আসিত, তবে বন্তহিসাবে আমর! - 
কিছুই দেখিতে শুনিতে পারিতাম না, ইন্দ্রিয় সংবেদনার 
প্রাচুষ্যে ও বিশুজ্ঘলায় বুদ্ধি কিংকর্তবাবিমূঢ় হইয়া পড়িত। 
এ সম্বন্ধে আরও একটী দৃষ্টান্ত দেওয়া চলে । নগরীর 
কোলাহলের মধোও ঘুমন্ত শিশুর পাশে মা ঘুমায়, কিন্তু যে 
সুনর্তে শিশুর ক্ষীণ কণ্ঠ কাদিয়া উঠে, মায়ের ঘুমও সেই 
মুহূর্তেই ভাঙ্গিয়া যায়। অর্থাৎ বিভিন্ন এবং বিচিত্র সংবেদনা'র 
মধ্যে বাছিয়া বাছিয়া আমরা বিশেষ সম্বন্ধ স্থাপন করি, 
এক বিশেষ সন্ধন্ধ স্থাপনই বুদ্ধির কাজ । বানরের হাতে যদি 
এসরাজ দেওয়া যায়, তবে ছড় টানিতে টানিতে হয়তো হঠাৎ, 
সুর বাজিয়া উঠিবে, কিন্ত ওক্তাদ যখন সুর বাজান, তখন তাহা 
আকস্মিক নহে-__তাহার মনের ধারণা ও হৃদয়ের আবেগ 

£সই সুরের মধ্যে প্রকাশিত হয়, সংবেদনা সেখানে স্থত্ 
অনুসারে গ্রথিত হইয়া সঙ্গীতে পরিণত হয় ॥ 

ইন্দিয়জ সংবেদনার মধ্যে সম্বন্ধ স্থাপনই তাই বুদ্ধির 
ধশ্ম, কিন্তু সমস্ত সংবেদনাই দেশকালজ, তাই দেশকালের 
স্বভাবকে ভিত্তি করিয়াই সে সমস্ত সম্বন্ধ ৷ বুদ্ধির ধর্শ্ম তাই 
দ্রব্য বা বস্তরও ধৰ্ম্ম, কারণ বুদ্ধি দিয়াই আমর! বস্তুকে জানি | 
বস্তুর সম্বন্ধে আমাদের জ্ঞান বাক্যে -প্রকাশিত হয়__যাহা 
জ্ঞাত, তাহা অপ্রকাশিত, যাহা অপ্রকাশিত তাহা অজ্ঞাত । 
তাই বাক্যের রূপ বিচার করিয়া আমর! বস্তুর প্রকার বিচার 
করিতে পারি, বিভিন্ন বস্তুর স্বভাবে দেশকালের একোর 
যে বৈচিত্রা, তাহা জানিতে পারি। বাক্যের স্বভাব বিচার 
বা শ্যায়শান্স তাই বস্তরও সত্তা প্রকাশ করে। 

বিভিন্ন সংবেদনা একত্রিত হইয়া ধারণার উদ্ভব, তাই 
“ধারণাকে সংবেদনার যোগস্ত্র বলা চলে। কিন্ত ধারণার 
বিচার করিয়া কান্ট দেখিলেন যে সংবেদনার যোগস্থত্র 
বলিয়াই ধারণ! সংবেদনার সংযোগের যোগফল হইতে পারে 
না। সংবেদনার সাদৃশ্য এবং পার্থক্য বিচার করিয়া আমরা 
বস্তবোধ লাভ করি। শৈত্য, কঠিনতা, বর্ণ, ভার, ইত্যাদি 
সংবেদনার সংযোগেই ন্বর্ণকে আমর! ন্দর্ণ বলিয়া জানি, 
কিন্ত অন্যপক্ষে স্বর্ণের ধারণা মনের মধ্যে ক্রিয়াশীল না 
থাকিলে এই সংবেদনাঞ্চলিকেই একত্রিত করিবার প্রবৃত্তি 
কোথা হইতে আসিল £ দৃষ্টি দিয়া যাহাকে বন্ধ বলিয়া 
চিনিলাম, তাহাকে বন্ধ বলিয়া জানিবার অর্থই এই যে, 
তাহার প্রকৃতি ও স্বভাব সম্বন্ধে আমার স্পষ্ট ধারণা আছে, 
কিন্তু সে ধারণা। কেবলমাত্র সংবেদনার ফল নহে । 





টা ইমান্ুয়েল কান্ট ৪৯. 


পবঙ্গারিক ধারণায় আমরা সাধারণতঃ এই সংবেদনাতীত 
দিক লক্ষ্য করি না, কিন্ত একটু বিশ্লেষণ করিলেই তাহার 
মধ্যেও ইহ! স্পষ্ট করিয়া ধরা পড়ে । ব্যবহারিক ধারণার 
তুলনামূলক বিচার করিলে একথা আরো! পরিক্ষার হইয়া উঠে, 
কারণ স্বর্ণ, রৌপা, সান্ুষ, মধু_ প্রভৃতি সকলকেই আমরা 
দ্রব্য ব! পদার্থ বলিয়। জানি, কিন্তু তাহার দ্রব্যগুণ বা পদার্থন্ধ 
যে কী, এ প্রশ্ন তুলিলে সংবেদনার মধো আর তাহার উত্তর 
মেলে না। দ্রব্য কঠিন, কিন্ত দ্রব্য এবং তাহার কাঠিন্য এক 
নহে ॥ ন্বর্ণ উজ্জল, কিন্ত তাই বলিয়া স্বর্ণ কেবলমাত্র শুজ্জল্য 
নহে । বর্ণ রূপ রস গন্ধ সমস্তই ইন্দ্রিয় । কিন্ত পদার্থ বা 
দ্রব্য বলিতে আমরা এ সমস্ত ইন্দ্রিয় গুণ বা লক্ষণের কথা 
ভাবিনা। দ্রব্যগুণ বা! পদার্থহু বলিয়া ইন্দ্রিয় কোন 
সংবেদন! আমরা জানিনা, কিন্ত সমস্ত ইন্দ্রিয় সংবেদনার 
বিশেষ এক্যকেই আমর! ধারণায় দ্রব্য বা পদার্থ বলিয়া 
ভাবি। তাই পদার্থ হন্দ্িয়জজ সংবেদনার মধ্যে সম্বন্ধ স্থাপনের 
একটা বিশিষ্ট রীতি । 
পদার্থ, কাধ্য-কারণ প্রন্ৃতি ধারণ! তাই অভিজ্ঞতার 
নিয়ামক । সংবেদনার মধ্যে তাহারা যোগস্থত্র স্থাপন করে 
বলিয়াই আমাদের অভিজ্ঞতা বুদ্ধিগ্রাহ্য । সংবেদনাকে 
বস্তুভাসে বিচার করিতে গেলেই এই সমস্ত ধারণ! কাধ্যকরী, 
কিন্তু বস্তুবিচার বাক্যে প্রকাশিত হয়, তাই বাকোর 
ক্ূপবিগ্লেষণ করিলেই এই সমস্ত ধারণা ধরা পড়ে । 
এই ধারণাগুলি সমস্ত অভিজ্ঞতার ভিত্তি, এবং সেই জন্যই 
সংযোজক সাব্বভৌম বাক্য সম্ভব । সংব্দনার মধ্যে তাহারা 
একা স্থাপন করে, কিন্ত সংবেদনা ইন্দ্রিয়জ হিসাবে দেশ- 
৭ 

কালজাত। দেশ ও কালের প্রকৃতিতে বৈচিত্র্য নাই বলিয়া 
অভিজ্ঞতার বৈচিত্র্য দেশকালজ নহে,তাহ! আমর! দেখিয়াছি । 
সেই কথাই খুরাইয়! বলা চলে যে অভিজ্ঞতার বৈচিত্র্য দেশ- 
কাল নিরপেক্ষ, এবং দেশকাল-নিরপেক্ষ বলিয়াই তাহা 
সার্ধিবক । পক্ষান্তরে, বৈচিত্রা-বোধেই জ্ঞানের উদয় বলিয়া 
অভিজ্ঞতা সব্বত্রই সংযোজক ॥ সংশ্লেৰণের পূর্বের দেশকাল 
থাকিলেও তাহ! আমাদের বুদ্ধিগ্রাহ্থ নহে, সংগ্লেষণেই 
অভিজ্ঞতার আরম্ভ । সারধিবকতা এবং সংযোজন! এই 
দুইয়ের মিলনই তাই অভিজ্ঞতা । 

এইভাবে কান্ট অভিজ্ঞতায় সাব্বিকতার পুনঃ-প্রতিষ্ঠা 
করিতে চেষ্টা করিলেন। হিউম বলিয়াছিলেন যে, সমস্ত 
অভিন্দতাই কালজ, তাই কাধ্যকারণ সম্বন্ধ বলিয়া কোন 
সাবিবক সন্ন্ধ নাই, থাকিলেও আমর! তাহা জানিতে পারি 
না। আমর! অভিজ্ঞতায় প্রথমে অগ্নি এবং পরে ভস্ম দেখিতে 
পাই, কিন্তু তাই বলিয়া! অগ্নির সঙ্গে ভস্মের কাধ্যকারণ সম্বন্ধ 
স্থাপন কর! চলে না। প্রথমে পুত্র এবং পরে পিতাকে দেখাও 
অভিজ্ঞতায় বিরল নহে, তাই বলিয়া পুত্রকে পিতার কারণ 
বলা অসঙ্গত ৷ অগ্নির সম্বন্ধে আমর! যতই চিন্তা করিনা কেন, 
কেবলমাত্র সেই চিন্তা দিয়া ভন্মকে জানা যায় না তাহার 
জন্য অভিজ্ঞতার প্রয়োজন ৷ হিউমের মতে তাই কাধ্যকারণ 
এবং পূর্ববপর, এই দুই ধরণের সম্থন্ধের মধ্যে কোনই পার্থক্য 
নাই,_ উভয় ক্ষেত্রেই আমরা একটী অভিজ্ঞতার পরে আর 
একটা অভিজ্ঞতা লাভ করি, কিন্তু অভিজ্ঞতা ছুইটীর মধ্যে 
কোন সন্থন্ধ স্থাপন আমাদের ক্ষমতার অতীত, সাব্বিকতা€ 
তাই মানুষের অন্তরের কল্পনা মাত্র । 

ইহার উত্তরে কান্ট বলিলেন যে, কার্য্যকারণ এবং পূব্বপর 
সম্বন্ধের পার্থক্য যদি আমরা স্বীকার না করি, তবে পৃর্বপর 
সন্বন্ধকেও স্বীকার করা চলে নাঁ। ঘরের বসিয়া আমর! প্রথমে 
ছাদ এবং পরে মাটীর দিকে তাকাইতে পারি,_ এক্ষেত্রে একটা 
অভিজ্ঞতার পরে আর একটী অভিজ্ঞতা আমরা লাভ 
করিতেছি। চলন্ত নৌকায় বসিয়। প্রথমে তালগাছ দেখিলাম, 
খানিক পরে দেখিলাম একটা অট্টালিকা । এক্ষেত্রেও একটা 
আভিজ্ঞতার পর আর একট! আভিজ্ঞতা। পাইতেছি । কেবলমাত্র 
সংবেদনার দিক হইতে এই ছুই ক্ষেত্রে কোনই পার্থক্য নাই, 
দুই ক্ষেত্রেই “কপয়ের পরে “খ” সংবেদিত হইতেছে । কিন্ত 
তাই বলিয়া ছাদকে কেহ ভিত্তির পরে বলিতে পারে না--ছাদ 
এবং ভিত্তি সমসাময়িক, কিন্ত নৌকার অবস্থান দুইটা সম- 
সাময়িক নহে । তাই কেবলমাত্র সংবেদনার বিবেচনা! করিলে 
উভয় ক্ষেত্রের অভিজ্ঞতার মধ্যে কোন পার্থক্য নাই, কিন্ত 
একথ| স্বীকার করার অর্থই এই যে বাস্তবিক পক্ষে পূর্ববপর 
বলিয়া কিছু নাই । প্রকৃতপক্ষে আগুন আগে না ভস্ম আগে, 
ছাদ আগে না ভিত্তি আগে, এ সব প্রশ্নেরও তাহা হইলে 
(কোন অর্থ হয় না, কেবলমাত্র বলা চলে যে আমরা কখনো! 
আগুন, কখনো! ভস্ম, কখনো! ছাদ, কখনো ভিত্তি দেখি। 
সমস্ত পৃর্বপর তাই আমাদের মননধারায় । 

একথা! স্বীকার করিলে কিন্তু অভিজ্ঞতা আর অভিজ্ঞতা 
থাকে না। তাহার স্ুসংবন্ধ রূপের পরিবর্তে অনিয়ন্ত্রিত 
আকস্মিক মনন স্বপ্নের প্রলাপের মত হইয়া দ্রাড়ায়। কান্ট 
কিন্তু তাহাতে ক্ষান্ত হন নাই । তিনি দেখাইলেন যে মনন- 
ধারার পুর্বপরেরও তাহা হইলে কোন অর্থ থাকে না। বাহিক 

জগতের সঙ্গে তুলনারই আমরা মননের পৌব্বাপধ্য জানি, 
তাহা না হইলে কেবলমাত্র মনন রীতির মধ্যে আবদ্ধ থাকিলে 
তাহাদের ক্রমিক বিকাশও ধরা পড়ে না। ছাদ দেখিয় 
আমর! ভিত্তি দেখিতে পারি, আবার ভিত্তি দেখিয়াও ছাদ 
দেখিতে পারি, কিন্ত কেবলমাত্র মননরীতি বিচার করিয়া 
তাহাদের মধ্যে পৌববাপধ্য স্থির কর। অসম্ভব। সমস্ত পৌববা- 
পধ্য সাময়িক, কিন্ত কালের পৌব্ব্বাপধ্য নাই । এক প্রকারের 
অভিজ্ঞতার পরে আর এক প্রকারের অভিজ্ঞতার উদ্ভব হয়, 
কিন্ত সমস্ত কালপ্রবাহই একক, তাহার পূর্ববপর নাই । (সই 
কথাকেই ঘুরাইয়। বল! চলে যে সমস্ত পরিবন্তুনই কালসাপেক্ষ 
বলিয়া কাল পরিবর্তনশীল হইতে পারে না। কাল পরিবস্তুন- 
শীল নহে এবং সেইজন্ই আমাদের জ্ঞানের অগোচর । 
ঘটনাই আমর! জানি, এবং ঘটনার পৌববাপধা আমাদের 
বিচাধ্য, কিন্ত যে কাল প্রবাহে তাহাদের অবস্থান, তাহ) অজ্ঞাত 
থাকিয়া যায়। তাই ঘটনার অভিজ্ঞতা হইতে আমরা কালের 
ধারণ! করি, কাল প্রবাহকে জানিয়! ঘটনার অবস্থান নির্দেশ 
করি না। এক কথায় মনন অথব। সংঘটন,-সমস্ত পৌববা- 
পধাই আমাদের জ্ঞানের বিষয়বন্ত, অথচ কাল প্রবাহের 
অভিজ্ঞতায় সে পৌববাপধ্য নিৰ্ধারিত হয় না। 

কান্টের মতে অভিজ্ঞতাকে সুসংবদ্ধ করিতে হইলে 
সংশ্লেষণ আঅনিবাধ্য। কিন্ত এ সংশ্লেষণ স্বেচ্ছাচারী নহে, 
তাহার বিশিষ্ট রূপ বা ধারা আছে। বিভিন্ন সংবেদন! 
সাজাইয়াই অভিজ্ঞতা ৷ কিন্তু বিভিন্ন ক্ষেত্রে সংগঠনের রূপ 
বিভিন্ন । সঙ্গীতে যে স্বরসংবেদনা, তাহাকে এককালীন 
ভাবা চলে না, আবার গৃহের ভিত্তি ও ছাদকে ক্রমিক 

ভাবিলেও সমানই বিপদ । অভিজ্ঞতার সম্ভাবনা বস্ত-বোধের 
উপর প্রতিষ্ঠিত, এবং বস্তুকে বস্তু বলিয়া জানিতে হইলে 
সংবেদনার সংগঠনকে কোন ক্ষেত্রে এককালীন, কোন ক্ষেত্রে 
ক্রমিক ভাবিতে আমর! বাধ্য । বস্তুর সংগঠন সনসাময়িকই 
হোক অথবা অন্থবস্তনশীল হোক-_আমর! কিন্ত বস্তুকে পরি- 
বন্তনশীল সংবেদনা দিয়াই জানি। আগুনে কাগজ জ্বালাইলে 
ভন্মীভূত হয়। সেখানে আমর! প্রথমে কাগজ এবং পরে ভন্ম 
দেখি, কিন্ত তেমনিভাবে তাজমহলের উত্তর দিক দেখিবার পরে 
দক্ষিণ দিক আমর! দেখিতে পাই, অথচ তাই বলিয়া একথা বলা 
চলে না যে উত্তর দিক দক্ষিণ দিকের পূর্ববর্তী । সঙ্গীত শুনিতে 
হইলে বা! ভন্মকে কাগজের ভশ্য বলিয়া জানিতে হইলে 
সংবেদনার পৰ্য্যায় অনির্দিষ্ট থাকিতে পারে না, কিন্তু তাজ- 
মহলের উত্তর অথব! দক্ষিণ, যে ভাবেই আমরা দেখিনা কেন, 
তাজমহল তাজমহলই থাকি! যায়। একক্ষেত্রে পধ্যায় স্থির 
এবংনিদ্দিষ্ট, অন্থক্ষেত্রে পধ্যায়ের কোন স্থিরতার প্রয়োজন নাই। 
এই পার্থক্যের ভিন্তিকেই কান্ট কাখ্যকারন বোধ বলিয়াছেন ॥ 
কাধ্যাকারণ বোধ দিয়া বিশেষ কারণের বিশেষ ফল 
যে কী তাহ! আমর! জানিতে পারি না, কিন্তু কাধ্যকারণ 
বোধ অভিজ্ঞতার ভিত্তি । বিজ্ঞানে সাব্বিক সত্য প্রকাশিত 
হয়, কিন্ত অভিজ্ঞতার মধ্যেই তাহারা সীমাবদ্ধ । সংবেদনার 
সংগঠনরীতি সমস্ত ধারণার মূলে, তাই ধারণা কোন দিন 
সংবেদনাকে অতিক্রম করিতে পারে না । ঘটনার সঙ্গে 
ঘটনার সম্বন্ধ, সমস্ত পৌব্বাপধ্য,_কাধ্যকারণ বোধের উপর 
প্রতিষ্ঠিত, কিন্তু ত্রান্মের সত্তায় বিভিন্ন ঘটনা বিচ্ছিন্ন নহে, 
ব্রক্মের স্বভাব বিচারে আমাদের ধারণা তাই নিক্রিয়। 

অভিজ্ঞতার বিষয়বস্তুর বেলা বিজ্ঞান তাই সাবিবক, 
কিন্তু অভিজ্ঞতার বাহিরে তাহার প্রয়োগ নাই ৷ ইন্দ্রিয় 
এবং বুদ্ধি দুই-ই অভিজ্ঞতায় সক্রিয় । সংবেদনা ও ধারণার 
সশ্মিলনই অভিজ্ঞতা ৷ কিন্ত তাহার ফলে ব্রহ্ম আমাদের 
জ্ঞানাতীত থাকিয়া যায়, ত্রন্ষের বেলা আমাদের ধারণার 
প্রয়োগ নাই । অথচ ত্রহ্ষমের কথ! না ভাবিয়াও যে উপায় 
নাই তাহ! পূর্বেই দেখিয়াছি । অভিজ্ঞতার মধ্যেই তাই 
আত্মদ্বন্দের আভাস মেলে । এক পক্ষে অভিজ্ঞতার বিষয়- 
বন্ধ বৃদ্ধি এবং ইন্দ্রিয়ের সহযোগিতায় জ্ঞানগোচর ৷ যাহার 
সংবেদনা বা ধারণা নাই, তাহার সম্বন্ধে কোন কিছুই 
বলা চলে না। অন্যপক্ষে সংবেদনা বা ' ধারণায় বস্তুর 
প্রকৃতির সম্পূর্ণ প্রকাশও অসম্ভব, অভিজ্ঞতার বিষয়বন্ত 
অভিজ্ঞতায়ও সম্পূর্ণ আত্মপ্রকাশ করে না। 

অভিজ্ঞতার মধ্যে বিজ্ঞানের সাক্বিকতার ফলে আমরা 
কিন্ত সে কথা ভুলিয়া যাই, ভাবি যে বিজ্ঞানের সত্য কেবল- 
মাত্র অভিজ্ঞতায়ই কাধ্যকরী নহে, ব্রন্ষের প্রকুতিও তাহাতে 
প্রকাশিত হয়। বিশেষ ঘটনার সঙ্গে বিশেষ ঘটনার সম্বন্ধ 
স্থাপন করিয়া বিজ্ঞান যে স্যত্র প্রতিষ্ঠা করে, অভিজ্ঞতার 
সৰ্ব্বত্ৰ তাহার প্রয়োগ সার্থক । তখন বিজ্ঞান ভাবে যে 
বিভিন্ন ঘটনার মধ্যে যে সুত্র কাখ্যকারী, সমস্ত ঘটনার 
সমশ্রতা ব! ত্রন্দের পূর্ণতার মধ্যেই বা তাহ! কাধ্যকরী হইবে 
না কেন £ ব্রহ্ম এবং প্রকৃতির পার্থক্যের বিজ্ঞানে স্থান নাই । 
প্রকুতিকেই বিজ্ঞান ব্রহ্ম বলিয়া ভাবে, এবং তাহার ফলে 
ইন্দ্রিয়াতীত জ্ঞানের সাধনায় আত্মবিনাশ করে। 

বিষ্ী, বিশ্ব এবং ঈশ্বর_এই তিনটী ধারণার বিচারেই 

বিজ্ঞানের আত্মদ্বন্ব পরিস্কুট । সমস্ত অভিজ্ঞতার মূলে বিষয়ী, 
অভিজ্ঞতার সমগ্রতাই বিশ্ব, এবং বিষধী ও বিশ্বের পরি- 
পূর্ণতায়ই ঈশ্বর । কোনটীই অভিজ্ঞতায় প্রকাশিত হয় না, 
কারণ সমস্ত সংবেদনা এবং ধারণার তাহারা মুলে, এবং 
অভিজ্ঞতার মূলে বলিয়া তাহার! অভিজ্ঞতার বিষয়বন্ত্র নহে । 
প্রকৃতপক্ষে কোনটাই তাই ধারণ! নহে, তাহারা সমস্ত ধারণায় 
কাধ্যকরী, সমস্ত ধারণার আদর্শ, এবং আদর্শ বলিয়াই তাহার! 
আলক্ধ । 

সে কথাকে সুরাইয়া বলা চলে যে মান্তষের জ্ঞান-সাধনার 
লক্ষ্য সমগ্রতা ও এক্য । তাই জ্ঞানের যে বিষয়ী, তাহাকে 
সম্পূর্ণ ও একক ন! ভাবিয়। আমাদের শান্তি নাই। জ্ঞানের 
যাহ! বিষয়, তাহার সম্পূর্ণতা ও একত্ব না দেখাইতে পারিলে 
সত্যের নিত্যতার ভরসা নাই । ঈশ্বর বা ব্রহ্মের উপর আস্থা 
সমস্ত জ্ঞান, সমস্ত সাধনার ভিত্তি । কিন্ত সমগ্রতা ও এক্য 
আমাদের সাধনার লক্ষ্য, তাই সে সমগ্রতা বা এঁক্য কোন 
দিনই আমাদের জ্ঞানগোচর হইতে পারে না। আমরা 
জ্ঞানের সীমারেখ। প্রসারিত করিয়া যাইতে পারি, সীমারেখার 
অনস্তপ্রসারের ন্বপ্র দেখিতে পারি, কিন্তু অনন্ত প্রসারিত 
জ্ঞান আমাদের বুদ্ধির বিষয়বস্তু বলিয়। ভাবিতে গেলেই 
স্ববিরোধ অনিবাধ্য । অংশের বেলায় যাহার প্রয়োগ চলে, 
সম্পূর্ণকে তাহার দ্বারা নাপিবার চেষ্টা ব্যর্থ হইতে বাধ্য । 

বিষয়ী না থাকিলে সংশ্লেষণের কোন অর্থই হয় না। 
তাই অভিজ্ঞতার বিবরণে বিষয়ীকেও বাদ দেওরা চলে না। 
ইন্দ্রিয় যে বিষয়কে প্রকাশ করে, তাহা দেশকালজ । কালজ 
হিসাবে তাহার প্রকাশ ক্রনশীল, কারণ মুহত্তিক অভিজ্ঞতা 

সমূহকে সংগঠন করিয়াই অভিজ্ঞতার পূর্ণতা ! এই পূর্ণতা 
কখনোই সম্পূর্ণ নহে, তাহাও ক্ৰমশঃ অভিজ্ঞতায় প্রকাশিত 
হইতেছে । এ বিবরণে দ্রষ্টব্য এই যে, অভিজ্ঞতা কালজ- 
হিসাবে ক্রমশীল, সুতরাং বিভিন্ন ক্রমের মধ্যে যদি একই 
বিষয়ী জাগ্রত ন। থাকে, তবে বিষয়গুলিকে ক্রমশীল বলিয়া 
জান! যায় না। অতীত মুহূর্তের অভিজ্ঞতাপুঞ্জকে কল্পনায় 
সঞ্জীবিত করিয়। বর্তমানের সঙ্গে তাহাদের সংগঠনের ফলেই 
অভিজ্ঞতার বিষয়বস্ত, সুতরাং জ্ঞান প্রতিপদে কল্পনার সহায়- 
প্রার্থী। কল্পন! যখন দেশকালের এক্যসঙ্গত রূপ পায়, তখনই 
আমরা তাহাকে বলি জ্জান। তাহার জন্ যেমন একপক্ষে 
বিষয়ীর প্রয়োজন, অন্যপক্ষে বিষয় না হইলেও তাহার চলে 
ন!। বস্তুতঃ, বিষয়হনীন বিবয়ীর পরিচয় অভিজ্ঞতায় মেলে 
না, কাজেই বিষয়ীকেও আমর! পারমাথিক সত্তা বলিয়া 
গ্রহণ করিতে পারি না । যতদূর অভিজ্ঞতার প্রসার, যতদূর 
পৰ্য্যন্ত বিভিন্ন বিষয় সংশ্লেঘণের ফলে জ্ঞানগোচর, ঠিক সেই 
পথ্যান্তই আমর! বিষয়ীর কথাও জানি । স্থষ্টির সমস্ত রহস্য 
যেমন অনস্ত-প্রকাশমান, বিষয়ীর সম্পূর্ণতা ও এক্যও তেমনি 
ক্রমপ্রকাশমান, সে প্রকাশের কোনদিন শেষ হইবে বলিয়া 
আমরা কল্পনাও করিতে পারি না । 

সমগ্র বিশ্বের কোন ধারণাও তাই আমরা করিতে পারি 
না--করিবার প্রয়াসও ব্যর্থ হইতে বাধ্য । বিজ্ঞানে অভিজ্ঞতা 
লইয়াই আমাদের কারবার, এবং অভিজ্ঞতার অর্থই বিশেষ 
অভিজ্ঞতা । অভিজ্ঞতার সমষ্টির কোন অভিজ্ঞতা মানুষের 
নাই, অথচ বিশ্ব (অর্থাৎ পূৰ্ণজ্ঞানের বিষয়) বলিলে অভিজ্ঞতার 
সমগ্রতাই বোঝায় । তাই বিশ্বের বিষয় কোনকথা বলিতে 

গেলেই পদে পদে স্ববিরোধ প্রকাশ পায়। দৃষ্টান্ত স্বরূপ 
জিজ্ঞাস! কর! চলে বিশ্ব সীমাবন্ধ না অসীম ? সীমাবদ্ধ বলিলেই 
প্রশ্ন উঠে যে সীমার বাহিরে কি? কিসের দ্বারা বিশ্বের সীমা 
নিদ্দিষ্ট? আবার অসীম বলিলেও অসীম বিশ্বের ধারণা করা 
যায় না। যদি জিজ্ঞাসা করা হয় যে পৃথিবীর আদি অস্ত 
আছে, না বিশ্ব অনাদি ও অনস্ত, তাহা হইলেও প্রশ্নের কোন 
সদুত্তর নাই । কাধ্যকারণ বোধ লইয়াও এ সমস্যা উঠে, 
কারণ অভিজ্ঞতায় সমস্ত ঘটনারই কারণ আছে, কিন্তু বিশ্বের 
কি কোন কারণ থাকিতে পারে ? অভিজ্ঞতার সমগ্রতাই বিশ্ব, 
তাই যে কারণের কথাই আমরা ভাবিন! কেন, তাহা বিশ্বেরই 
অন্তর্গত । আবার অকারণ বিশ্বের কথাও আমরা ভাবিতে 
পারি ন!। অবাস্তব হইতে বাস্তবের উদ্ভব কেমন করিয়া 
সম্ভব ? 

ঈশ্বর আছেন কি নাই, তাহার প্রকৃতি কি,_তাহ!। লইয়াও 
এ সমস্ত সমস্যা উঠে। ঈশ্বর না থাকিলে বিশ্বকে স্থষ্টি করিল 
কে, এ যুক্তির কোন মূল্য নাই, কারণ ঈশ্বর স্বয়স্তু হইতে 
পারিলে স্থষ্টিই বা স্বয়স্তু হইতে পারিবে না কেন? ব্রহ্ষের 
সত্তা সমস্ত অভিজ্ঞতার মূলে, কিন্ত ত্রহ্মের প্রকৃতি যে শুভ ও 
কল্যাণকর, তাহার প্রমাণ কি? এক কথায় দর্শনে আমর! 
ব্ৰহ্মের পরিচয় পাইতে পারি, কিন্তু ঈশ্বরের পরিচয় দর্শন 
দিতে পারে না। ঈশ্বর বলিতে সত্য, শিব এবং সুন্দর বোঝায়, 
কিন্তু অভিজ্ঞতায় যে বিশ্ব আমাদের কাছে প্রকাশিত, তাহার 
মধ্যে অসত্য, অশুভ এবং অন্ুন্দরেরও আভাস আছে। তাই 
বিজ্ঞানের পন্থায়, বুদ্ধি এবং ধারণার সাহাযে ঈশ্বরের অস্তিত্ব 


প্রমাণের চেষ্টা ব্যর্থ হইতে বাধ্য । 
৮ 

. কান্টের বক্তব্য এই যে ইহাতে আশ্চর্য্য হইবার কিছুই 
নাই, কারণ অভিজ্ঞতা! লইয়াই বিজ্ঞানের কারবার । দেশ, 
কাল, পদার্থ, কাধ্যকারণ প্রস্তৃতি ধারণা অভিজ্ঞতার মূলে,তাই 
অভিজ্ঞতার মধ্যে বিজ্ঞানের স্যত্র সার্বিক, কিন্তু অভিজ্ঞতার 
বাহিরে তাহাদের প্রয়োগের চেষ্টা করিলেই সমস্যা অনিবাধ্য । 
বিজ্ঞান ব্রহ্ম এবং প্রকৃতির পার্থক্য বিষয়ে সজাগ নহে, তরঙ্গের 
স্বভাব নির্ণয়ও বিজ্ঞানের লক্ষ্য নয়। তাই বিজ্ঞানে দেশ, 
কাল এবং ধারণার অপ্রতিহত প্রভাব । কিন্ত যে মুহূর্তে 
ত্রহ্ষের সঙ্গে প্রকৃতির সন্বন্ধ বিচারের কথা৷ উঠে, বিজ্ঞানের 
ব্যবহারিক সত্য ছাড়িয়া আমর! দর্শনের পারমাঘিক সত্য 
নির্ণয়ের প্রয়াস পাই, সেই মুহুর্তেই দেশ, কাল এবং মনন- 
রীতির প্রকৃতি-নির্ভরতার প্রশ্ন আমাদের বিচাধ্য | 

কথাটিকে ঘুরাইয়া বল! চলে যে বিজ্ঞানে কোন প্রশ্নেরই 
ব্যাখ্যা নাই । আগুনে কাগজ পোড়ে, কিন্ত কেন পোড়ে 
সেকথা কেহ বলিতে পারে না । বিজ্ঞান তাহ! বলিবার চেষ্টাও 
করে না। কাধ্যকারণের সুত্রে তাই ব্যবহারের সাদৃশ্য 
প্রকাশ পায়, কিন্ত ব্যবহারের তাৎপধ্যের কোন স্থান তাহার 
মধ্যে নাই ॥ তাই বিশেষ অভিজ্ঞতার সঙ্গে বিশেষ 
অভিজ্ঞতার সম্বন্ধ স্থাপনে বিজ্ঞানের সফলতা, কিন্ত যে 
প্রণালীতে তাহ! সম্ভব, অভিজ্ঞতার সমগ্রতার বেলা তাহার 
প্রয়োগ স্ববিরোধী । 

কান্টের দর্শনবিচারের এ সিদ্ধান্তে কিন্ত সহজে তৃপ্ত হওয়া 
চলে না। বিজ্ঞানের বিজয় অভিযান বুদ্ধিরই আত্মপ্রকাশ, 
তাই বিজ্ঞানের সাব্িবকতাকে প্রতিষ্ঠিত করিবার জন্যই তাহার 
দর্শন প্রচেষ্টা, কিন্তু তাহার আলোচনার ফলে বিজ্ঞানের 


লইয়াই বিজ্ঞানের কারবার, ব্যবহারিক জগতেই বিজ্ঞান 
আবদ্ধ । কিন্তু এই সক্ষোচনের অর্থই এই যে চরম সত্য 
বিজ্ঞানের আয়ত্তে নহে । বিজ্ঞানের সাব্বিকতাকে প্রমাণ 
করিতে গিয়া কান্ট তাই বিজ্ঞানের একদর্শিতাকেই প্রকাশ 
করিয়া দিয়াছেন । 

মানবাত্মার আস্মোপলক্ধি ও গৌরববোধের বিজয়গানও 
তাহার দর্শনবিচারের লক্ষ্য ॥ বিজ্ঞানের সার্ব্বিকতার সঙ্গে 
তাহার কোন সংঘর্ষ নাই, ইহাই তাহার প্রতিপাদ্য, কিন্ত 
তাহার আলোচনার ফলে এই দাড়ায় যে মানুষের ধশ্মান্থভূতিরও 
কোন যৌক্তিকতা নাই। বুদ্ধি দিয়া কোনদিন ধর্মকে 
প্রমাণ করা চলে না। ধশ্মে বিশ্বাস আমাদের যুক্তির 
অতীত । 

বিজ্ঞানের জগৎ ব্যবহারিক বলিয়া তিনি বিজ্ঞানের 
সার্ব্বিকতার প্রতিষ্ঠা করিতে চাহিয়াছেন, ধন্মবোধ বুদ্ধির 
অতীত বলিয়। ধৰ্ম্মকে বাচাইতে চাহিয়াছেন, কিন্তু এ উত্তর 
বৈজ্ঞানিক ব! ধান্মিক কাহাকেও তৃপ্ত করে না, করিতে 
পারেও না। তাই কান্টের এক জীবনীকার বলিয়াছেন, 
ফরাসী বিপ্লবী রবস্লীয়রের চেয়েও কান্ট বড় বিপ্লবী। 
রবস্পীয়র কেবলমাত্র একজন রাজা ও কয়েক সহজ 
ফরাসীকে হত্যা করিয়াছিলেন । কিন্তু কান্টের হাতে 
বিজ্ঞানের সত্য এবং ধন্মসাধনার ঈশ্বর, কেহই নিস্তার 
পান নাই। 








ছয় 


বিষয় ও বিষয়ীকে অভিজ্ঞতার মধ্যে সীমাবদ্ধ রাখিয়া 
কান্ট সংযোজক সার্বভৌম বাক্যের সম্ভাব্যতা প্রমাণ 
করিয়াছেন, কিন্ত যাস্ত্িকতার সঙ্গে মানবাত্মার স্বাধীনতার 
যে সংঘর্ষ, তাহার কোন সস্তোষজনক বিবরণ ইহাতে মেলে 
ন!। বিষয়ীকে অভিজ্ঞতার মধ্যে সীমাবদ্ধ রাখিলে বিষয়ী 
দেশকালজ হইয়া পড়িতে বাধ্য, এবং তাহ! হইলে দেশকালের 
স্বভাবের যে এক্য, তাহ] বিষয়ীর প্রতিও প্রযোজ্য । তাহা 
হইলে কিন্ত বিষয়ীর স্বাধীনতার কোন অর্থ থাকে না, কারণ 
বুদ্ধি দেশকালের স্বভাবসঙ্গত যে একা অভিজ্ঞতার মধ্যে 
খুজিয়া পায়, তাহার মধ্যে স্বাধীনতা বা আকম্মিকতার কোন 
অবকাশ নাই । অভিজ্ঞতার বৈচিত্র্য কেবলমাত্র দেশকালজ 
নহে বলিয়াই সে বৈচিত্রের উপলব্ধি কাধ্যকারণ সম্থন্ষের 
উপর প্রতিষ্ঠিত, তাহা। না হইলে পধায়ের সংবেদনা এবং 
সংবেদনার পধ্যায়ের মধ্যে কোন পার্থক্য থাকিত না। ফলে 
অভিজ্ঞতায় যে বিষয়ী আত্মপ্রকাশ করে, সে বিষয়ীর বিভিন্ন 
অবস্থার মধ্যে কাধ্যকারণ সম্বন্ধ রহিয়াছে, তাহার প্রত্যেক 
অবস্থাই পূর্ব অবস্থার কাধ্যকল মাত্র, কিন্ত তাহা হইলে 
কর্তব্য অথবা নৈতিক স্বাধীনতার কোন অর্থই থাকে না। 
স্বভাবের নিয়মে যাহ! ঘটে, তাহ! তথ্য, কাজেই তাহাকে 
ভালো অথবা মন্দ বলা সমান অর্থহীন । স্বভাকের নিয়মশুঙ্খলে 
কর্তব্যের কোন স্থান নাই । বিষয়ীকে দেশকালাধীন ভাবিলে 
তাই বিষয়ীর স্বাহীনতাকেও অস্বীকার করা হয়। 


ইমান্ুয্মেল কান্ট ৬১ 


মানুষের দায়িত্ববোধ রক্ষ। করিতে গিয়া কান্ট তাই 
বলিয়াছেন, অভিজ্ঞতায় যে জগৎ আমাদের কাছে প্রকাশিত, 
তাহার সর্বত্রই পৌব্বাপ্যের অলভবনীয় শৃঙ্খল । তাই বিষয় 
এবং বিষয়ী উভয়েই সেখানে কাধ্যকারণের সম্বন্ধ ধীন, কিন্তু সে 
জগতের পারমাধিক কোন সত্তা নাই বলিয়া তাহার শৃষ্খলাও 
কেবলমাত্র ব্যবহারিক । অভিজ্ঞতার এ জগৎ যে কেবলমাত্র 
ব্যবহারিক, তাহার স্বপক্ষে কান্ট অনেক যুক্তি দিয়াছেন । 
তাহার মধ্যে কেবলমাত্র দুইটি যুক্তি আমরা এখানে লক্ষ্য 
করিতে পারি । কল্পনানিয়ন্ত্রন করিয়াই আমাদের জ্ঞান, কিন্ত 
অনিয়ন্ত্রিত কল্পনাও দেশকালজ। অনিয়ন্ত্রিত কল্পনাও কিন্ত 
অভিজ্ঞতার সামগ্রী, তাই দেশ ও কাল অভিজ্ঞতাকে অতিক্রম 
করিয়া যাইতে পারে না। অভিজ্ঞতার সববত্রই দেশকালের 
ব্যবহার, সমস্ত অভিজ্ঞতার আধার হিসাবে তাহাদের 
ব্যবহারিক সত্তা তাই নিঃসন্দেহ, কিন্তু অভিজ্ঞতার মধ্যে 
সীমাবদ্ধ বলিয়! তাহাদের পারমাথিক সত্তা সম্বন্ধে আমরা 
কিছুই জানি না। কিন্তু কান্ট তাহ! বলিয়! ক্ষান্ত হন নাই। 
তিনি বলিয়াছেন, তাহাদের স্বভাব স্ববিরোধী বলিয়া 
দেশকালের পারমাথিক সত্তা নাই। দেশকালের কথা 
_ ভাবিলেই তাহাদিগকে অসীম অথচ সম্পূর্ণ ভাবিতে হয়। 
তাহাদের স্বভাবের ছইদিকের এই বিরোধই প্রমাণ করে যে 
তাহারা পারমাথিক নহে, কেবলমাত্র ব্যবহারিক । 
দ্বিতীয়ত, অনিয়ন্ত্রিত কল্পনাও দেশকালজ বলিয়া 
কেবলমাত্র দেশকাল দিয়া আমর! বাস্তব অবাস্তবের পার্থক্য 
বুঝিতে পারি না। তাহার জন্য কল্পনা ও প্রত্যক্ষের পাথক্য- 
বোধ প্রয়োজন, অথচ কেবলমাত্র বিষয়বিচারে তাহ! সম্পন্ন 

হয় না। মাতাল যখন বলে, গোলাপী ই“ছর রাস্তা, ভরিয়া 
ছুটাছুটি করিতেছে, তখন অভিজ্ঞতা হিসাবে তাহা! প্রত্যক্ষ 
না কল্পনা সে কথা বলিবার কোন উপায় নাই। গোলাপী 
ইদুর বাস্তব কি অবাস্তব, তাহা জানিবার একমাত্র উপায় 
অন্যান্য অভিজ্ঞতার সঙ্গে তাহার সন্বন্ধবিচার । আমাদের 
অভিজ্ঞতার যে নিত্য পরিবর্তন, তাহার মধ্যে কোনগুলির 
জন্য বিষয়ী নিজে দায়ী, কোনগুলি বিষয়জ, তাহা স্থির না 
করিতে পারিলে কল্পনার সঙ্গে প্রত্যক্ষের পার্থক্যবোধ 
অসম্ভব । তাই সংবেদনার পধ্যয় ও পর্যায়ের সংবেদনার 
প্রভেদ-বোধকেই বস্ত-বোধ বলা যাইতে পারে, এবং 
কাধ্যকারণ সম্বন্ধের উপর তাহা! প্রতিষ্ঠিত। পক্ষান্তরে, সত্য 
মিথ্যা এই পার্থক্যবোধের সঙ্গে জড়িত, কারণ বস্তুবোধ না 
থাকিলে কল্পনার আসঙ্গের সঙ্গে জ্ঞানের প্রভেদও লক্ষ্য করা 
যায় না। ফলে বন্তবোধ বুদ্ধির এ পার্থকাবোধের উপর 
প্রতিষ্ঠিত এবং সেই জন্থ অভিজ্ঞতার জগৎ বুদ্ধি-তাস্ত্রিক 
বলিয়া ব্যবহারিক । তাহাতে কিন্ত জগতের পারমাথিক 
সত্তার আমরা পরিচয় পাই না, কারণ আমাদের অভিজ্ঞতা 
ও জ্ঞান সমপ্রসার এবং সে অভিজ্ঞতার মূলে রহিয়াছে বুদ্ধির 
বস্তুবোধ । 3 
অভিজ্ঞতার জগৎ ব্যবহারিক বলিয়া তাহার শৃঙ্খলা 
কেবলমাত্র ব্যবহারিক । কন্তব্-বোধে আমরা প্রত্যেকেই 
জানি যে মানবাত্মার স্বাধীনতা কিন্ত কেবলমাত্র ব্যবহারিক 
নয়। বিজ্ঞান যাহাই বলুক না কেন, প্রকৃতির নিয়মকে 
লঙ্ঘন করিয়া আমরা আদর্শ রচনা করি। বিজ্ঞান আমাদের 
পর্যবেক্ষণকে প্রসারিত করে, কিন্ত পৃথিবীর পারমাথিক 

সত্তাকে প্রকাশ করিতে পারে না । স্থষ্টির সেই পারমাথিক 
সত্য কর্তব্যবোধে আমাদের কাছে উদ্ভাসিত হয়, কারণ 
কর্তব্াযবোধ ব্যক্তির প্রবৃন্তিজাত বা কল্পনাপ্রস্থত নহে, তাহা 
ব্যক্তির মধ্যে বুদ্ধির স্বকীয় স্বভাবের আবির্ভাব । 

কথাটীকে ঘুরাইয়া বলা চলে যে বিবয়ীর মানস ইতিহাসে 
বিভিন্ন অবস্থার মধ্যে কাধ্যকারণ সন্বদ্ধ, তাই বিভিন্ন 
বিষয়ীর মানস ইতিহাসও বিচিত্র । ভিন্ন লোকের ভিন্ন রুচি, 
তাই আমাদের কাজকম্্, আমাদের পছন্দ অপছন্দের মধ্যেও 
বিভিন্ন স্বভাবের প্রকাশ । মনস্তত্বে মান্থবের যে প্রকৃতির 
পরিচয় মেলে, তাহাকে বিজ্ঞানের বিষয় বলিয়া ভাবা যায়। 
ভিন্ন লোকের ভিন্ন কম্মপদন্ধতি, ভিন্ন চিন্তাধারার বৈজ্ঞানিক 
ব্যাখ্যাও তাই আমাদের বোধগম্য । মানুষের চরিত্রবিচারেও 
তাই অতীত ইতিহাস, বংশপরি5য়, অবস্থা সংস্থ।ন প্রস্ভৃতিকে 
অবহেল! করা চলে না । 

বিষয়ী কাধ্যকারণন্ুুত্রের অধীন বলিয়া ব্যবহারিক । তাহা 
হইলে আত্মার স্বাধীনতার সম্ভাবনা কোথায় ? বিজ্ঞানও 
ব্যবহারিক, তাই বিজ্ঞানের কাধ্যকারণ স্তরের প্রয়োগ 
অভিজ্ঞতার মধ্যে সীমাবদ্ধ । কিন্ত বিষয়ী ও বিষয়, উভয়েই 
যদি ব্যবহারিক বলিয়া প্রতিভাত হয়, তবে ব্রক্ের পারমাথিক 
সত্তার কি কোন অর্থ থাকে ? থাকিলেও আমরা কি তাহার 
কল্পনাও করিতে পারি ? 

কর্তব্যবোধের মধ্যে কান্ট এই পারমাথিক সত্যের আভাস 
দেখিয়াছেন। অভিজ্ঞতায় কর্তব্যবোধের মতন অপ্ুবৰ বা। 
আশ্চর্য্য কিছুই নাই, কারণ প্রকৃতির সমস্ত পরিবর্তনের মধ্যে, 
মান্ুষের-স্বভাবের সহস্র বিভিন্নতার মধ্যেও কর্তবাবোধ এক 

এবং অদ্বিতীয় । কর্তব্পালনে আমাদের বিচ্যুতি ঘটিতে 
পারে, বহুস্থলে ঘটিয়াও থাকে। কিন্তু সমস্ত চ্যুতি বিচ্যুতির 
মধ্যেও কর্তব্যবোধ চিরজ্গাগর্ধক । তাই পদশ্বলনের মুহূর্ত্তেও 
আমর! জানি যে পদন্খলন হইতেছে, কর্তব্পালন না করিলেও 
কর্তব্য যে কী তাহা সমস্ত সন্তা দিয়! অনুভব করি । 

আমাদের পছন্দ অপছন্দ বা কৃত ও অকৃতকর্শ্মের সঙ্গে 
কর্তব্যবোধের কোন সম্বন্ধ নাই । ভালই লাগুক অথবা 
মন্দ লাগুক, কর্তব্য কর্তব্যই থাকিয়া যায় । অতীতের কৃত- 
কন্মের বিষয় ভাবিলেও আমর! কেন যে তাহ। করিয়াছি তাহ! 
হয়তো বুঝিতে পারি, কেন প্রলোভন এড়াইতে পারি নাই, 
তাহাও হয়তো স্পষ্ট হইয়া ধরা দেয়। তবু কর্তবা যে কী, সে 
সম্বন্ধে আর সন্দেহ থাকে না। কন্ঠবাবোধে তাই মানবাজ্মার 
স্বাধীনতার প্রকাশ । কারণ যাহ! করিয়াছি, তাহ! ছাড়া 
অন্য কিছু করাও যে সম্ভব ছিল, ইহাই কর্তবাবোধের ভিন্তি। 
যাহ! ঘটিয়াছে, তাহাকে অবশ্যন্তাবী বলিলে কর্তব্যবোধের 
কোন অর্থ থাকে না। কারণ বিভিন্ন কর্শ্মপদ্ধতির মধ্যে 
স্বাধীনভাবে একটিকে বাছিয়! লইতে পারিলেই কর্তব্য 
আকর্্ব্যের কথা উঠে । গাছে ওঠা অথবা না ওঠা আমার 
ইচ্ছাধীন, তাই গাছে চড়ার বেল! কর্তব্যের কথ! বোধগম্য । 
কিন্ত গাছ হইতে পড়িয়া গেলে কাহাকেও আঘাত করা না 
কর! আমার ইচ্ছাধীন নহে। সে ক্ষেত্রে কর্তব্যের কথা 
উঠেই না। 

কর্তব্যবোধ তাই ব্যক্তি নিরপেক্ষ. অথচ মানবাস্মার স্বাধীন- 
তার উপরে প্রতিষ্ঠিত। বিজ্ঞানের জগতে স্বাধীনতার 
অবকাশ নাই বটে, কিন্ত বিজ্ঞানের জগত ব্যবহারিক, তাই 

ত্রন্মের সত্তা বিজ্ঞানের সুত্রে প্রকাশিত হইতে পারেনা। 
অন্যাপক্ষে কর্তব্যবোধ মানুষের প্রত্যক্ষ অন্তভূতি_সে 
অন্ভূতিকেও অন্বীকার করা চলে না। তাই বলিতে হয় 
যে কর্ত্ব্যবোধে মানুষ ব্যবহারিক জগতের সীমানা অতি- 
ক্রমণের আভাস পায়। বিষয়ী হিসাবে মান্ুবও ব্যবহারিক 
জগতের অংশ, তাহার মানস ইতিহাসেও কার্য্যকারণস্থত্রের 
একছজ্র অধিকার । কিন্ত কর্তব্বোধে মানুষ কেবলমাত্র 
বিষয়ী নহে। বিষয়ীর অতীত সন্ধার পরিচয় কর্তব্যবোধে 
প্রকাশিত । 

বাস্তবজগতের কার্য্যকারণস্থত্র বিষয় এবং বিষয়ী উভয়ের 
বেলায়ই প্রযোজ্য । কিন্তু কর্তব্যবোধে কাধ্যকারণস্থত্রের 
একাধিপত্য অস্বীকার করিয়া স্বাধীনতার আভাস মেলে । 
তাই কর্তবাবোধকে ব্যবহারিক জগতের নিয়ম দিয়! বোঝা 
যায় না। ন্বাধীনতা বা কর্তব্যবোধ তাই বোধাতীত, 
কারণ ব্যবহারিক সত্যের ক্ষেত্রেই বুদ্ধির প্রয়োগ । ব্বাধীনতা 
বা কর্তব্যবোধ বোধাতীত, কিন্তু তাই বলিয়া অজ্ঞেয় নহে। 
বোধাতীত বলিয়া সে জ্ঞানকে বুদ্ধির সুত্রে প্রকাশ করা যায় 
না,__মানবাত্মার সাধনায় তাহা উদ্ভালিত। 

কন্তব্যবোধকে তাই ব্যবহারিক জগতের শৃঙ্খলার মধ্যে 
মানবাত্মার ব্রক্মরূপের আবির্ভাব বল! চলে ৷ কর্তবাবোধ আছে 
বলিয়াই মানব নিজেকে কেবলমাত্র বস্তু বলিয়া ভাবে না, 
বিশ্বের বস্তু বৈচিত্র্যের মধ্যে আপনাকে স্বতন্ত্র বলিয়া জানে । 
অন্য মানুষের কাছেও তাহার সেই দাবী এবং তাই নিজের 
কশ্মের জন্য মানুষ দায়িত্ব স্বীকার করিয়া লয়, অন্যের 
কাছেও তাহার কাধ্যের কৈফিয়ত খোজে । এক কথায় 

মানুষ আপনাকে আপনার কর্ম্মের অধিকারী বলির! দাবী 
করে, আপনাকে স্বাধীন বলিয়া জানে । 

কর্তব্যপালনে মানুষ তাই স্বাধীন, কারণ স্বেচ্ছায় 
মানুষ কর্তব্যকে বরণ করিয়া লয়। তাই কর্তব্য বিচারে 
ফলাফলের স্থান নাই, ফলাফল হিসাব করিয়া যে কাজ 
আমরা করি, তাহাতে ভবিয্যতের ছুহখস্থখের আকর্ষণ 
আমাদের ইচ্ছাশক্তিকে অভিভূত করে বলিয়া আমাদের 
স্বাধীনতা ব্যাহত হয়। কর্তব্য স্বাধীন ইচ্ছার প্রকাশ, তাই 
কেবলমাত্র আত্মার স্বাধীনতা হইতে যে কর্মের উদ্ভব, তাহাই 
কর্তব্য । কর্তব্যের নিদ্দেশও তাই সাবিবিক এবং সার্ব্বভৌম,_ 
তাহার ব্যত্যয় নাই, থাকিতে পারে না। যাহ! কর্তব্য, তাহা 
অতীত বর্তমান ভবিষ্যাৎ সর্বদাই কর্তবা, সমস্ত দেশে 
সমস্ত কালে সকলের জন্যই তাহ! এক এবং অদ্বিতীয় । 

সাংসারিক বুদ্ধির সঙ্গে কর্তবাবোধের পার্থক্য সহজেই 
ধরা পড়ে। সাংসারিক বুদ্ধি দিয়া আমর! সুখ চাই, 
এবং সুখ পাইতে হইলে যাহা করা দরকার, তাহাকে সমীচীন 
মনে করি । নীতির স্যুত্রেও বহুস্থলেই এই সাংসারিক বুদ্ধিই 
প্রকাশ পায়। ব্যবসায়ে উন্নতি করিতে হইলে সততা না 
থাকিলে চলে না, কিন্ত তাহার অর্থই এই যে উন্নতির জন্যই 
সততার প্রয়োজন । তেমনি বল! চলে যে গরম দেশে 
পরিস্কার থাকিতে হইলে প্রত্যহ কমান করা দরকার । কিন্ত 
সে ক্ষেত্রেও আমাদের কর্দের উদ্দেশ্য কর্মের মধ্যেই নিহিত 
নয়, বাহিরের অন্য কোন উদ্দেশ্য বা আদর্শের জন্যই বিশেষ 
কর্ম্মপদ্ধতির আদর । কর্তব্যের বেলায় কিন্ত কান্ট ঠিক 
সেই কথাই অস্বীকার করিয়াছেন । তাহার বক্তব্য যে 

কর্ত্তব্যের উদ্দেশ্য কর্তব্য,_বাহিরের অন্য কোন লক্ষ্যের জন্য 
যে কর্শ্ম সাধিত হয়, তাহাকে আর যাহাই বলি না কেন, 
কর্তব্য বল! চলে না । 

কর্তব্য মানুষের ব্রন্মরূপের প্রকাশ, অর্থাৎ মানুষের 
চরম সব্ব। কর্তব্যে ব্যবহারিক জগতে আবিস্ুতি হয়। 
ব্রহ্মরূপের প্রকাশ বলিয়া কর্তব্যবোৌধে ব্যবহারিক জগতের 
কোন কিছুর সঙ্গে কোন সন্বন্ধ নাই। এক কথায় মানুষের 
ব্যবহারিক সত্বা কর্তবযবোধকে অনুপ্রাণিত করে না । বিষয়ীর 
স্বভাব ব মানস ইতিহাস, সংসার ও সমাজের ঘটনাবিপধ্যয়ের 
সঙ্গে তাই কর্তবযের কোন সম্বন্ধ নাই, ব্যবহারিক জগতের 
সমস্ত বৈচিত্র্য হইতে তাহা মুক্ত । তাই কর্তব্যবোধ স্বয়স্তু 
এবং আপনার মধ্যে পূর্ণ । কর্তব্যবোধের তাই কোন বৈচিত্র্য 
নাই-_কর্তব্য এক, অনাদি এবং সাধ্বিক । 

মানুষের কর্তব্যবোধ তাই কেবলমাত্র স্বাধীনতার উপর 
প্রতিষ্ঠিত এবং ব্যবহারিক জগতে তাহাকে প্রকাশ করিতে 
গেলে তাহার এঁক্য ব্যতীত আর কিছুই ধরা পড়ে না । তাই 
কান্ট বলিলেন যে আমাদের কর্তব্য, কর্তব্য পালন কর! । 
কর্তব্য সার্ধিবক, তাই যে কম্দ্রকে আমরা সাধিবক বলিয়া 
ভাবিতে পারি, কেবলমাত্র তাহাই আমাদের কর্তব্য । স্বেচ্ছায় 
সমস্ত মানুষের করণীয় বলিয়া যাহাকে বরণ করিয়া লওয়া 
যায়, তাহাই আমাদের কর্তব্য । 

কর্তব্যে মানবাত্মার স্বাধীনতার পরিচয় মলে । 
স্বাধীনতা মান্ুষের ব্রহ্মরূপের আভাস । তাই সংসারে 
মানুষের স্বাধীনতা ছাড়া আর কোন কিছুরই মধ্যাদা নাই। 
জগৎ প্রপঞ্চে যাহা ঘটিতেছে, তাহার সমস্তই তথ্য, তাহার 

স্ববত্রই কাৰ্য্য কারণস্ত্রের একাধিপত্য । কাজেই তাহার 
মধ্যে কোথাও আদর্শ বা মধ্যাদার অবকাশ নাই । কর্তব্য 
বোধে মানবাত্মা। আপনার স্বাধীনতা ঘোষণ। করে, স্বষ্টি- 
লীলার অলভ্বনীয় শৃঙ্খল অতিক্রম করিবার দাবী করে,_তাই 
সেখানে আত্মার মহিমা প্রকাশিত হয়। 

এই স্বাধীনতাকে বুদ্ধি দিয়া প্রমাণ করা চলে না, তাহা 
পৃর্ধেই দেখিয়াছি । ন্বানীনতা। বোধাতীত, কিন্তু তাই বলিয়া 
স্বাধীনতাকে অস্বীকার করা যায় না। কর্তব্যবোধে আমরা 
জানি যে আমাদের অস্তরতম সা! স্বাধীন এবং সক্রিয় ॥ 
জগতপ্রপঞ্চের মধ্যে আত্মা আদর্শ নির্দেশ, করিয়া সাধনা 
করিতেছে,__কিন্ত তাই বলিয়া আমাদের কণ্ম জগৎ বহিভু তও. 
নহে । কণ্মের ধারা ও ফলাফল ব্যবহারিক জগতে প্রকাশিত, 
তাই ব্যবহারিক জগতের কাধ্য-কারণস্থত্রের আধিপত্য 
আমাদের কণ্মে বিরাজমান ॥ কিন্তু তথাপি কর্তবাবোধে 
আমরা জানি যে ব্যবহারিক জগতের সমস্ত নিয়মাতীত 
সন্ধাও আমাদের আছে__সেখানে আমর! স্বাধীন। 

এ সমাধানে কিন্ত সমস্যার সমাপ্তি হয় না। একপক্ষে 
জ্ঞানের বিষয়ী হিসাবে ব্যক্তি অভিজ্ঞতার অস্তভু ক্র এবং সেই 
কারণে যাস্ত্রিকতার শ্রদ্থলে বদ্ধ । অন্যাপক্ষে কর্শ্মের 
অধিকারী হিসাবে ব্যক্তি সমস্ত অভিজ্ঞতাকে অতিক্রম করিয়া 
পারমাথিক সত্যন্বরূপ। কিন্তু কর্তাব্যের রঙ্গভুমিও এই 
পৃথিবী, কাজেই ব্যক্তির পারমাথিক সত্বা প্রতিমুহর্তেই 
ব্যবহারিক জগতে ক্রিয়াশীল । এই কাধ্যকারণ সঙ্বন্ধ স্বীকার 
করিলে পারমাথিক ও ব্যবহারিকের মধ্যে পার্থক্য রক্ষাও 
অসম্ভব ॥ সমস্যাকে অন্যভাবে দেখিলেও এই একই ফল। 

জ্ঞানের বিষয়ীকে ব্যবহারিক ও কর্শ্মের অধিকারীকে 
পারমাধিক মনে করার অর্থ এই যে জ্ঞানের জগতের সঙ্গে 
কন্মের জগতের কোন সম্বন্ধ নাই । তাহার ফলে জ্ঞানহান 
কশ্ম এবং কর্ম্মহীন জ্ঞান উভয়ই সমান অর্থহীন হইয়া দাড়ায় । 
অন্থদিক দিয়া বিচার করিলে কর্তব্যবোধের যে 
পরিকল্পনা কান্ট দিয়াছেন, তাহাতে আমাদের চিত্ত তৃপ্তি 
পায় না। কর্তব্যবোধ সাবিবক এ কথ! স্বীকার করিয়া 
লওয়া। সহজ, কারণ যাহ! কর্তব্য, তাহা সকলের পক্ষেই 
কর্তব্য। কর্তব্যপালনে যখনই আমর! অবহেলা করি, তখনই 
আমরা জানি যে আমাদের কশ্মপদ্ধতিকে সাবিবক করিবার 
ইচ্ছ। আমাদের নাই । এক কথায়, দুর্ববল মুহূর্তে আমরা চাই 
যে পৃথিবীর অন্য সকলেই কর্তব্য পালন করুক, কেবল আমর! 
নিজের! যেন সময় সময় কর্তব্য হইতে অব্যাহতি পাই । 
কর্তব্য পালন বা লঙ্ঘনের বেলাই এ কথা উঠে, কিন্ত 
জীবনে এমন সন্ধিস্থলও বিরল নহে যখন কর্তব্য যে কী, 
সে সম্থদ্ধেই আমাদের মনে সন্দেহের অস্ত নাই । কর্তব্যকে 
কর্তব্য বলিয়া জানিলে তাহা পালনই করি আর লঙ্বনই 
করি, তাহাকে সাবিবক বলিয়া ভাবা অবশ্থাস্তাবী, কিন্তু 
যেখানে কর্তব্য সম্বন্ধেই আমরা অজ্ঞ, সেস্থলে কেবলমাত্র 
সাবিবকতার বিচারে কর্তব্য নির্ণয় সম্ভব নহে । মিথ্যাকথা বল! 
'অস্ঠায়, তাই মিথ্যাকথন সাব্বিক হইতে পারে না। 
সকলেই মিথ্যা কহিলে কেহই আর কাহাকেও বিশ্বাস 
করিবে না, কাজেই মিথ্যা কথাই আর টিকিবে না,_একথাও 
সত্য । কিন্ত আততায়ীর কবল হইতে নিরপরাধীকে রক্ষা 
করিবার জন্য মিথ্যা বলা হ্যায় কি অন্যায় তাহা লইয়া 

মতভেদ প্রবল । আসল কথা এই যে কান্ট প্রত্যেকটা 
কম্মকে বিচ্ছিন্ন করিয়া দেখিয়াছেন, বলিয়াছেন যে কৰ্ম্মকে 
সাব্বিক ভাবিতে পারিলে তাহ! কর্তব্য, ন! পারিলে তাহা 
অন্যায় । কিন্তু বস্ততপক্ষে কোন কৰ্ম্মই বিচ্ছিন্ন নয়,__বিচ্ছিন্ন 
ভাবে কর্ম্মের বিচার করিতে বসিলে ন্যায় অন্যায়ের কোন 
অর্থই থাকে না। 

চাৰী দিয়। আমি আমার বাক্স খুলি,_-চোরও চুরি করিবার 
জন্য চাবি দিয়া আমার বাক্স খুলিতে পারে। কেবলমাত্র 
শারীরিক কম্ম হিসাবে উভয়ের মধ্যে পার্থক্য কোথায় ? 
মনো বৃত্তি, উদ্দেশ্য, অতীত ইতিহাস-_-এক কথায় ব্যবহারিক 
জগতের জীবন যাত্রার বিভিন্ন উপাদানকে যদি আমর! 
অবহেলা করি, তবে কৰ্ম্ম হিসাবে দুইই এক । 

ইচ্ছার স্বাধীনতার কথ! তুলিয়। কান্ট উদ্দেশ্যের তাৎপধ্যের 
কথ স্বীকার করিয়া লইয়াছেন। কর্তব্যবোধের উদ্দেশ্যে 
যাহ! সাধিত, কেবলমাত্র তাহারই মৰ্য্যদা আছে, অন্যথায় 
কোন কাজকে কর্তব্য বলার কোন অর্থ থাকে না। দৃষ্টান্ত- 
স্বরূপ তিনি বলিয়াছেন যে সওদাগর যখন ব্যবসায়ের উন্নতির 
জন্য সতত! অবলম্বন করে, তখন তাহার উদ্দেশ্য ধনলাভ-_. 
কাজেই তাহার কণ্ম বাঞ্ছনীয় হইতে পারে, কিন্ত কর্তব্য 
নহে । মানুষের আত্মমধ্যাদার আহ্বানে যে সততা, 
কেবলমাত্র তাহাকেই কর্তব্য বল! চলে । 

উদ্দেশ্যের তাৎপধ্য স্বীকার করিয়া লইয়াও কর্শ্মফলের 
তাৎপৰ্য্য স্বীকার করেন নাই বলিয়াই কান্টের বিবরণে তৃপ্ত 
হওয়া যায় না। কৰ্ম্মবিচারে কেবলমাত্র উদ্দেশ্য বা কেবল- 
মাত্র ফলাফল হিসাব করিলে নানারূপ বিড়ম্বনা অশ্থাস্তাবী__. 

উদ্দেশ্য এবং ফলাফল সমস্ত লইয়াই কর্ম্ম। কাজেই কর্মের 
সমগ্রতাকে ভুলিলে চলিবে না। বিশ্লেষণের খাতিরে কখনো 
উদ্দেশ্য, কখনো ফলাফলের বিবয় বিচার চলিতে পারে, কিন্ত 
কর্তব্যবোধের বেলায় সমগ্রতা লইয়াই আমাদের কারবার ৷ 

তাই কেবলমাত্র সার্ধিবকতার বিচার করিয়! কর্তব্য নির্ণয় 
চলে না। বিশেষ ঘটনা বা পরিস্থিতির কথা ভুলিয়া গেলে 
কর্তব্য যে করণীয়, সে সম্বন্ধে কোন মতভেদ নাই, থাকিতে 
পারে না। জীবনে কিন্ত বিশেষ পরিস্থিতির মধ্যে বিশেষ 
কর্তব্য নির্ণয়ই আমাদের সমস্য! । সেখানে সম্বন্ধমুক্ত সাধারণ 
কর্তব্যবোধ কোন কাজেই আসে না, অথচ বিশেষ 
পরিস্থিতিতে আমাদের কর্তব্য যে কী, সে বিষয়ের মতভেদের 
অস্ত নাই। সুন্দর বরণীয়, এ বিষয়ে কোন মতদ্বৈধ নাই । 
কিন্তু কী যে সুন্দর, তাহা লইয়া স্বষ্টির আদিম দিবস হইতে 
মানুষের সঙ্গে মানুষের মতান্তর । 

মান্ষের ব্যবহারিক ও পারমাধিক সন্থাকে পৃথক করিয়া 
দেখিবার ফলেই এ সমস্ত সমস্যার উদয়। কর্তবাবোধে 
মানুষ কর্শ্মের অধিকারী এবং সেই জন্য পারমাথিক সত্য- 
স্বরূপ । অন্যপক্ষে মানুষের ব্যবহারিক সন্বাকেও অস্বীকার 
করা চলে না,_-বৈজ্ঞানিক দৃষ্টিতে এই ব্যবহারিক মানুষকেই 
আমরা জানিতে পারি। অথচ পারমাথিকের সঙ্গে 
ব্যবহারিকের সশ্বন্ধ নির্ণয় আমাদের কল্পনাতীত-_ সে সম্বন্ধ 
স্থাপনের চেষ্টাই স্ববিরোধী । তাই স্বতন্ত্র সন্বন্ধহীন 
ব্যবহারিক ও পারমাথিকের লীলাভূমি হিসাবে অভিজ্ঞতাও 
অর্থহীন হইয়া পড়ে, কন্তব্যবৌধের যে মধ্যাদা কান্টিয় দর্শনের 
প্রতিপাছ্, তাহা অসম্ভব হইয়া দাড়ায় । 

সমস্ত কৰ্ম্মই বিজ্ঞানের দৃষ্টিতে কার্যকারণ স্তরের অধীন, 
তাই সে হিসাবে সমস্ত কৰ্ম্মই ব্যবহারিক । অন্যপক্ষে, সমস্ত 
কর্মশ্মেই মানুষের স্বাধীন আত্মা আত্মপ্রকাশ করে। তাই 
সমস্ত কৰ্ম্মই কর্তব্যবোধের প্রকাশ । কিন্ত সমস্ত কম্মেই যদি 
কর্তব্যবোধ আত্মপ্রকাশ করে, তবে কর্তব্য এবং অকন্তব্যের 
মধ্যে আর পার্থক্য থাকে না, এবং মানুষের ব্যবহারিক ও 
পারমাধিক সত্তার পার্থকাও নিরর্থক হইয়া পড়ে। 
বিজ্ঞানাতীত পারমাথিক জগতে মাশ্ুষের আম্মার স্বাধীনতা 
স্থাপনের প্রয়াস তাই বার্থ হইতে বাধ্য । 








সাত 


আমাদের অভিজ্ঞতার বিষয় ব্যবহারিক, পারমাধিক 
নহে, এই কথা বলিয়! কান্ট বিজ্ঞানের বিজয় অভিযানের 
যৌক্তিকতা! প্রমাণ করিতে চাহিলেন। কর্তব্যবোধে মানবা- 
আমার স্বাধীনতা ঘোষণা করিয়। তিনি ধৰ্ম্ম এবং আস্তিকতাকে 
বাঁচাইবার ব্যবস্থাও করিলেন, কিন্ত তাহার ফলে বিশ্বস্প্টির 
পরস্পর-বিরোধী এবং স্বতন্ত্র যে দুইটি কল্পনা আমাদের মনে 
জাগরুক হয়, তাহাদের মধ্যে বিরোধ মিটাইবার উপায় কি? 
এই দ্বন্দ্ব নিরসনের চেষ্টা তিনি আর একবার করিয়াছিলেন, 
তাহার বর্ণন! দিয়াই আমর! কার্টিয় দর্শনের এ সংক্ষিপ্ত 
বিবরণ শেষ করিব। 

একদিকে সংবেদনার বৈচিত্র্য, অন্যদিকে ধারণার একা, 
তাহাদের মধ্যে যোগ স্থাপন করিয়াই অভিচ্ত! ৷ সংবেদনার 
অনন্ত বৈচিত্র্যকে ধারণায় সুসংবদ্ধ করা যায়, এ কথা 
অস্বীকার করা৷ চলে না, কারণ অভিজ্ঞতার সম্ভাবনা এই 
সংযোগের উপর প্রতিষ্ঠিত । কিন্ত অন্যপক্ষে এ সংযোগ 
যে অত্যাশ্চধ্য, তাহা অস্বীকার করিবারও উপায় নাই। 

আত্মার স্বাধীনত! ও কাধ্যকারণ স্থত্রের একাধিপত্য 
উভয়কেই কান্ট স্বীকার করিয়া লইয়াছেন। কিন্তু এ 
স্বীকৃতির মধ্যেই এক প্রকাণ্ড সমস্যা নিহিত। তাহাদের 
মধ্যে মিলন স্থাপন করিতে না পারিলে সমস্ত দর্শন সাধনাই, 
বার্থ হইতে বাধ্য, অথচ মিলন যে কেমন করিয়া সম্ভব, 
তাহার সঠিক বিবরণ কই £ 


১০ 

সার্ধিবকের সঙ্গে বিশেষের সম্বন্ধ বিচারে কান্ট এই সমস্ত 
সমস্যার প্রতীক খুঁজিয়। পাইয়াছেন । 

সাহ্বিবক এবং বিশেষের সম্বন্ধ আদিকাল হইতেই দর্শনের 
সমস্তা,_কোনদিনই কোন দার্শনিক তাহার কোন সমাধান 
করিতে পারেন নাই । প্লেটো বিশেষের সত্তা অস্বীকার 
করিয়া সাহ্বিবকের প্রতিষ্ঠা করিতে চাহিয়াছিলেন, 
আযারিষ্টটল দেখাইলেন যে বিশেষ-বঞ্চিত সার্ধিবক অর্থহীন । 
পক্ষান্তরে, অন্যান্য দার্শনিক বিশেষকেই বাস্তব ধরিয়া 
সাবিবককে কেবল নামমাত্রে পর্যবসিত করিতে চাহিয়া ছিলেন, 
কিন্তু তাহাতে অভিজ্ঞতার বিবরণ অসম্ভব হইয়া দাড়ায়। 
সারধধিবক এবং বিশেষ কাহাকেও অস্বীকার কর! চলে না, 
তাহাদের সন্বন্ধের বিবরণ দেওয়া চলে না, রহস্যময় 
হইলেও তাহাকে বাস্তব না ভাবিয়া উপায় নাই । 

সার্ষিক এবং বিশেষের সম্বন্ব-বিচার কাণ্টেরও উদ্দেশ্য, 
কিন্ত তিনি প্রত্যক্ষভাবে সে বিচারের চেষ্টা করেন নাই। 
অভিজ্ঞতায় বাস্তববোধের ভিত্তি বুদ্ধি, তাহা! আমর! পৃবের্বই 
দেখিয়াছি । বুদ্ধির ধারণা সব্বত্রই সার্বিক, অন্য পক্ষে 
সংবেদনা সব্রবক্ষেত্রেই বিশেষ । তাই সংবেদনার সঙ্গে 
ধারণার সম্বন্ধ লইয়া সমস্তা উঠে। কথাটি ঘুরাইয়া বলা 
চলে যে এক দেশকালের অধীন বলিয়! সমস্ত সংবেদনার মধ্যে 
সন্বন্ধ-স্থাপন সম্ভবপর । বুদ্ধির যে সমস্ত ধারণা সমস্ত 
অভিজ্ঞতার মূলে, তাহাদের প্রয়োগও বুঝা যায়। কিন্তু 
পৃথিবীর বৈচিত্র্যের মধ্যেও যে নিয়মান্থবন্তিতা,_তাহার ভিত্তি 
কোথায় ? কাধ্যকারণবোধ না থাকিলে বস্তুবোধ থাকিতে 
পারে না পূর্ব্বাপর জ্ঞান অসম্ভব হইয়া দাড়ায় । সমস্ত 

সংবেদনা দেশকালজ, তাই সমস্ত সংবেদনাই কাধ্যকারণ- 
স্থত্রেরও অধীন,_এ কথা বোঝা'যায় । কিন্ত কোন ঘটনার 
যে কী কারণ, তাহার কোন বিবরণ কাধ্যকারণ স্থত্রের 
মধ্যে মেলে না। 

বিশেষের সঙ্গে সাবিবকের সম্বন্ধে যে সমস্তা নিহিত, তাহ! 
কেবলমাত্র অভিজ্ঞতার বিশিষ্ট বস্তুসমূহের মধ্যে নিবদ্ধ নহে । 
সাবিবক ব্যতীত বিশেষের কোন সত্বা নাই, বিশেষের সমস্ত 
খুণলক্ষণ সাব্বকেরই আত্মপ্রকাশের ফল,_একবার একথা 
স্বীকার করিয়া লইলে নিগুণ ত্রহ্ষের নিবির্বকল্প সমাধির মধ্যে 
স্থষ্টির অনস্ত .বৈচিত্রা বিলুপ্ত হইতে বাধ্য । অন্যপক্ষে 
বিশেষের স্বতন্ত্র ব্ববাকে চরম মনে করিলেও সাবিবক ও 
বিশেষের সম্বন্ধ অজ্ঞেয় মনে হয়। এমন কি বিশেষের 
যাহ! বিশেষত্ব, সেই গুণলক্ষণগুলি কি করিয়া সম্ভবপর 
তাহাও সমস্ত হইয়! দাড়ায় । 

কান্ট দেখিলেন যে কাধ্যকারপস্ত্রের সঙ্গে বিশেষ 
ঘটনার সম্বন্ধের মধ্যেও এই একই সমস্যা নিহিত। কাধ্য- 
কারণবোধ ন! থাকিলে পূর্ববাপর জ্ঞান থাকে না এবং 
পুর্ধ্বাপর জ্ঞান ভিন্ন ঘটনাকে ঘটনা বলিয়া জানাও সম্ভব নহে, 
সে কথা আমরা! পূর্বেবেই দেখিয়াছি । বিশেষ ঘটনার সঙ্গে বিশেষ 
ঘটনার সম্বন্ধের বিবরণ তাহার মধ্যে কই ? বুদ্ধির সার্বিক 
ধারণার মধ্যে স্থষ্টির বৈচিত্র্যের পরিচয় মেলে না,__বুদ্ধির 
সার্ব্বিক ধারণা কেবলমাত্র অভিজ্ঞতার সম্ভাবনা নির্দেশ 
করিয়াই ক্ষান্ত, কিন্ত সেই সম্ভব অভিজ্ঞতার যে কী রূপ, সে 
সম্বন্ধে বুদ্ধির ধারণা নির্বাক । বুদ্ধির সাব্বিক ধারণাকে 
অস্বীকার করা চলে না,__অন্বীকার করিলে অভিজ্ঞতার 

সন্তাবনাকেই অস্বীকার করিতে হয়। কাধ্যকারণস্ত্রকে 
তাই অস্বীকার করা চলে না, করিলে পূর্বাপর জ্ঞানের সঙ্গে 
সঙ্গে ঘটনাবোধ এবং বস্তবোধও অন্তহিত হইতে বাধ্য। 
কিন্তু তাই বলিয়া! কাধ্যকারণস্থত্র পৃথিবীর স্বভাবকে প্রকাশ 
করে না, এমন কি বিভিন্ন ঘটনার মধ্যে কাধ্যকারণ যোগ 
আবিষ্কার করিতেও তাহ! অপারগ । 

এ আলোচনার তাৎপধ্য এই যে বুদ্ধির সাব্বিক ধারণ! 
অভিজ্ঞতায় কাধ্যকরী হইলেও কেবলমাত্র তাহাদের দ্বারা 
অভিজ্ঞতার রূপ উপলব্ধি করা চলে না, অভিজ্ঞতায় তাহাদের 
প্রয়োগের প্রশ্ন উঠে। এই প্রয়োগের প্রশ্নের উত্তর অভিজ্ঞতার 
ক্ষেত্রেই মেলে, বুদ্ধির বিচারে সে প্রশ্নের উত্তর দেওয়া 
অসম্ভব । কাণ্টের কথায় বলিতে হয় যে সার্ব্বিক কাধ্যকারণ 
স্ত্রের প্রয়োগ আমরা অভিজ্ঞতা-নিরপেক্ষ ভাবে জানিতে 
পারি, কিন্ত বিশেষ কাধ্যকারণ সম্বন্ধ জানিতে হইলে 
অভিজ্ঞতার মধ্যেই তাহ! খুজিতে হইবে । 

বুদ্ধির সার্বিক ধারণা অভিজ্ঞতা নিরপেক্ষভাবে জানা 
যায়, কারণ সে ধারণাই অভিজ্ঞতার ভিন্তি। কিন্ত বিশেষ 
কাখ্যকারণ সম্বন্ধের ব্যাপারে তাহ! বলা চলে না, কারণ বহু 
বিষয়ে কাধ্যকারণ সম্বন্ধ না জানিয়াও অভিজ্ঞতা সম্ভবপর । 
আজও পৃথিবীর অনেক কাধ্যকারণ সম্বন্ধ আমরা জানি 
না। সাব্বিক কাধ্যকারণন্ুত্রের সঙ্গে বিশেষ বিশেষ 
কাধ্যাকীরণবিধির সম্বান্ধের সমস্যা সাধিবকের সঙ্গে বিশেষের 
সম্বন্ধের সমস্তারই অনুরূপ, তাই এ সমস্যার সমাধান করিতে 
পারিলে আমাদের জ্ঞানের অনেক তথ্যই পরিফারভাবে ধরা 
দিবে, এ আশ! অসঙ্গত নহে । 

আত্মার স্বাধীনতার সঙ্গে কার্য্যকারণ স্থত্রের একাধিপত্যের 
সমন্বয় করিবার সম্ভাবনাও ইহার মধ্যে রহিয়াছে। কারণ 
বিশেষের বৈশিষ্ট্যকেও স্বাধীনতার প্রকারভেদ মনে করা 
চলে । বিশেষের সঙ্গে সার্ষিকের সম্বন্ধ নিগুঢ়, বিশেষ 
সাধিবিকেরই প্রতিচ্ছায়া । অথচ কেবলমাত্র সাব্বিকের স্বভাব 
বিচার করিয়া বিশেষের বিষয়ে আমর! ভবিষ্যদ্বাণী করিতে 
পারি না। সাবিবকের স্বভাবের প্রকাশ হইয়াও তাই 
বিশেষ স্বাধীন, অথচ বিশেষের এই স্বাধীন সন্বাকে তাহার 
সাবিবিকরূপের ব্যতিক্রম মনে করা চলে না। বিশেষ 
সাধিবকেরই বিশেষ, কিন্তু তবুও কেবলমাত্র সাধিবকের স্বভাব 
বিচার করিয়া আমর! বিশেষের সত্বার কোন পরিচয় পাই না। 

একটি উদাহরণ দিলে হয় তো একথাটি আরো! একটু 
পরিষ্কার হইয়া ধরা দিবে। বিশেষ একটি গোলাপফুলে 
গেলাপফুলের সাব্বিক স্বভাবের কোন ব্যতিক্রম নাই, 
অথচ কেবলমাত্র তাহার সাবধিবিক স্বভাবের আলোচনায় আমরা! 
তাহার বিশেষত্বের কোন পরিচয় পাই ন1। সাব্বিকের 
প্রতিচ্ছায়া হিসাবে সমস্ত গোলাপফুলই এক, অথচ বিশেষ 
বিশেষ গোলাপের যে স্থানকালজ পার্থক্য, তাহাকে 
আন্বীকার করিবারও উপায় নাই। দেশকালজ পাথক্য অবান্তর 
এবং স্বভাবের একাই ভাহাদের প্রকৃত স্বরূপ, একথা! বলিলেও 
নিস্তার নাই, কারণ এ ক্ষেত্রে অবান্তর বলিবার অর্থই বা কি? 

এ সমস্যার সমাধান করিতে গিয়া কোন কোন দার্শনিক 
বলিয়াছেন যে বিশেষের স্বভাব ও অস্ডিত্কে পৃথক করিয়া 
দেখিতে হইবে । বিশেষের স্বভাব তাহার সাবিবকরূপেরই 
প্রকাশ ॥ কিন্তু তাহার অস্তিত্বের মূলে কাধ্যকারণস্থত্র, এবং 

দেশকালজ লক্ষণগুলিও তাই কাধ্যকারণ নীতি দিয়াই 
নিয়ন্ত্রিত। এ বিবরণে সমস্যার প্রকৃত সমাধান নাই, 
কারণ ইহার ফলে অস্তিত্বগত লক্ষণের সঙ্গে স্বভাবের সম্বন্ধ 
যে কী, তাহাই অবোধ্য সমস্যা হইয়া পাড়ায় । গোলাপের 
স্বভাব তাহার সাধিবিকরূপের প্রকাশ, অথচ তাহার অস্তিত্ব 
কাৰ্য্যকারণস্থত্রাধীন, একথা বলিলে আমাদের মন তৃপ্তি 
পায় না। কাধ্যকারণস্থত্রেও স্বভাব সক্রিয় না হইলে বিশেষ 
কারণের সঙ্গে বিশেষ ফলের সন্বন্ধ অর্থহীন হইয়া দাড়ায়, 
এবং সে সম্বন্ধ অস্বীকার করিলে অভিজ্ঞত। উন্মাদের প্রলাপে 
পর্যবসিত হয়। তাই আর একদল দার্শনিক বলিয়াছেন যে 
যে বিশেষ সাধ্বিকেরই প্রতিচ্ছায়া, তাই বিশেষের স্বভাবগত 
বা দেশকালজ সমস্ত লক্ষণেরই ভিত্তি সাব্বিকের মধ্যে মেলে । 
একথা বলিলেও কিন্তু নিস্তার নাই। কারণ তাহ! হইলে 
বিশেষ ও সাধিবকের মধ্যে পার্থক্য অস্পষ্ট ও অর্থহীন 
হইয়া পড়ে । যদি বিশেষের স্বভাবজ এবং অস্তিত্থগত সমস্ত 
লক্ষণই আমর! সাবিবকের মধ্যে পাই, তাহা হইলে বিশেষের 
সঙ্গে বিশেষের যে পার্থক্য, তাহারও ভিত্তি সাবিবকের মধ্যেই 
থাকিতে বাধ্য । তাহার ফলে সাবিবকের মধ্যেই পূর্ব্বের 
সমস্য! নতুন করিয়া জাগিয়া ওঠে, সমস্যার প্রকৃত সমাধান 
হয় না। 

এ সমস্যার সমাধান কান্ট সৌন্দর্য্যের মধ্যে পাইয়াছেন। 
সুন্দরের শুঙ্গল। ও প্রতিসাম্য সহজেই চোখে পড়েকিস্ত সুন্দর 
কেবলমাত্র স্ুশুঙ্খলই নয়, স্বাধীনও বটে । তাহার স্বকীয়তাই 
তাহার প্রাণ । সুন্দর প্রমাণ করে যে শৃজ্ঘলা ও স্বাধীনতা! 
পরস্পরবিরোধী নহে, তাই একপক্ষে সুন্দর বিজ্ঞানের আদর্শ, 


আপনার সিদ্ধি খুজিয়া পায়। তাই সুন্দরকে বোধগম্য 
বলিলে অন্যায় হয় না, কেবল স্মরণ রাখিতে হয় যে, সুন্দর 
আপনাকে প্রকাশ করে বলিয়া তাহার বোধগম্যতাও স্বকীয় । 
এই বোধগম্যতাকে উপলব্ধি করাই বুদ্ধির আদর্শ । জ্ঞান, 
কৰ্ম্ম ও সুন্দরের ক্ষেত্রে তাই বুদ্ধির সাধনা একনিষ্ঠ । সেই 
জন্যই কিন্ত তাহাকে আর তখন বুদ্ধি বল! চলে না তাহাকে 
বলিতে হয় প্রজ্ঞা । 

জ্ঞানের ক্ষেত্রে ব্যবহারিক ও পারমাঘিকের অর্থও তাহাতে 
পরিক্ষার হইয়া উঠে । ভ্ঞানও এক প্রকারের কর্ম্ম এবং 
বোধগম্যতার সাধনায়ই তাহার আরম্ত। কিন্তু জ্ঞান 
কোনকালেই সম্পূর্ণ নয়, কোনকালেই সম্পূর্ণ হইতে পারে না, 
তাই আমাদের অভিজ্ঞতাও কোনদিনই সম্পূর্ণরূপে বোধগম্য 
নহে । বুদ্ধির এ সীমাবদ্ধ জ্ঞান প্রজ্ঞার সম্পূর্ণতার আদর্শকে 
পরিতৃপ্ত করিতে পারে না, তাই সে আদর্শের তাড়নায় বুদ্ধি 
চিরদিনই অশান্ত । প্রজ্ঞার সম্পূর্ণতার আদর্শ পারমাথিক, 
কারণ তাহা! প্রজ্ঞার স্বভাবেরই প্রকাশ এবং তাহার সঙ্গে 
তুলনায় বুদ্ধিলন্ধ জ্ঞান ব্যবহারিক । 

পক্ষান্তরে কশ্মের ক্ষেত্রেও জ্ঞান নহিলে চলে না, কিন্তু 
মানুষের জ্ঞান অসম্পূর্ণ। তাই কণ্ম সব্বদাই জ্ঞানকে অতিক্রম 
করিয়া যায়, কিন্তু সে অভিযান প্রজ্ঞার আদর্শের 
প্রয়োজনে । প্রজ্ঞার আদর্শ কিন্ত তাহার স্বকীয় স্মভাবেরই 
প্রকাশ, তাই কৰ্ম্ম যখন কর্তবাবোধপ্রণোদিত, তখন তাহ! 
আপনার মধ্যে আপনি পূর্ণ; বাহিরের কোন উদ্দেশ্য দিয়া 

তাই কর্তব্য বিচার চলে না। কর্তব্যবোধ তাই পারমাঘিক 
সত্যকেই প্রকাশ করিতে চাহে, কিন্ত জ্ঞান অসম্পূর্ণ বলিয়া 
সাধারণ দৃষ্টিতে মানুষের কমন ব্যবহারিকই থাকিয়া যায়। 

জ্ঞান ও কম্দের এক্যসাধনে কান্ট যাস্্রিকতার সঙ্গে 
স্বাধীনতার সমন্বয় সাধন করিয়াছেন । জ্ঞান ও কর্ম্ম উভয়েই 
প্রজ্ঞার স্বকীয় বোধগম্যতাকে প্রকাশ করিতে চাহে, অসম্পূর্ণ 
বলিয়া উভয়েই কেবলমাত্র আংশিকভাবে সফলকাম । 
সুন্দরের বোধগম্যতা৷ প্রজ্ঞার স্বকীয় বোধগম্যতারই পূর্ববাভাস, 
তাই ন্থুন্দরের মধ্যে বোধগম্যতার সন্ধান পাইয়া বুদ্ধি এবং 
ইচ্ছ! উভয়েই উৎসাহিত । জ্ঞান ও কম্মের সাধনার সফলতার 
আশ্বাস সুন্দরের মধ্যে নিহিত, তাই ন্ুন্দরকে বল! হয় 
ইন্দ্রিয়ের মধ্যে ইন্ড্রিয়াতীতের আবির্ভাব । 

সুন্দরের মধ্যে তাই কান্ট সাধিবকের সঙ্গে বিশেষের 
সপ্ধন্ধের সমস্যার সমাধানের আভাস দেখিয়াছেন। সুন্দরের 
স্বকীয় বোধগমাতা৷ ব্যক্তির বিশিষ্ট রুচি বা উদ্দেশ্যনির্ভর নয়, 
তাই সর্বলোক এবং সর্বকালের কাছেই সুন্দরের আবেদন। 
স্থন্দরকে তাই সাধিবক বল! চলে, কিন্ত বিজ্ঞানের সাবিবকের 
সঙ্গে সুন্দরের পাৰ্থক্যও স্পষ্ট । বিজ্ঞানের সাবিবক, অভিজ্ঞতার 
বৈচিত্রাকে শৃঙ্খলাবদ্ধ করিবার উপায়। তাই অভিজ্ঞতার 
বিশেষসমূহই বিজ্ঞানের সাধিবকের ভিত্তি'। সুন্দরের বেলায় 
কিন্ত সে প্রয়োজন নাই,__অভিজ্ঞতার বিষয়বন্ত ব্যবহার 
করিয়াও সুন্দর স্বাধীন, জ্ঞানগত তাহার কোন লক্ষ্য বা 
উদ্দেশ্য নাই । 

অন্যপক্ষে সুন্দর বিশেষেরই স্বভাবের পরাকাষ্ঠা, সুন্দর 
কেবলমাত্র আপনাকে প্রকাশ করিয়াই তৃপ্ত । এক কথায় 

সুন্দর অসাধারণ, সাধারণ বলিলে সুন্দরকে অসম্মান করা হয় । 
সাহিত্য অথবা শিল্পে সুন্দরের যে প্রকাশ, তাহার স্বকীয়তা বা 
মৌলিকতা৷ এই অসাধারণত্ব বা বৈশিষ্ট্যের প্রতিচ্ছায়! । 
তাই সুন্দরের মধ্যে বিশেষ ও সাবিবকির সমাবেশ পরিশ্ফ.ট, 
কিন্ত সার্িবক ও বিশেষের সমন্বয় কেবলমাত্র সুন্দরের ক্ষেত্রেই 
নিবদ্ধ নহে, অভিজ্ঞতার প্রত্যেক স্তরেই এ সমন্বয় কাধ্যকরী । 
সুন্দর তাই স্বকীয় এবং স্বাধীন, এবং তাহা সব্বেও 
সাধিবক। কথাটীকে খুরাইয়! বল! চলে যে বিজ্ঞানে বিশেষের 
বৈচিত্রাকে আমর! একত্রিত করিতে চাই, কিন্ত সে এক্য যে 
কি করিয়া সম্ভব, বিজ্ঞানে তাহার কোন বিবরণ মেলে ন1। 
নীতি ও স্থত্রের প্রতি বিজ্ঞানের ঝোক বলিয়া বিশেষের 
বৈচিত্র্যের দিকে বিজ্ঞানের লক্ষ্য নাই বলিলেও চলে, অথচ 
বিশেষের উপরেই বিজ্ঞানের ভিন্তি। সুন্দরের পরিকল্পনায় 
আমরা দেখি যে কেবলমাত্র বিজ্ঞানের সাধিবক সূত্ৰই যে 
এক্য প্রকাশ করে তাহা! নহে, অভিজ্ঞতার যে বিবয়বস্তরকে 
আমর! বিশেষের পরাকাষ্ঠ৷ বলিয়। মনে করি, সেই সুন্দরের 
মধ্যেও বৈচিত্র্য ও এক্যের সমন্বয় সুস্পষ্ট । তাহার ফলে 
সাবিবক ও বিশেষের সম্বন্ধ নূতন ভাবে ধর! দেয়, অভিজ্ঞতার 
বৈচিত্র্যের মধ্যেও এক্য ও সাব্বিকতার আশ্বাস পাই । 
আমর! পূর্বেবই দেখিয়াছি যে বুদ্ধির সাবিবিক ধারণা 
অভিজ্ঞতার ভিত্তি বলিয়া তাহাদের বিষয়ে সন্দেহ যুক্তিযুক্ত 
নহে । কিন্ত সে সাবিবিকতার মধ্যে অভিজ্ঞতার নিয়মান্বন্তিতা 
বা এক্যের কোন আভাসও মেলে না। অথচ অভিজ্ঞতার 
বৈচিত্র্যের মধ্যেও একা রহিয়াছে, এ বিশ্বাস না থাকিলে 
জ্ঞানের প্রসার সম্ভবপর নহে । আমাদের সাধনার ফলে 
১১ 

স্থষ্টির নূতন নূতন তথ্য ধরা দিবে, বিশেষের সঙ্গে বিশেষের 
নৃতন সম্বন্ধ উন্ভা সিত হইবে,__এ বিশ্বাস মনে সক্রিয় না হইলে 
মানুষ কিসের জন্য জ্ঞানবিস্তারের চেষ্টা করিবে ? 

সুন্দরের পরিকল্পনায় এই আশ্বাসই মেলে, কারণ বৈচিত্র্য 
ও এক্য, সাধিবক ও বিশেষের সমস্বয়ই সুন্দর বলিয়া প্রতিভাত 
হয়। কেবলমাত্র তাহ! নয়, সুন্দরের মধ্যে যাক্ত্রিকতা ও 
উদ্দেশ্ববোধের মিলনও লক্ষ্যণীয়। সুন্দরের মধ্যে 
শৃঙ্খলায় যান্ত্রিকতার আভাস রহিয়াছে, অন্যাপক্ষে সুন্দরের 
স্বকীয়তা ও এক্য উদ্দেশ্যবোধেরই প্রতীক। সুন্দর ব্বকেন্দ্রিক, 
তাই সুন্দরের বৈচিত্র্য তাহার ব্বকীয়তারই প্রকাশ । কিন্তু 
সেই বৈচিত্রোর মধ্যেও প্রতিসাম্য রহিয়াছে, তাই সুন্দর 
সুসংবদ্ধ । সুন্দরের শুক্লা! স্বকীয় এবং স্বকীয়তা সুশৃঙ্খল 
বলিয়। সুন্দরের মধ্যে যাক্ত্রিকতার সঙ্গে উদ্দেশাবোধের সমন্বয় । 

সুন্দরের মধ্যে স্বকীয়তা ও শৃঙ্খলার, যাক্ত্রিকতা ও উদ্দেশ্য- 
বোধের এ সমন্বয় বিশেষের সঙ্গে সাধিবকের সম্থান্ধেরই একটা 
সমাধান । অন্ত একটা ক্ষেত্রেও কান্ট এ সমাধানের আভাস 
দেখিয়াছেন__সেটী জীব বা! শরীরীর ক্ষেত্রে। স্মন্দরকে 
স্বকীয়তার পরাকাষ্ঠা বল! চলে, তাই সুন্দরের ক্ষেত্রে এ 
সমাধান প্রধানত স্বকীয়তার সঙ্গে শৃঙ্খলার সম্বন্ধের সমাধান । 
শরীরীকে ঠিক সেই ভাবে উদ্দেশাবোধের প্রতীক মনে করা 
চলে, তাই শরীরীর ক্ষেত্রে যদি সমস্যার সমাধান কর! যায়, 
তবে তাহাকে উদ্দেশ্য বোধের সঙ্গে যাস্ত্িকতার সংঘধের 
সমাধান মনে করা যায়। ধর্ব্ম ও নীতিবোধ উদ্দেশ্যবাদের 
উপর প্রতিষ্ঠিত । স্থষ্টির সমস্ত ব্যাপার ষদি কেবল যান্ত্িকতার 
অন্ধপ্রকাশ হয়, ঘটনার সঙ্গে ঘটনার সংস্থান যদি 

কেবলমাত্র কাধ্যকারণস্থত্রা্থীন বলিয়া ধর! দেয়,__তবে 
মানুষের ধৰ্ম্ম ও নীতিবোধের অবকাশ কই? অন্যপক্ষে, 
বিজ্ঞানের বিজয় অভিযান স্থপ্রির সমস্ত রহস্যের যান্ত্রিক 
বিবরণ দিতে চাহে, অভিজ্ঞতার প্রতি ক্ষেত্রে পৌববাপধ্যের 
অলঙজ্ঘনীয় স্ত্রের শৃঙ্খল বাধিতে প্রয়াস পায় । 

বিজ্ঞানের দৃষ্টিতে তাই ব্রহ্ম নিয়মাধীন ও যান্ত্রিক । 
তাহার প্রতি অঙ্গ অন্যান্য অঙ্গের সঙ্গে সংযুক্ত এবং নির্ভরশীল, 
এবং বিভিন্ন অঙ্গের পরস্পরের ক্রিয়া প্রতিক্রিয়া দিয়াই 
স্থষ্টিবাপারের সম্যক অর্থ গ্রহণ সম্ভবপর । পক্ষান্তরে ধশ্ম ও 
নীতির দৃষ্টিতে রক্ম উদ্দেশ্যমূলক এবং আদর্শাভিমুখী। সমগ্র 
বিশ্বস্থপ্টির তাৎপধ্য না বুঝিয়া বিশেষ অঙ্গের ক্রিয়া 
প্রতিক্রিয়া বোঝাও সম্ভবপর নহে। এক কথায় বিজ্ঞানের 
দৃষ্টিতে ্রহ্মাংশ দিয়া ব্রহ্মাকে জানিতে হইবে, ধৰ্ম্ম ও নীতির 
দৃষ্টিতে ব্রচ্মকে দিয়াই ত্রহ্মাংশকে বুঝিতে হইবে । 
বিজ্ঞানের সূত্রের সব্ধবজয়ী অভিযানের বিরুদ্ধে তাই 
উদ্দেশ্যবাদীরা জীবজগতের রহসাকে স্থাপিত করিয়া বলিলেন 
যে জীবজগতে পৌর্ধ্বাপর্ধ্যের শৃষ্খল ও যাক্ত্রিকতার ব্যত্যয় 
হইয়াছে। জীবদেহ দিয়া জীবনকে বোঝা যায় না, বরঞ্চ 
জীবন দিয়াই জীবদেহকে বোধগম্য করা চলে । বস্তুর সঙ্গে 
বস্তুর সংজ্ৰর্ষে চেতনার বিকাশের পরিচয় মেলেনা, চেতনার 
বিকাশ দিয়! বস্তুর সঙ্গে বস্তুর সংঘর্ষ ও সম্বন্ধকে চালিত করা 
যায়। কেবলমাত্র তাই নয়, স্থষ্টির সমস্ত প্রকাশের মূলে 
যদি আমর! স্প্রিকারের গোপন এবং গৃঢ় কোন উদ্দেশ্যের 
আভাস না পাই, তবে স্থষ্টির সমস্ত বৈচিত্র্য ও শৃঙ্খলা অর্থহীন 
হইয়া দাড়ায় । 

উদ্দেশ্যবাদ ও যাস্ত্রিকতার এ সংঘর্ষ দূর করিতে না 
পারিলে মান্থষের কর্শ্ম ও জ্ঞানের বিরোধও চিরন্তন থাকিয়া 
যায়। স্থন্দরের ক্ষেত্রে তাহাদের সমন্বয়ের চেষ্টা আমরা 
পূর্ব্বেই দেখিয়াছি । শরীরীর ক্ষেত্রেও কান্ট বলিলেন যে 
শরীরীকে সুন্দরের মতন করিয়া দেখিতে হইবে । জীবজগতে 
উদ্দেশ্বাবাদ স্বীকার করিয়! লইলেও জীবের বিশেষ উদ্দেশ্য যে 
অনেক ক্ষেত্রেই অজ্জাত এবং অজ্ঞেয়, এই কথা স্মরণ 
রাখিলেই অনেক সমস্যার কিনারা পাওয়া যায় । 
জীবদেহ ভ্রীবনের অনুকূল, বাচিয়া থাকিবার প্রয়োজনে 
জীবদেহের পরিবর্তনও হয়--এ সমস্ত কথাই সত্য, কিন্ত 
তাই বলিয়া জীবকে বাচাইয়! রাখিবার জন্থাই জগতের স্থপ্টি, 
এ কথাও বলা চলেনা । উদ্দেশ্াবাদের সবচেয়ে বড় বিপদ 
এই যে আমরা ব্যক্তি বা সমাজ বা জাতিগত উদ্দেশ্যকে 
বিশ্বস্থষ্টির উদ্দেশ্য বলিয়া ভুল করিয়া বসি, এবং সেই 
ভুলকে সত্য বলিয়া চালাইবার জন্য বাস্তবের অনেক 
ব্যাপারকে অন্ীকার করিতে চেষ্টা করি। দৃষ্টান্ত স্বরূপ 
বলা যায় যে একশ্রেণীর উদ্দেশ্থাবাদীর মতে সমস্ত বিশ্বস্থষ্টির 
সাধনা মান্বষের পরিপূর্ণতা,_-তাই প্রাকৃতিক এবং জৈবিক 
জগতের বিচিত্র সংঘটন তাহারা মান্থষের পরিণতির সহায়ক 
বলিয়া দেখিতে চান, কিন্ত তাহার ফলে তাহাদের বিশ্বদৃষ্টি 
একদেশদশশ ও পক্ষপাতছ্ষ্ট হইয়া পড়ে । মানুষের সেবার 
জন্য পশু, এ কথা যদি কেহ ঘোষণা করেন, তবে সিংহ ব্যাঙ্ছের 
আহারের জন্য মানুষ, তাহাই বা বলা চল্িবেলা কেন? 

কান্ট তাই বলিলেন যে স্থপ্টি ব্যাপারে উদ্দেশ্যবোধকে 
বাদ দেওর। চলেনা, কিন্ত লে উন্দেগ্তবোধ সুন্দরের উন্্দগ্া- 

বাধেরই সামিল । সুন্দরের বিভিন্ন অঙ্গ সুন্দরের পরিকল্পনা- 
দ্বার! প্রভাবান্থিত, তাই ন্ুন্দরাকে উদ্দেশ্যাবাদী বলা! চলে, কিন্তু 
সুন্দরের সে উদ্দেশ্যবোধ আপনার মধ্যে পূর্ণ, বাহিরের কোন 
প্রেরণ! তাহার মধ্যে নাই। তেমনি শরীরীর মধ্যেও যে 
উদ্দেশ্টবাদের আভাস, তাহাকেও শরীরীর সঙ্গে আমাদের 
যতুটুকু পরিচয়, তাহারই মধ্যে আবদ্ধ রাখিতে হইবে। তাই 
বিশ্বপ্রপঞ্চের অর্থ করিতে গিয়া বিশ্বপ্রপঞ্চের বাহিরে গেলে 
চলিবেনা,__বিশ্বব্যাপারের মধ্যেই তাহার উদ্দেশ্য খু জিতে 
হইবে। এক কথায়, আমাদের অভিজ্ঞতার যাহ! সামগ্রী, 
তাহাকে লইয়! উদ্দেশ্যবাদ রচনা করা৷ চলে, অভিজ্ঞতার 
অতীত কোন উদ্দেশ্যকে টানিয়া আনিলে আমাদের ব্যাখ্যা 
ভ্রান্ত হইতে বাধা । 

সেই কথাকেই খুরাইয়া কান্ট বলিয়াছেন যে বিশ্বস্থষ্টির 
অর্থ করিতে যাস্ত্রিকতা এবং উদ্দেশ্যবাদ উভয় মনোব্বত্তিরই 
প্রয়োজন । বিজ্ঞানের যান্ত্রিক দৃষ্টি দিয়! সমস্ত বিশ্বব্যাপারকে 
বুঝিতে চেষ্টা করিতে হইবে, অংশের সঙ্গে অংশের যোগে 
এবং ক্রিয়া প্রক্রিয়ায় বিশ্বকে বুঝিবার সাধনা করিতে হইবে । 
বুদ্ধির এ অভিযানের কোনদিন শেষ নাই, তাই পৃথিবীর 
যাস্ত্িক বিবরণও কোনদিন সমাপ্ত হইবেনা, এবং ঠিক সেই 
কারণেই ত্রহ্ষমের সমগ্রের যাস্ত্রিক ব্যাথা। সম্ভব কিনা, সে 
প্রশ্মেরও কোনদিন উত্তর মিলিবে না । 

ঠিক একই ভাবেই উদ্দেশ্যবাদের দৃষ্টিতেও জগতকে 
বুঝিতে চেষ্টা করিতে হইবে । কোন গোপন উদ্দেশ্য সাধনের 
জন্য অংশের সঙ্গে অংশের যোগ, তাহা আবিষ্কার করিবার 
প্রয়াস পাইতে হইবে । সমূহকে না জানিলে সে উদ্দেশ্য 

আবিষ্কারের কোন উপায় নাই, তাই সমূহকে জানিবার 
প্রয়াসে আমাদের জ্ঞান অংশ হইতে অংশাম্তরে প্রসারিত 
হইবে । আঅনস্তকাল ধরিরাও বুদ্ধির এ চেষ্টার অবসান 
নাই, তাই ব্রন্ষের উদ্দেশ্য যে কী, ত্রন্ষের কোন উদ্দেশ্য আছে 
কিনা, সে প্রশ্নও রহস্াই থাকিয়া যাইবে । 

বিশ্বের সঙ্গে সুন্দরের সাদৃশ্য তাই অকারণ নহে 
সুন্দরের মধ্যে বিভিন্ন অঙ্গের যে স্বাধীন সামঞ্জস্য, বিশ্ব- 
স্থষ্টিতেও আমরা তাহারই প্রতিরূপ দেখি । সুন্দরের 
অভিজ্ঞতা ব্যক্তির অভিজ্ঞতা, এবং সে অভিজ্ঞতার বিষয়- 
বস্তুও বিশেষেরই পরাকাষ্ঠা, অথচ তাহা স্বত্বেও সুন্দর 
সান্বিবক । মাস্ভুষের জ্ঞানও ব্যক্তিরই অভিজ্ঞতা, এবং সে 
অভিজ্ঞতাও প্রত্যক্ষভাবে বিশেষেরই অভিজ্ঞতা, অথচ তাহারি 
ফল আমর! বিশ্বজগতের সাবিবকরূপ জানিতে চাহি । 

কান্টের দর্শন সাধনার পরিসমাপ্তি এইখানে । যাস্ত্রিকতা 
দিয়া বিশ্বস্থপ্টির রহস্য আবিষ্কারের চেষ্টা মানুষের বুদ্ধির 
ধৰ্ম্ম, কিন্ত সে সাধনা সমাপ্ত হইবার পূর্বে ত্রহ্মকে যান্ত্রিক 
বলিবার কোন যুক্তিসঙ্গত কারণ নাই ৷ উদ্দেশ্যাবাদের আদর্শে 
স্থষ্টির তাৎপধ্য ও মহিমা উপলব্ধিও মানুষের নীতিবোধের 
সাধনা, কিন্তু তাই বলিয়া ব্রহ্মকে উদ্দেশ্যমূলক বলিবারও 
আমাদের কোন অধিকার নাই । যাস্তরিকতা ও উদ্দেশ্যবাদ 
উভয়কেই তাই কান্ট ব্যবহারিক বলিয়াছেন, তাহাদের লক্ষ্য 
অভিজ্ঞতার সঙ্গে অভিজ্ঞতার সামঞ্জস্য সাধন, কিন্ত ত্রহ্ষের 
প্রকৃত স্বরূপ প্রকাশ উভয়েরই ক্ষমতা বা লক্ষ্যের বহিভূতি । 

বিজ্ঞান বিশেষের ভিত্তির উপর সার্ধিবক স্থত্রের প্রতিষ্ঠা 
করে, তাই বিশেষের সঙ্গে সার্বিবকের সম্বন্ধ বিচার করিতে 
ন! পারিলে বিজ্ঞানের কর্্মপদ্ধতির স্ববিরোধ মেটেনা। 
স্বন্দর এবং শরীরীর সঙ্গতির মধ্যে বৈশিষ্ট্য, এক্যের মধ্যে 
বৈচিত্র্যের পরিচয়ে আমরা সেই সম্বন্ধ-সমস্বয়েরই আভাস 
পাই । বৈজ্ঞানিক কৰ্শ্মপন্ধতিকে ব্যবহারিক ভাবিবার ফলে 
এক পক্ষে বিজ্ঞানের প্রসার ও প্রগতির পথে সমস্ত বাধা দূর 
হইয়! যায়, অন্থপক্ষে বিজ্ঞানের শৌড়ামি ও অন্ধবিশ্বাসও শ্লথ 
হইয়া পড়ে । 

এ সম্বন্ধে একটু ভাবিলে কান্টের দৃষ্টিভঙ্গির সার্থকতায় 
অবাক হইয়া যাইতে হয় । আজ একথা অন্বীকার করিবার 
উপায় নাই যে বর্তমান জগতে বিজ্ঞান সন্দেহবাদে 
পরিপূর্ণ । অথচ গত শতকের ইতিহাস বিজ্ঞানের বিজয়- 
যাত্রার ইতিহাস । নব নব আবিষ্ধারে বিজ্ঞান স্থষ্টির নৃতন 
নূতন রহস্য উদঘাটন করিয়। তৃপ্ত হয় নাই, দৃপ্তকণ্ঠে ঘোষণা 
করিয়াছে যে বিজ্ঞানের কর্্মপদ্ধতি বিশ্বব্রক্ষা্ডের সব্বত্রই 
প্রযোজ্য, এবং সেই কম্মধারায় স্থষ্টির চিরন্তন রহসা একদিন 
ন! একদিন প্রকট হইবেই । 

কান্ট বিজ্ঞানের সে বিজয়যাত্রাকে বরণ করিয়! নিয়াছেন, 
তাঁহার অভিযানকে সফল করিবার সাধনা করিয়াছেন, কিন্ত 
সেই সঙ্গে বিজ্ঞানের সর্বব্যাপী দাবী অস্বীকার করিতেও 
তিনি বিন্দুমাত্র দ্বিধা করেন নাই । বাবহারিক জগতে 

বিজ্ঞানের দাবীকে স্বীকার করিয়া লইয়! তিনি ঘোষণা 
করিয়াছেন যে বিজ্ঞানের পারমাথিক প্রয়োগ অর্থহীন । 
সুন্দরকে আমর! যতক্ষণ সুন্দর বলিয়া গ্রহণ করি, ততক্ষণ 
স্বন্দরের মধ্যাদা প্রশ্নাতীত। কিন্ত সুন্দর যদি বাস্তবের 
দাবী করিয়া বসে, তবে পদে পদে ভ্রান্তি ও বিরোধ 
অবশ্যন্তাবী। ঠিক সেই ভাবে বিজ্ঞানও যতক্ষণ আপনার 
উপযুক্ত ক্ষেত্রে আপনার দাবী জানায়, ততক্ষণ বিজ্ঞান অজেয়, 
কিন্তু যে মুহুর্তে ব্যবহারিক জীবনের সীমান! অতিক্রম করিয়। 
বিজ্ঞান পারমাথিক সত্য প্রকাশ করিতে চাহে, সেই মুহুর্তে 
বিজ্ঞানের মধ্যেই দ্বন্দ্ব ও স্ববিরোধ বিজ্ঞানের সম্ভাবনাকেই 
বিনষ্ট করিতে চাহে । Y 

কাণ্টের বিশেষ কুতিত্ব এই যে, একপক্ষে যেমন তিনি 
বিজ্ঞানের প্রয়োগ ও প্রসারের সীমানা নির্দেশ করিতে 
চাহিয়াছেন, অন্যপক্ষে তেমনি সেই ক্ষেত্রের মধ্যে বিজ্ঞানের 
সার্বিবিকত! ও নিশ্চয়তার প্রতিষ্ঠা করিতে চেষ্ট। করিয়াছেন। 
বিজ্ঞানের নিত্য নব আবিঞ্ধারে মুগ্ধ অন্ধ ভক্তদের সঙ্গে তিনি 
বিজ্ঞানকে অভিজ্ঞতার সর্ববসমস্তার সমাধান বলিয়া মনে 
করেন নাই, আবার অন্পক্ষে বিজ্ঞান বিরোধীদের সঙ্গে 
বিজ্ঞানকে অস্বীকার করিবার কোন চেষ্টা করেন নাই । 

বিজ্ঞানের কর্ম্মপদ্ধতির পরিপৃর্ণতর উপলন্ধিতে বিজ্ঞানের 
সঙ্গে আদর্শ বোধের সংঘর্ষ মিটাইবারও নির্দেশ পাওয়া যায় । 
বিজ্ঞানকে যদি সৌন্দধ্যবোধের দৃষ্টি দিয়া দখা হয়, তবে 
যাস্ত্রিকতার সঙ্গে আদর্শবাদের সমন্বয় সম্ভব হইয়া! আসে, এবং 
কান্টের দর্শনের যে তাহাই লক্ষ্য, সেকথা আমরা! পূর্ব্বেই 
দেখিয়াছি । সেই সঙ্গে একথাও চোখে পড়ে যে বর্তমানের 

বিজ্ঞানে আর পূর্বেবের মত আপনার কম্মপদ্ধতিতে অন্ধবিশ্বাস 
নাই, কান্টিয় মনোবুত্তির বিকাশ বর্তমানের বিজ্ঞানে সুস্পষ্ট । 
তাই আজ বৈজ্ঞানিক পরিক্ষার স্বীকার করেন যে বিজ্ঞানের 
কর্ম্মপদ্ধতির ব্যবহারিক কাধাকারিতা যতই গভীর হোক না 
কেন, তাহার পারমাথিক তাৎপধ্য সম্বন্ধে কোন কথা৷ বলা 
অসঙ্গত। 

দার্শনিক ব্যবহারবাদের স্ুত্রপাত ও ভিত্তি তাই কান্টের 
দর্শনের মধ্যেই মেলে ॥। কান্টের সঙ্গে আধুনিক ব্যবহার- 
বাদীর পার্থক্য এই যে, বিজ্ঞানের কর্্মপদ্ধতির পারমাথিক, 
তাৎপৰ্য্য নাই বলিয়া ব্যবহারবাদী তাহার সার্বরবিকতাকে 
অস্বীকার করিতে চাহে । কিন্ত কান্ট অভিজ্ঞতার ক্ষেত্রে 
বিজ্ঞানের সার্ব্বিকতাকে সন্দেহ করিবার কোন অবকাশ 
রাখেন নাই। অন্যপক্ষে ব্রক্ষবাদের সঙ্গে কান্টিয় দর্শনের 
পার্থক্যও সমান সুস্পষ্ট । ত্ৰহ্মবাদ বিজ্ঞানের সাধনাকে 
পরাবিগ্যায় রূপান্তরিত করিতে চাহে, অভিজ্ঞতার ক্ষেত্রে 
বিজ্ঞানের যে সাবির্বকতা, তাহারই অনুরূপ সাব্বরিকতা। 
পরাবিদ্যার ক্ষেজ্রে প্রতিষ্ঠা করিতে চাহে, কিন্ত কান্টিয় 
দর্শনের মন্ত্র এই যে, মানুষের জ্ঞান ব্যবহারিক জগতের 
মধোই সক্রিয়, ব্যবহারিক জগত অতিক্রমনের সঙ্গে সঙ্গে 
জ্ঞানের অবসানও অবশ্যান্তাবী । 

বিজ্ঞান, কর্তবাবোধ ও সৌন্দধ্যান্ুভূতি, অভিজ্ঞতার এ 
তিন অঙ্গকেই কান্ট স্বীকার করিতে চাহিয়াছেন। তাহাদের 
পরস্পরের মধ্যে সম্বন্ধ নিগৃঢ় একথা সত্য, কিন্ত সম্বন্ধ যতই 
গভীর হোক ন! কেন, তাহারা যে মানব মনের স্বতন্ত্র বিকাশ, 
সেকথাও সমান সত্য । মূলতঃ তাহারা হয়ত একই বিষয়ীর 

১২ 





টি ইমান্রয়েল কান্ট 


বিচিত্র লীলা, কিন্তু তাহ! হইলেও লীলা যে বিচিত্র, সে 
কথা অন্বীকার করিবার উপায় নাই । তাই কান্টিয় দর্শনে 
অভিজ্ঞতার বৈচিত্রা ও বহুমুখী রূপের আভাস মেলে, 
তাহাদের মধ্যে সমন্বয় সাধনের চেষ্টার পরিচয় পাই । 

অভিজ্ঞতার বৈচিত্রা যাহাদের চিত্তকে আলোড়িত করে, 
বিজ্ঞান, কর্তব্যবোধ এবং সৌন্দধ্যান্তভুতি যাহাদের হৃদয়ে 
প্রবল,__কাট্িয় দর্শন চিরদিনই তাহাদিগকে আকষণ 
করিবে । জ্ঞানের সঙ্গে কর্তব্যের সংঘর্ষ অথবা যাল্ত্রিকতার 
বিবর্তনে সৌন্দধ্যবোধের হানি দেখিয়া যাহারা জীবনে 
বীতশ্রদ্ধ, অথবা জীবনের বৈচিত্র্যকে যাহারা অস্বীকার করিতে 
চাহেন,__তাহারা। কান্টিয় দর্শনের নীরস কাঠিন্যে অভিভূত 
হইতে পারেন। কিন্ত মানুষের কন্তব্যঝোধে যাহাদের শ্রদ্ধা 
অটুট, মাগ্তষের ড্ঞানসাধনা যাহাদের বরণীয়, মানুষের 
সৌন্দধ্যবোধে খাহারা ক্্ম ও জ্ঞানের সমন্বয়ের আভাস 
দেখিতে পান, তাহাদের অস্তরে কান্টের দর্শন চিরদিনই 
আন্মুপ্রেরণা যোগাইবে । কান্টের সঙ্গে তাহারাও বলিবেন 
যে দর্শন বলিয়া কিছুই নাই,রহিয়াছে দার্শনিক মনোবৃত্তি এবং 
সেই মনোবৃত্তি অভিজ্ঞতার বিভিন্ন ক্ষেত্রে মানুষের আত্মার 
চরম সাধনা ও তাৎপধা জানিতে চাহে । দার্শনিক সেখানে 
কেবলমাত্র বিজ্ঞানবিদ নহেন, তিনি কর্তব্নিদ্দেশক এবং 
সুন্দরের সাধক । 














শব্দ-সংকেত 
এতিহাসিকতা—historicity সংযোজক-—synthetic 
বিষয়—object প্রতায়_concept 
বিষ্যী—subject সংযোজক সাৰ্ব্বভৌম বাক্য 
প্রতিমাণ—criterion synthetic a priori 
সভিমত, মত—opinion judgment 
বিশেষ = particular ক্ৰপ_Form, idea 
সাৰ্বিক— universal পারমাথিক transcendent 
সান্দিকাতা—univers: ত্ৰশ্—noumenon, absolute 





সাধারণ—ুeneral 
আপেক্ষিক relative 
*যোজন, সংশ্লেষণ synthesis 
বিশ্লেষণ—analysis 
বিশ্বদৃ্_weltanschaung 
যান্িক— mechanistic, 
mechanical 
পৌৰ্দাপখ্য— sequence 
যাপ্িকতা—mechanism 
তুলাদগু— standard 
প্রকৃতির পধ্যায--০:৭5৮ of 
nature 
কাধাকারণ বিধি principle 
(law ) of causality 
ব্যবহারিক—emp। 


স্বভাব_nature 








সংবেদনা sensation 
অন্থসঙ্গ_ association 
বুদ্ধিবাদী, বৌদ্ধিক_ rationalist 
দ—datum 
অভিজ্ঞতাবাদী—_empericist 
অনিবা্ধ্যত৷ necessity 
শাব্দিক—verbal, tautologous 
বোধগমাতা— intelligibility 
পরাবিগ্া_ metaphysics 
স্তাব্যতা—possibility 
মননরীতি__ category 
প্রকৃতি phenomenon, 





appearance 
সঙ্গত coherence, 
con: 





tency 


জানতত্ব—epistemology 

মুহন্তিক— momentary 
পূৰ্ব্মমীমাংস!—presupposition 
স্রবান্তণ, পদা্থস্ব_Substantiality 
খঘটনা—event 
এককালীন—simultaneous 
পর্ধ্যায়_০rder 
সংবেদনার পর্ধ্যায়_০rder of 
perception 
পধ্যায়ের সংবেদন!—perception 
of order 





শব্দ-সক্ষেত 


ক্রমশীল—continuous 
উদ্দেশ্ববোধ—_ finality, 
teleology 
প্রতিসাম্য—_sy m metry 
শরীরী_organism 
স্যবহাব্লবাদ—_ pragmatism 
ব্ৰক্ববাদ_absolutism 
বুদ্ধি—understanding 


প্রস্ঞা—reason 

